
LUDWIG WITTGENSTEIN (1889-1951) este una 
dintre personalităţile legendare ale filozofiei secolului 
al XX-lea. Austriac de origine, a studiat în Anglia. în¬ 
cepând din 1930, a fost profesor la Universitatea din 
Cainbridge. Lucrarea sa de tinereţe, Tractatus Logico-Phi- 
losophicus, foloseşte instrumentele logicii modeme în- 
tr-o încercare originală de analiză a limbajului, gândirii 
şi a raporturilor lor cu realitatea. Distincţia celebră pe 
care o face aici între a spune şi a arăta exclude orice 
vorbire cu sens despre fhimos, bine sau Dumnezeu. 

în scrierile mai târzii, Wittgenstein reuşeşte ceea 
ce nici un alt filozof nu pare să fi realizat; o ruptură ra¬ 
dicală cu vechiul său fel de a vedea, o dată cu inaugu¬ 
rarea unui mod cu totul nou de a practica filozofia. 
Analiza jocurilor de limbaj în care sunt angajaţi oa¬ 
menii şi a legăturii lor cu fonnele de viaţă în care apar 
devine un mijloc de catapultare în afara sferei locu¬ 
rilor filozofice comune. Sunt astfel scoase în evidenţă 
şi denunţate supoziţii metafizice care îşi au originea 
încă la Platon şi stau la baza gândirii europene. 

Impresia superficială că s-ar diseca vorbirea comună 
se spulberă repede: ceea ce face de fapt Wittgenstein este 
să imagineze o diversitate de situaţii ipotetice a căror 
analiză este menită să favorizeze eliberarea gândirii de 
automatisme adânc înrădăcinate. întreprindere cu atât 
mai fascinantă cu cât pune într-o lumină cu totul nouă 
înţelegerea filozofică a îndoielii şi certitudinii. 

PREFAŢA EDITORULUI 


Ceea ce publicăm aici datează din ultimul an 
şi jumătate din viaţa lui Wittgenstein. La mij¬ 
locul anului 1949, el a vizitat Statele Unite la 
invitaţia lui Norman Malcolm, locuind în casa 
acestuia din Ithaca. Malcolm i-a stimulat inte¬ 
resul pentru defence of common sense „apărarea 
simţului comun“ a lui Moore, adică pretenţia lui 
că. ştie cu certitudine un număr de propoziţii, pre¬ 
cum „Aici este o mână, şi aici alta“, şi „Pământul 
exista cu mult timp înainte de naşterea mea“, şi 
„Eu n-am fost niciodată departe de suprafaţa Pă- 
mântului“. Prima dintre acestea apare în „Proof 
of the Externai World“ a lui Moore. Celelalte două 
sunt în „Defence of Common Sense“; Wittgen¬ 
stein fusese de mult interesat de ele şi îi spusese 
lui Moore că acesta era cel mai bun articol al său. 
Moore fusese de acord. Această carte conţine tot 
ceea ce Wittgenstein a scris despre acest subiect 
de atunci şi până la moarte. Sunt toate însemnări 
la prima redactare, pe care Wittgenstein nu a mai 
apucat să le selecteze şi să le şlefuiască. 

Materialul este compus din patru părţi; am in¬ 
dicat diviziunile la § 65, § 192 şi § 299. Ceea ce 
credem că este prima parte a fost scris pe două¬ 
zeci de coli separate liniate, nedatate. Wittgen- 
stein le-a lăsat în camera sa din casa lui G. E. M. 
Anscombe de la Oxford, unde a locuit (cu excep¬ 
ţia unei vizite în Norvegia, toamna) din aprilie 
1950 până în februarie 1951. Eu (G. E. M. Ans¬ 
combe) am impresia că le scrisese în Viena, unde 
a stat între Crăciunul precedent şi luna martie, dar 
nu îmi pot aminti baza acestei impresii. Restul 
este scris în caiete mici, datate; spre sfârşit, datele 
sunt indicate tot timpul. Ultima este cu două zile 
înainte de moartea sa, survenită în 29 aprilie 1951. 
Am lăsat datele exact aşa cum apar în manu¬ 
scrise. Numerotarea secţiunilor, însă, le aparţine 
editorilor. 

Acestea nu au fost singurele lucruri pe care 
Wittgenstein le-a scris în această perioadă. A 
scris între altele destul de mult despre conceptele 
de culoare, material pe care l-a selectat şi l-a şle¬ 
fuit, reducându-1 la o dimensiune mică. Nădăj¬ 
duim să publicăm un volum conţinând aceasta 
şi alte lucruri scrise după terminarea părţii a doua 
a Cercetărilor filozofice. 

Ni s-a părut potrivit să publicăm această lu¬ 
crare separat. Ea nu este o selecţie; Wittgenstein 
a indicat-o în caietele sale ca pe un subiect sepa¬ 
rat, de care, după câte se pare, s-a ocupat în patru 

perioade diferite în timpul acestor optsprezece 
luni. Ea constituie o unică tratare continuă a su¬ 
biectului. 

G. E. M. Anscombe 
G. H. VON Wright 



CUM SE POATE VORBI CU SENS 
DESPRE CEEA CE ESTE CERT 
ŞI CEEA CE ESTE ÎNDOIELNIC? 

„Vorbirea noastră îşi primeşte sensul 
prin restul acţiunilor noastre.** 
(L. Wittgenstein, 
Despre certitudine, § 229) 

în viaţa de fiecare zi, ştim să distingem, în cele 
mai multe cazuri în mod neproblematic, afirma¬ 
ţiile pe care le socotim certe de cele îndoielnice. 
O facem conducându-ne după ceea ce am învăţat 
din experienţa proprie şi a altora, precum şi după 
judecăţi formulate în consens de către diferite 
gmpuri de specialişti şi experţi. Este cert că apa 
curge de la deal la vale, nu de la vale la deal, dar 
este îndoielnică o evaluare cu privire la nivelul la 
care s-ar putea ridica un curs de apă în cazul unei 
inundaţii. Este cert că vom muri după cum este în¬ 
doielnică orice apreciere cu privire la durata vieţii 
unuia sau altuia dintre noi. Este cert că un om nu 
poate să fie, în acelaşi moment în două locuri situ¬ 
ate la o distanţă oarecare, dar sunt îndoielnice afir¬ 
maţiile cu privire la timpul necesar pentru ca el 
să parcurgă această distanţă. Este cert că povesti¬ 
rile baronului Miinchausen sunt mincinoase, dar 
rămâne adesea îndoielnic dacă multe relatări de¬ 
spre evenimente neobişnuite sunt adevărate sau 
false. Tradiţia, experienţa comună, transmisă de 

la o generaţie la alta, autorităţile recunoscute fac 
posibil un consens cuprinzător şi ferm al membri¬ 
lor fiecărei comunităţi cu privire la ceea ce este 
cert şi îndoielnic. 

Filozofii nu au acordat însă atenţie acestor lo¬ 
curi comune. Interesul lor s-a concentrat asupra 
unor chestiuni situate dincolo de orizontul vieţii 
curente, asupra a ceea ce am putea numi întrebări 
de ordin principial. Această orientare a gândirii 
nu este doar acceptată, ci ţine de reprezentarea cu¬ 
rentă asupra demnităţii superioare a reflecţiei filo¬ 
zofice. Cei numiţi îndeobşte filozofi s-au întrebat, 
bunăoară, dacă ceea ce putem afirma despre lume 
sau despre noi înşine este îndoielnic sau dacă, 
dimpotrivă, ceva poate fi asigurat drept cert şi 
ce anume. Locul clasic al acestei interogaţii îl re¬ 
prezintă filozofia sceptică. Unul dintre punctele 
de convergenţă ale argumentelor sceptice, formu¬ 
late încă din Antichitate, este acela că, în cazul ori¬ 
cărei aserţiuni care pretinde să ofere o cunoaştere 
despre fapte, temeiurile pentru afirmaţie şi pentru 
negaţie au o putere egală. Ele sunt, prin urmare, 
în echilibru. Iar dacă oricămi temei pentru a afirma 
ceva despre lucmri i se poate opune un temei con¬ 
trar, la fel de puternic şi de convingător, atunci 
concluzia pe care va trebui să o acceptăm este 
„suspendarea judecăţii". Omul care se conduce 
după raţiune, spre deosebire de cel stăpânit de în¬ 
clinaţii şi afecte, ar trebui, aşadar, să accepte că 

tot ce se poate spune rămâne îndoielnic şi că spe¬ 
ranţa de a ajunge la vreo certitudine, oricare ar fi 
aceasta, nu este decât o iluzie persistentă. Se poate 
spune că provocarea sceptică nu numai că a inau¬ 
gurat filozofia cunoaşterii, ci că ea o susţine, o 
hrăneşte până în zilele noastre. 

Combaterea scepticismului şi argumentarea 
posibilităţii unei cunoaşteri certe este o temă care 
revine la gânditori de primă mărime, de la Platon 
la Descartes, şi de la Descartes la Husserl sau la 
contemporanul lui Wittgenstein, Bertrand Russell. 
Până astăzi, multe tratate savante, ca şi introdu¬ 
ceri din cele mai elementare în filozofie, încep 
prin a arăta că o cunoaştere bine asigurată sau cel 
puţin una care se apropie de adevăr sunt posibile, 
şi cum anume sunt ele posibile. Celui care urmă¬ 
reşte istoria, teoria cunoaşterii i se înfăţişează drept 
un câmp de luptă, în care confruntările asupra 
temei îndoielii şi certitudinii sunt mereu reluate, 
iar argumentele sceptice şi contraargumentele 
criticilor scepticismului cunosc versiuni tot mai 
subtile şi rafinate. Aceasta spre desfătarea şi deli¬ 
ciul cunoscătorilor, ca în jocul cu mărgele de sticlă. 

Compararea acestor dispute cu jocurile nu este 
una fortuită. Ca în jocuri, părţile angajate în contro¬ 
versa scepticismului respectă anumite reguli şi 
împărtăşesc o sumă de presupoziţii. Am în vedere, 
în principal, două supoziţii care fac posibil acest 
joc şi îl susţin la fiecare pas. 

Prima este că discuţia asupra unei teme ca 
aceea dacă există o cunoaştere atât de sigură încât 
nici un om rezonabil să nu o poată pune la îndo¬ 
ială va trebui să fie desfăşurată în mediul rarefiat 
al „ideilor pure“. Este o supoziţie care transpare 
încă în dialoguri ale lui Platon, acolo unde Socrate 
le atrage atenţia interlocutorilor săi că ceea ce îl 
preocupă nu este enumerarea de cunoştinţe, de 
purtări virtuoase sau de acţiuni şi fapte drepte ale 
oamenilor, ci determinarea a ceea ce este cunoaş¬ 
terea, virtutea sau dreptatea în genere. în istoria 
îndelungată a discuţiilor şi controverselor filo¬ 
zofice, actorii au fost preocupaţi în mod constant 
de satisfacerea acestei cerinţe. Ei s-au concentrat 
asupra încercării de a determina, în principiu, sub 
specie aeternitatis, dacă tot ceea ce pretindem că 
ştim poate fi pus la îndoială sau, dimpotrivă, există 
lucruri care sunt certe, sustrase în principiu îndo¬ 
ielii. în jocul filozofic consacrat, referirile la situaţii 
particulare apar doar ca ilustrări ale unor teze gene¬ 
rale. Ele reprezintă un fel de cârje ale gândirii, 
destinate cititorului care nu a exersat îndeajuns 
„gândirea pură“'. întreaga dezbatere a pornit de 

' în această privinţă, este semnificativă o remarcă 
din una dintre lucrările de tinereţe ale lui Russell: „Numai 
cei care au obişnuinţa lucrului cu abstracţii pot înţelege 
de îndată un principiu general, fără ajutorul instanţelor." 
(B. Russell, Problemele filozofiei, traducere de Mihai 
Ganea, Editura AII, Bucureşti, 1995, p. 74.) 



la presupunerea că s-ar putea determina, în mod 
principial şi o dată pentru totdeauna, ceea ce va 
trebui socotit cert şi respectiv îndoielnic de către 
toţi oamenii de bună-credinţă care sunt capabili 
să urmărească raţionamente abstracte. 

Cea de a doua supoziţie este că desfăşurarea 
şi deznodământul unei controverse ca aceea dacă 
există în genere propoziţii despre fapte care pot 
fi sustrase îndoielii va fi determinată exclusiv de 
temeiurile ce pot fi produse în favoarea sau împo¬ 
triva poziţiilor care se confruntă. Dacă nu vom 
putea avansa bune temeiuri împotriva argumen¬ 
telor scepticilor, atunci, ca filozofi oneşti, va trebui 
să acceptăm chiar şi scepticismul cel mai radical, 
bunăoară îndoiala privitoare la existenţa lumii 
exterioare şi a obiectelor fizice. Mulţi filozofi se 
vor simţi, desigur, mai bine atunci când vor reuşi 
să combată, cu argumente pe care le socotesc con¬ 
vingătoare, o teză atât de radicală, deoarece în 
acest fel ei nu vor trebui să se îndepărteze prea 
mult de modul de a gândi al semenilor lor. Chiar 
dacă alţii, şi aici trebuie pomenit în primul rând 
episcopul Berkeley, nu s-au lăsat intimidaţi de izo¬ 
larea în care i-ar putea aduce un principiu incompa¬ 
tibil cu opinia curentă. Faptul că marea majoritate 
a oamenilor nu pun la îndoială existenţa obiecte¬ 
lor fizice nu l-a determinat să ezite de vreme ce 
el a crezut că există argumente puternice care îi 
susţin teza, la prima vedere extravagantă. Suportul 

unei asemenea atitudini pare să fie convingerea 
că modul în care trăim şi acţionăm nu are o prea 
mare relevanţă într-o chestiune care priveşte prin¬ 
cipiile şi că insensibilitatea la critici formulate 
din perspectiva realităţilor vieţii practice ar pune 
mai bine în lumină caracterul aristocratic al gân¬ 
dirii filozofice. Cu greu s-ar putea afirma însă că 
filozofilor le place să ia în răspăr convingerile gân¬ 
dirii comune. Mulţi dintre ei nu au socotit, totuşi, 
că ar trebui să abandoneze un punct de vedere care 
li se părea bine întemeiat numai datorită incompa¬ 
tibilităţii sale cu acele convingeri după care se con¬ 
duc oamenii în viaţa de toate zilele. Nu toţi cei care 
s-au interesat de filozofie au gândit însă aşa. 

Un caz care poate fi socotit incitant este cel 
al filozofului care i-a fost cel mai apropiat lui 
Wittgenstein în cea de a doua perioadă a vieţii 
sale, profesorul de la Cambridge, George Moore 
(1863-1958). Moore apărea drept o personalitate 
exotică în peisajul filozofiei academice tocmai 
prin ceea ce atrage cel mai puţin atenţia în alte 
medii şi ambianţe, şi anume, prin aderenţa lui fermă 
la vederile gândirii comune. Este ceea ce face din 
el un autor cu totul nespectaculos până astăzi, cu 
foarte puţini cititori în afara spaţiului cultural de 
limbă engleză, îndeosebi în rândurile intelectuali¬ 
tăţii umaniste de pe continent. S-ar putea spune 
că cineva trebuie să fi fost profund dezamăgit de 
promisiunile filozofilor care oferă soluţii definitive 

„marilor probleme“ pentru a urmări cu atenţie 
acele demersuri lipsite de pretenţii, dar pătrunse 
de sinceritate şi onestitate intelectuală, care pot 
fi întâlnite în textele lui Moore. 

O temă centrală a lui Moore a fost critica idea¬ 
lismului şi scepticismului, apărarea cu resursele 
analizei expresiilor limbajului a punctului de ve¬ 
dere al gândirii comune. Supoziţia de la care pare 
să fi plecat Moore este că trebuie să avem motive 
din cele mai puternice pentru a abandona aceste 
vederi. Iar constatarea lui, bazată pe examinarea 
scrierilor filozofilor idealişti şi sceptici, a fost că 
ele nu pot fi găsite aici. Ceea ce, crede Moore, in¬ 
dică lipsa disponibilităţii acestora de a pune în 
cumpănă argumentele şi contraargumentele, pre¬ 
cum şi o stupefiantă carenţă a spiritului critic la 
cititorii care îi aprobă şi îi admiră. în una din lu¬ 
crările sale consacrate criticii idealismului filo¬ 
zofic, intitulată în mod semnificativ O apărare 
a gândirii comune (1925), Moore enumeră o listă 
lungă de propoziţii pe care, afirmă el, oamenii le 
acceptă ca fiind „în mod cert adevărate". Sunt pro¬ 
poziţii de genul celor care afirmă că fiecare din 
noi are un corp, că acest corp s-a născut la un mo¬ 
ment dat şi a existat neîntrerupt, deşi cu anumite 
schimbări, că de-a lungul întregii sale existenţe 
nu s-a îndepărtat mult de suprafaţa Pământului, 
că Pământul a existat cu mult timp înainte ca pro¬ 
priul nostru corp să fi luat naştere. 


\5 



Interesul lui Wittgenstein pentru tema certitu¬ 
dinii şi îndoielii în cunoaştere a fost trezit îndeo¬ 
sebi de discuţiile pe care le-a avut cu fostul său 
student Norman Malcolm, care devenise profesor 
de filozofie în America. Wittgenstein l-a vizitat 
în Statele Unite, în vara şi toamna anului 1949. 
Malcolm scrisese un articol critic cu privire la 
folosirea verbului a şti de către Moore în propo¬ 
ziţii ca „Ştiu în mod sigur că această mână a mea 
există“ şi primise un răspuns de la Moore. El dorea 
acum să afle părerea lui Wittgenstein. Reacţia 
caracteristică a acestuia din urmă este că trebuie 
să vedem dacă ne putem imagina situaţii în care 
propoziţii ca cea de mai sus au sens*. 

Wittgenstein ajunsese mai demult la conclu¬ 
zia că o expresie a limbajului are semnificaţie 
numai dacă ea poate să primească o utilizare în 
cadrul unui joc de limbaj, în contextul unei anu¬ 
mite situaţii de viaţă. Pe propria lui linie de gân¬ 
dire, el a considerat că scepticismul nu ar trebui 
să fie criticat cu argumente. El ar putea fi „scos 
din ţâţâni" prin evidenţierea presupoziţiilor care 
sprijină interogaţia lui caracteristică. Din această 
perspectivă, atrage atenţia biograful lui Wittgen¬ 
stein, Ray Monk, este sugestivă o formulare care 

' Pentru aceasta şi pentru alte detalii, vezi R. Monk, 
Ludwig Wittgenstein. The Duty of Genius, London, J. 
Cape Ltd., New York, The Free Press, 1990, cap. 26. 

poate fi întâlnită în opera de tinereţe a lui Witt- 
genstein, Tractatus Logico-Philosophicus (6.51): 
„Scepticismul nu este de necombătut, ci în mod 
evident un nonsens, dacă vrea să formuleze o în¬ 
doială acolo unde nu poate fi pusă o întrebare." 

După întoarcerea sa în Anglia, Wittgenstein a 
început să-şi noteze gânduri asupra certitudinii 
şi îndoielii. Notele sale au fost puse pe hârtie, cu 
intermitenţe, în ultimul an şi jumătate al vieţii, din 
toamna lui 1949 până în primăvara lui 1951. Ele 
au fost publicate relativ târziu, de către moşteni¬ 
torii testamentari ai manuscriselor sale sub titlul 
Despre certitudine. Ultimele însemnări poartă data 
de 27 aprilie 1951. Ele au fost scrise cu două zile 
înaintea morţii autorului, o moarte care nu a fost 
accidentală, ci a constituit deznodământul unei 
boli cronice! 

însemnările despre certitudine şi îndoială pot 
fi socotite o expresie exemplară a orientării gene¬ 
rale a gândirii lui Wittgenstein, în anii săi târzii. 
O mare diversitate de situaţii, imaginate de autor, 
în care sunt folosite expresii ca ştiu, sunt sigur, nu 
am nici o îndoială, sunt destinate să pună în evi¬ 
denţă acele presupoziţii a căror acceptare face po¬ 
sibilă îndelungata discuţie dintre filozofii sceptici 
şi criticii lor. Dacă adepţii, ca şi adversarii scep¬ 
ticismului, sunt convinşi că întrebări ca „Ce în¬ 
seamnă în genere a şti ceva?“, „Ce condiţii sau 

criterii ar trebui să satisfacă o susţinere pentru 
a putea fi caracterizată drept certă, indubitabilă?" 
sunt întrebări cu sens şi, prin urmare, corectitu¬ 
dinea sau incorectitudinea răspunsurilor merită 
să devină obiectul unei cercetări scmpuloase, apoi 
notele lui Wittgenstein ţintesc să zdruncine tocmai 
această încredere. Ele ne ajută să vedem ceva deo¬ 
sebit de important, şi anume că vom putea afla 
dacă o propoziţie care începe cu cuvintele „Ştiu 
că...“ va căpăta sens şi îndreptăţire nu prin rapor¬ 
tare la un criteriu care ar indica trăsătura distinc¬ 
tivă universală a cunoaşterii, ci prin relaţia cu o 
formă de viaţă, cu un gen de activitate omenească, 
cu împrejurările în care este rostită. „Ştiu eu că 
aici stă culcat un om bolnav? Nonsens! Stau la 
patul lui, mă uit cu atenţie la trăsăturile sale. — 
Nu ştiu eu, aşadar, că acolo stă culcat un bolnav? 
Nici întrebarea, nici afirmaţia nu au sens. Tot aşa 
de puţin ca şi «Eu sunt aici», pe care aş putea-o 
folosi în orice moment, dacă s-ar ivi ocazia potri¬ 
vită pentru asta... de unde se vede că doar în folo¬ 
sire are o propoziţie sens. Iar afirmaţia «Ştiu că 
aici stă culcat un bolnav» folosită într-o situaţie 
nepotrivită nu pare un nonsens, ci mai degrabă 
ceva de la sine înţeles, numai fiindcă se poate ima¬ 
gina relativ uşor o situaţie care i se potriveşte şi 
fiindcă se socoteşte că expresia «Ştiu că...» este 
la locul ei pretutindeni unde nu există îndoială 
(deci şi acolo unde exprimarea îndoielii ar fi 

ininteligibilă)." (§ 10) Wittgenstein ne sugerează 
că dacă suntem dispuşi să examinăm cu atenţie 
şi răbdare împrejurările în care folosim expresii 
ca ştiu, sunt sigur vom ajunge până la urmă să fim 
surprinşi de teze ca aceea că toate afirmaţiile sunt 
în egală măsură îndoielnice sau că aserţiunile 
care au anumite caracteristici generale sunt certe, 
în viaţa reală există situaţii în care îndoiala în legă¬ 
tură cu anumite afirmaţii nu-şi are locul, tot aşa 
cum există nenumărate altele în care toţi oamenii 
rezonabili vor avea rezerve faţă de anumite propo¬ 
ziţii şi vor cere probe. Cât de îndreptăţită este îndo¬ 
iala în anumite contexte şi împrejurări tot atât de 
lipsită de sens este ea în altele. „Ce mă împiedică 
să presupun că această masă, când nimeni nu se 
uită la ea, fie dispare, fie îşi schimbă culoarea şi 
forma şi apoi, când o priveşte din nou cineva, se 
reîntoarce la vechea ei stare? «Dar cine va presu¬ 
pune aşa ceva!» — am dori să spunem." (§ 214) 
Dacă ne interesează cu adevărat cum stau lu¬ 
crurile, dacă ne întrebăm bunăoară cum învaţă 
membrii unei colectivităţi omeneşti să folosească 
expresii ca ştiu, sunt sigur, mă îndoiesc şi altele 
de acest fel, în diferite genuri de activitate şi în 
diferite împrejurări, atunci teza că tot ceea ce se 
poate afirma despre f^te este în egală măsură 
îndoielnic sau că, dimpotrivă, am putea determina 
în principiu şi o dată pentru totdeauna tot ceea ce 
este cert ne va apărea ca lipsită de noimă. 

Dacă acceptăm că ceea ce a urmărit în mod 
constant Wittgenstein în ceea ce a scris şi a spus 
începând cu anii ’30 a fost să arate cum pot fi di¬ 
zolvate probleme filozofice consacrate de tradiţie 
prin clarificarea modului cum funcţionează lim¬ 
bajul, pe calea descrierii unei mari varietăţi de 
situaţii de cele mai multe ori imaginate, atunci se 
va putea spune că ceea ce realizează, în cele din 
urmă, însemnări cum sunt cele despre certitudine, 
este o demontare a acelor resorturi ale gândirii care 
susţin discuţia filozofică curentă asupra certitu¬ 
dinii şi îndoielii. Wittgenstein încearcă să-şi ajute 
cititorul să înţeleagă cât de înşelătoare este im¬ 
presia că ar exista o semnificaţie generală a unor 
expresii ca ştiu, sunt sigur, că ar avea sens o dis¬ 
cuţie de natură principială, în spaţiul vid al „gân¬ 
dirii pure“, pe tema dacă putem cunoaşte ceva cu 
certitudine. Iar Wittgenstein face acest lucru în 
maniera lui proprie, inimitabilă, adică nu printr-o 
argumentare abstractă, urmând reguli nescrise ale 
jocului filozofic, ci prin imaginarea unor situaţii 
din viaţa de fiecare zi în care folosim cu sens ase¬ 
menea expresii. Rostul descrierii insistente a unor 
asemenea situaţii este să sugereze cât de implau- 
zibilă este interogaţia caracteristică a filozofului 
sceptic sau idealist asupra unor presupuse temeiuri 
ale îndoielii şi certitudinii. „întrebarea idealistului, 
scrie Wittgenstein, ar fi cam aşa: «Cu ce drept nu 
mă îndoiesc eu de existenţa mâinilor mele?» (Şi 

la aceasta răspunsul nu poate fi: <.<Ştiu că ele exis¬ 
tă».) Cine însă întreabă astfel, trece cu vederea 
că îndoiala cu privire la o existenţă funcţionează 
numai într-un joc de limbaj, că, mai întâi, ar trebui, 
deci, să se pună întrebarea: «Cum ar arăta o ase¬ 
menea îndoială?» şi că aceasta nu se înţelege aşa, 
fără nimic în plus.“ (§ 24) O anumită formă de 
viaţă, un joc de limbaj, sunt posibile numai atunci 
când există anumite lucruri care sunt acceptate 
drept certe, acelea pe care nici un om cu mintea 
întreagă nu le va pune la îndoială. „Pot eu să cred, 
pentm o clipă, că am fost în stratosferă? Na Atunci 
ştiu eu contrariul, — ca Moore? Pentru mine, ca 
om raţional, nu poate să existe vreo îndoială în 
această privinţă. —Aşa este. — Omul raţional nu 
are anumite îndoieli. Pot să mă îndoiesc de ceea 
ce vreau să mă îndoiesc?" (§ 218-221) Ultima 
întrebare se referă, evident, la scepticul care pre¬ 
tinde că am fi îndreptăţiţi să ne îndoim în egală 
măsura de orice afirmaţii despre f^te. Ceea ce — 
sugerează Wittgenstein — este posibil doar în me¬ 
diul eteric al unei reflecţii de principiu. îndoiala 
universală a filozofului sceptic se risipeşte de în¬ 
dată ce ieşim din acest mediu şi păşim în viaţa reală. 
Aici a ne îndoi de orice este lipsit de sens. Acea 
îndoială ce survine în viaţa reală este pusă în con¬ 
trast de Wittgenstein cu îndoiala filozofului sceptic, 
care se îndoieşte de orice, sau cu îndoiala idealis¬ 
tului care pune sub semnul întrebării existenţa 

lumii exterioare şi a obiectelor fizice. Comparând 
îndoiala cu privire la existenţa unei anumite pla¬ 
nete cu îndoiala asupra existenţei mâinilor mele, 
Wittgenstein remarcă: „Căci nu este adevărat că 
eroarea devine tot mai improbabilă de la planetă 
la mâna mea. Ci că de la un punct încolo ea nu 
mai poate fi gândită." (§ 54) 

în jocurile noastre de limbaj, expresia poate 
să survină atât în afirmaţii a căror falsitate este 
socotită mai mult sau mai puţin improbabilă, cât 
şi în afirmaţii pe care nimeni nu le pune la îndo¬ 
ială. într-o folosire foarte răspândită, ştiu stă pentru 
am bune temeiuri pentru afirmaţia mea. Sunt teme¬ 
iuri care mă determină să cred că nu mă înşel. 
Temeiurile mele sunt accesibile altor oameni; ele 
pot fi controlate şi adesea vor fi controlate de către 
ei. Expresia ar putea fi însă folosită şi în situ¬ 
aţii în care îndoiala şi eroarea sunt excluse. în- 
tr-un caz, eu ştiu este folosită pentru situaţii în 
care îndoiala este rezonabilă şi chiar recoman¬ 
dabilă, în celălalt pentm cele în care nu există loc 
pentru îndoială. în primul caz este firesc să se ceară 
temeiuri deoarece îndoiala este legitimă, în al 
doilea caz nu. Deoarece folosirile diferite ale ex¬ 
presiei a şti, ca şi ale altor expresii, sunt deprinse 
de fiecare individ atunci când îşi însuşeşte cele 
dintâi jocuri de limbaj ale comunităţii, acestea 
nu creează nici un fel de confuzii şi dificultăţi. 
„Este ciudat. Dacă spun, fără vreun prilej aparte. 

«Eu ştiu», de exemplu, «Eu ştiu că acum stau în- 
tr-un fotoliu», afirmaţia mi se pare nejustificată 
şi prezumţioasă. Dacă însă fac această afirmaţie 
când este nevoie de ea, atunci, deşi nu sunt nici 
cu un strop mai sigur de adevărul ei, ea mi se pare 
perfect justificată şi comună. în jocul ei de limbaj 
ea nu este prezumţioasă. Acolo ea nu se află mai 
presus decât însuşi jocul de limbaj al oamenilor. 
Căci acolo îşi are ea aplicarea ei limitată. Dacă 
rostesc însă propoziţia în afara contextului ei, 
atunci ea apare într-o lumină falsă. Căci atunci este 
ca şi cum aş vrea să dau asigurări că există lucruri 
pe care le ştiu. Despre care nici chiar Dumnezeu 
nu mi-ar putea spune nimic.“ (§ 553-54) Unde şi 
când este la locul ei o expresie ca eu ştiu repre¬ 
zintă, prin urmare, o întrebare la care nu se poate 
răspunde prin consideraţii de natură principială. 
Ca şi expresiile cele mai comune ale limbajului 
nostru, expresiile la care se referă de preferinţă 
filozofii nu „se află mai presus“ decât jocurile de 
limbaj. Aceasta este o subliniere importantă. După 
cum se ştie, încă începând cu Socrate, Platon şi 
Aristotel, s-a afirmat că domeniul de preocupări 
al filozofiei ar fi acele noţiuni — categoriile — 
despre care s-a presupus că stau deasupra jocurilor 
de limbaj ale oamenilor din diferite comunităţi. O 
supoziţie ce ne apare drept greu de justificat de 
îndată ce suntem dispuşi să examinăm cu atenţie 
modul cum vorbim într-o mare varietate de situaţii 

şi ajungem astfel „să vedem“ ceea ce stă, de fapt, 
în faţa ochilor noştri. Şi anume, că expresiile lim¬ 
bajului nostru, fără nici un fel de excepţii, nu ca¬ 
pătă sens în virtutea unei relaţii de corespondenţă 
pe care ar întreţine-o cu anumite entităţi reale sau 
conceptuale, ci primesc în cele mai diferite îm¬ 
prejurări cele mai diferite funcţii. „Compară înţe¬ 
lesul unui cuvânt cu «funcţia» unui funcţionar. Şi 
«înţelesuri diferite» cu «funcţii diferite»." (§ 64) 
Wittgenstein foloseşte expresia sistem de refe¬ 
rinţă pentru ceea ce se acceptă, de cele mai multe 
ori tacit, drept neîndoielnic, cel puţin la un moment 
dat, într-o anumită colectivitate omenească. în 
afara unor reguli ale vorbirii necontradictorii şi 
clare, a ceea ce numim reguli ale logicii, din acest 
sistem de referinţă fac parte şi multe propoziţii 
despre fapte. îndoiala asupra unor asemenea pro¬ 
poziţii va apărea fie ca iraţională, fie ca logic 
imposibilă. „Noi spunem că ştim că în cutare 
circumstanţe apa fierbe şi nu îngheaţă. Ne putem 
închipui ca noi să ne înşelăm în această privinţă? 
O eroare nu ar răsturna oare orice judecată? Mai 
mult: ce ar mai rămâne în picioare dacă asta ar 
cădea? Ar putea cineva să descopere ceva, iar apoi 
noi să spunem: «A fost o eroare»?" (§ 558) Toc¬ 
mai fiindcă sunt sustrase oricărei problematizări 
şi discuţii, propoziţiile recunoscute ca neîndoiel¬ 
nice de către membrii unei comunităţi sunt rareori 
formulate în mod explicit. Ele reprezintă fundalul 

acceptat printr-un consens tacit, acel fundal pe care 
se va discuta întotdeauna despre ceea ce este ade¬ 
vărat sau fals. Ceea ce ţine de sistemul de referinţă 
nu este adevărat sau fals, în folosirea frecventă 
şi familiară a acestor cuvinte. Cu referire la acele 
propoziţii despre fapte care nu sunt supuse îndo¬ 
ielii şi nu se cer întemeiate nu se va spune că sunt 
adevărate sau false, cel puţin atât timp cât este 
vorba de folosirea cea mai obişnuită a acestora. 
„Dacă ceea ce este adevărat este ceea ce este înte¬ 
meiat, atunci temeiul nu este nici adevărat, nici 
fals.“ (§ 205) Aceasta nu înseamnă că nu se va 
putea spune niciodată despre „propoziţii de expe¬ 
rienţă" pe care le acceptăm drept indubitabile că 
ele sunt adevărate. Doar că expresia adevărat va 
căpăta, în aces caz, o folosire aparte. „Dacă cineva 
ne-ar întreba «Dar este asta adevărat», i-am putea 
spune «Da»; şi dacă ar cere temeiuri, i-am putea 
spune «Nu-ţi pot oferi temeiuri, dar dacă vei învăţa 
mai mult vei fi şi tu de această părere»." (§ 206) 
Indiferent de cuvintele pe care le folosesc şi de 
modul în care le folosesc, oamenii ştiu să distingă 
între afirmaţii în sprijinul cărora trebuie aduse 
temeiuri, argumente şi propoziţii care suntpentm 
ei certe, sigure, în sensul că ei nu ar accepta nimic 
drept dovadă împotriva lor. Este sensul în care 
siguranţa poate fi opusă cunoaşterii. Despre acele 
convingeri care constituie fundalul vieţii de fie¬ 
care zi nu se poate spune că sunt cunoştinţe, dacă 

avem în vedere folosirea cea mai frecventă a aces¬ 
tei expresii. „Trebuie să ţii seama de faptul că jocul 
de limbaj este, ca să zic aşa, ceva ce nu poate fi 
prevăzut. Vreau să spun: Nu este întemeiat pe 
ceva. Nu este raţional (sau iraţional). El există — 
ca şi viaţa noastră." (§ 559) 

De aici rezultă şi că sistemele de referinţă ale 
diferitelor comunităţi şi epoci istorice nu vor putea 
fi evaluate comparativ dintr-o perspectivă superi¬ 
oară. Şi de asemenea că, de regulă, indivizii nu 
optează pentru un sistem de referinţă. Ei şi-l însu¬ 
şesc în procesul socializării lor, atunci când de¬ 
prind diferite activităţi şi jocurile de limbaj care 
li se asociază acestora. Ceea ce constituie „sub¬ 
stratul tuturor cercetărilor şi afirmaţiilor" nu poate 
constitui, la rândul său, obiect de cercetare şi de 
evaluare raţională. Sunt acele convingeri despre 
care Wittgenstein afirmă că „stau departe de strada 
pe care se mişcă cercetarea" (§ 88) şi că „sunt 
scoase din circulaţie", , 4 nutate pe o linie moartă". 
(§210) Abia în cadrul unui sistem de referinţă, pe 
temelia pe care o oferă acesta, se poate vorbi de 
raţionalitate (şi de iraţionalitate). Sistemul însuşi 
constituie albia relativ sustrasă modificării, în care 
are loc cercetarea, discuţia raţională şi confruntarea 
critică. Rolul său este comparat de Wittgenstein cu 
cel al balamalei care face posibilă mişcarea uşii. 

Tocmai deoarece convingerile care constituie 
sistemul de referinţă al unei comunităţi sunt însuşite 

de fiecare din membrii acesteia aproape în mod 
inconştient, prin educaţie şi prin experienţa vieţii 
cotidiene, ei vor deveni conştienţi de acele lucruri 
pe care le acceptă drept certe numai în situaţii ex¬ 
cepţionale. „Propoziţiile care sunt pentru mine 
ceva sigur nu le învăţ în mod explicit. Le pot des¬ 
coperi ulterior, aşa cum descopăr axa de rotaţie 
a unui corp ce se învârte. Această axă nu stă fixată 
în sensul că este ţinută pe loc, ci mişcarea în juml 
ei o determină ca nemişcată." (§ 152) Ocaziile 
privilegiate de a deveni conştienţi de propoziţii 
pe care le socotim neîndoielnice, dar la care nu 
ne-am gândit niciodată până atunci, sunt întâlniri 
cu fiinţe omeneşti care trăiesc în societăţi cu forme 
de viaţă sub anumite aspecte radical diferite de 
cele ale societăţii noastre. Teza filozofului scep¬ 
tic —tot ceea ce cred oamenii este în egală măsură 
îndoielnic — ne conduce din capul locului pe o 
linie greşită. Căci nu tot ceea ce credem este 
exprimat prin afirmaţii care vor putea fi supuse 
examinării din punctul de vedere al bunei lor înte¬ 
meieri, al adevărului şi falsităţii. Este o observa¬ 
ţie valabilă cu deosebire pentru ceea ce credem 
cu deplină fermitate, pentru acele convingeri care 
constituie temelia statornică a tuturor gândurilor 
şi acţiunilor noastre. In mod evident, nimeni nu 
va pune o întrebare cu privire la lucmri care nu 
vor fi niciodată afirmate. Cel care cercetează sau 
se angajează în alte activităţi „îmbrăţişează o 

anumită imagine a lumii, pe care, desigur, nu a in- 
ventat-o, ci a învăţat-o de mic copil. Spun imagine 
a lumii şi nu ipoteză, fiindcă ea este fundamentul 
de la sine înţeles al cercetării sale şi, ca atare, nu 
este exprimată." (§ 167) 

Pentru a putea fi acceptate ca presupuneri 
plauzibile şi supuse cercetării, afirmaţiile noastre 
despre fapte trebuie să fie coerente cu toate acele 
convingeri care constituie sistemul nostru de 
referinţă. Ceea ce va contrazice elementele cele 
mai stabile ale unui asemenea sistem va fi respins 
din capul locului. Toate întrebările cu privire la 
fapte, ca şi răspunsurile pe care le pot primi ele, 
sunt ferm ancorate într-un sistem preexistent de 
convingeri sustras discuţiei critice. Şi aceasta deoa¬ 
rece el oferă cadrul în care devine posibilă o ase¬ 
menea discuţie. „Orice verificare, orice confirmare 
sau infirmare a unei presupuneri are loc deja în 
interiorul unui sistem. Şi anume, acest sistem nu 
este un punct de plecare mai mult sau mai puţin 
arbitrar şi îndoielnic al tuturor argumentelor noas¬ 
tre, ci aparţine esenţei a ceea ce numim noi un ar¬ 
gument. Sistemul nu este atât punctul de plecare, 
cât elementul în care trăiesc argumentele." (§ 105) 
O asemenea constatare se confirmă nu numai 
în viaţa curentă, ci şi în cazul unor cercetări ştiin¬ 
ţifice specializate. Şi aici există lucruri care sunt 
socotite dincolo de orice îndoială, nu printr-o de¬ 
cizie individuală, ci prin consensul comunităţii 

cercetătorilor. Ca orice om care acţionează, cerce¬ 
tătorul nu seamănă câtuşi de puţin cu filozoful (să 
ne gândim la Descartes) care începe prin a pune 
la îndoială totul, pentm a stabili apoi, pornind de 
la acest punct zero, dacă ceva va putea fi asigurat 
şi acceptat drept cert în realitate, certitudinea este 
la început şi ea face posibilă îndoiala. Recunoaş¬ 
terea faptului că cercetarea ştiinţifică modernă se 
mişcă într-un cadru constituit din supoziţii care 
sunt acceptate o perioadă de timp drept neproble¬ 
matice constituie un element esenţial al aşa-numi- 
tei reorientări istorice în filozofia ştiinţei, ilustrată 
de lucrările lui Thomas S. Kuhn, Stephen Toulmin 
sau Gerald Holton. O schimbare a acestui cadru 
va reprezenta cea mai profundă prefacere a bazelor 
vieţii ştiinţifice. Un precursor al reorientării amin¬ 
tite, Alexandre Koyre, scria în 1943: „Principiul 
mişcării inerţiale ne apare ca perfect clar, plau¬ 
zibil şi, practic, evident. Ni separe întru totul firesc 
ca un corp aflat în repaus să rămână în repaus, 
adică să rămână acolo unde e — oriunde ar fi — 
şi să nu se mişte în mod spontan spre un alt loc. 
După cum, conversa modo, ni se pare firesc că 
atunci când este pus în mişcare să continue să se 
mişte, anume să se mişte în aceeaşi direcţie şi cu 
aceeaşi viteză deoarece, într-adevăr, nu vedem 
nici o raţiune ori cauză în virtutea căreia ar trebui 
să-şi schimbe direcţia ori viteza. Toate acestea 
ne apar nu numai ca plauzibile, ci ca subînţelese. 

Suntem convinşi că nimeni nu a gândit vreodată 
altfel. Totuşi, lucrurile nu stau deloc aşa. De fapt, 
caracteristicile de a fi «evidente» sau «subînţe¬ 
lese», pe care le-am ataşat concepţiilor evocate 
mai sus, datează de ieri... pentru greci, ca şi pen¬ 
tru medievali, ele aveau toate şansele să pară — 
şi au părut efectiv — evident false; şi chiar ab¬ 
surde. Acest fapt nu poate fi explicat decât dacă 
admitem sau recunoaştem că toate aceste noţiuni 
«clare» şi «simple», care formează baza ştiinţei 
modeme, nu sunt «clare» şi «simple» per se şi in 
se, ci numai în măsura în care ele fac parte dintr- 
un anumit ansamblu de concepte şi de axiome în 
afara căruia ele nu mai apar deloc «simple».“' 

Tema spre care gravitează multe dintre în¬ 
semnările lui Wittgenstein este că în cercetarea 
ştiinţifică, ca şi în orice alt domeniu al activităţii 
omeneşti, trebuie să existe, mai întâi, un acord 
ferm asupra multor lucruri pentru ca să se poată 
cere şi să se poată examina temeiuri pentru altele. 
Certitudinea face posibilă îndoiala, recunoaşterea 
face posibilă cunoaşterea. Există, observă Witt¬ 
genstein, cercetări cu privire la forma şi la vârsta 
pământului, dar nimeni nu cercetează dacă Pă¬ 
mântul a existat în ultimii o sută de ani. Căci de 
îndată ce asemenea presupuneri ar fi suspectate 

' Al. Koyre, Galilei şi revoluţia ştiinţifici din secolul 
alXVII-lea, traducere de Valentin Murcsan, Mica Biblio¬ 
tecă Evrika. 

cercetarea a ceea ce este problematic nu ar mai 
fi posibilă. „Presupunând că un copil m-ar întreba 
dacă Pământul a existat înainte de naşterea mea, 
eu i-aş răspunde că Pământul nu există abia înce¬ 
pând cu naşterea mea, ci exista deja de mult, mult 
timp înainte. Şi atunci aş avea sentimentul că spun 
ceva bizar ... ca şi cum copilul m-ar fi întrebat 
dacă un anumit munte este mai înalt decât o casă 
înaltă, pe care o văzuse el.“ (§ 233) Unul din pri¬ 
mele lucruri pe care ni le însuşim atunci când reu¬ 
şim să ne orientăm în anumite situaţii practice, 
când deprindem un anumit gen de activitate, este 
tocmai capacitatea de a distinge cele acceptate ca 
sigure de cele care trebuie să fie supuse cercetării, 
cele care sunt acceptate fără temeiuri de cele pen¬ 
tru care trebuie să cerem temeiuri. „Când copilul 
învaţă limbajul, învaţă în acelaşi timp ce este de 
cercetat şi ce nu este de cercetat. Când învaţă că 
în cameră este un dulap, nu este învăţat să se în¬ 
trebe dacă nu cumva ceea ce vede mai târziu este 
tot un dulap sau doar un soi de decor de teatru." 
(§ 472) Regresul la infinit în întemeiere, ca argu¬ 
ment sceptic, ca şi încercările persistente ale criti¬ 
cilor scepticismului de a face faţă acestei aporii, 
pot să ia fiinţă şi să supravieţuiască doar în mediul 
unei reflecţii de principiu. Căci în viaţa reală, în¬ 
doiala este întotdeauna localizată, punctuală. Pro¬ 
blema care a dat atâta bătaie de cap filozofilor pur 
şi simplu nu survine, fiindcă niciodată nu ne în¬ 
doim de toate în acelaşi timp. 

o mare varietate de situaţii imaginate de Witt- 
genstein converg spre o concluzie căreia el îi dă 
diferite formulări: „Cine ar vrea să se îndoiască 
de toate, acela nici nu ar ajunge până la îndoială, 
însuşi jocul îndoielii presupune deja certitudinea." 
(§ 115) „Comportamentul dubitativ şi nedubitativ. 
Primul există doar când există şi celălalt." (§ 354) 
„O îndoială fără sfârşit nici măcar nu mai este o 
îndoială." (§ 625) Mai repede sau mai târziu, lanţul 
întemeierii îşi află capătul în ceea ce este acceptat 
drept neîndoielnic. Căci altfel nu s-ar putea afirma 
şi proba nimic. Există numeroase propoziţii care 
au, ce-i drept, forma unor propoziţii de experienţă, 
dar nu sunt, totuşi, supuse controlului experienţei. 
Propoziţia „Există obiecte fizice" este una dintre 
ele. Negarea ei nu este adevărată sau falsă, ci lip¬ 
sită de sens. Abia acceptarea tacită a unei mari va¬ 
rietăţi de asemenea propoziţii face posibile acele 
întrebări şi îndoieli asupra cărora se va concentra 
o anumită cercetare. Wittgenstein observă că ţine 
de logica oricărei cercetări că, în fapt, anumite lu¬ 
cruri nu sunt puse la îndoială. (Vezi § 342.) Acest 
în fapt indică tocmai că îndoielile sunt întotdea¬ 
una localizate, pe fundalul a ceea ce este sustras 
din capul locului îndoielii. Spre deosebire de filo¬ 
zof, omul care acţionează şi cercetează nu-şi pune 
întrebarea dacă tot ceea ce crede ar putea să fie 
eronat El acceptă, pur şi simplu, o sumă de lucruri. 
„Aceasta nu înseamnă însă că noi nu putem cerceta 

totul şi de aceea suntem nevoiţi să ne mulţumim 
cu presupunerea. Dacă vrem ca uşa să se rotească, 
balamalele trebuie să fie fixe.“ (§ 343) 

Modul în care Wittgenstein priveşte lucrurile 
nu are, aşadar, nimic doctrinar. El se distinge net 
de abordarea filozofiei transcendentale clasice 
care îşi propune să delimiteze un cadru dat o dată 
pentm totdeauna al gândirii şi cunoaşterii noastre 
în genere. Pentru Wittgenstein, graniţa dintre ceea 
ce oamenii acceptă, într-un context local şi istoric, 
drept sigur şi ceea ce ei socotesc ipotetic şi, prin 
urmare, demn de cercetat, este relativă şi mobilă. 
Autoritatea a ceea ce acceptăm fără nici o probă 
este una deplină, dar nu absolută, atemporală. 
Balamalele pot să fie şi ele schimbate, însă uşa 
nu se poate mişca fără balamale. 

Nu va fi subliniat îndeajuns cât de diferit este 
acest mod de a gândi de cel care se bucură de susţi¬ 
nere şi de prestigiu printre filozofi. Karl Popper, 
de pildă, îl invoca pe cercetătorul austriac Karl 
Biihler care a distins trei funcţii ale limbajului: 
funcţia expresivă, prin care limbajul comunică 
emoţiile şi gândurile vorbitorului, funcţia de sem¬ 
nalizare, prin care limbajul stimulează sau declan¬ 
şează anumite reacţii, şi funcţia descriptivă a 
limbajului. Acestora Popper le adaugă o a patra 
funcţie, funcţia argumentativă. Primele două func¬ 
ţii — afirmă filozoful — sunt funcţii inferioare, 
comune animalelor şi omului, iar ultimele două 

sunt funcţiile superioare, cele specifice limbajului 
omenesc. Cea mai importantă funcţie a limbajului, 
susţinea Popper, este funcţia argumentativă, cea 
care face posibilă producerea şi examinarea critică 
a temeiurilor în favoarea unei anumite afirmaţii. 
El dezaproba explicit centrarea interesului filo¬ 
zofic asupra expresiei şi comunicării'. Departe de 
orice intenţie de a se angaja într-o discuţie teore¬ 
tică, Wittgenstein subliniază, dimpotrivă, însemnă¬ 
tatea acelei funcţii de comunicare a limbajului prin 
care fiecare individ se integrează într-un consens 
preexistent, acel consens care susţine viaţa comu¬ 
nităţii la nivelul ei de bază, fundamental. „Vreau 
aici să-l privesc pe om ca animal; ca pe o fiinţă 
primitivă, căreia i se atribuie instinct, dar nu raţio¬ 
nament. Ca pe o fiinţă într-o stare primitivă. Căci 
nu trebuie să ne fie ruşine de acea logică care este 
suficientă ca mijloc primitiv de comunicare. Lim¬ 
bajul nu a apărut din raţionament." (§ 475) Dacă 
privim lucrurile din această perspectivă, atunci 
înţelegem mai bine că producerea şi cercetarea 
temeiurilor, discuţia critică presupun un consens 
care precede examinarea critică a argumentelor 
şi o face posibilă. Discuţia critică şi argumentarea 

' Vezi K. R. Popper, Conjecturi şi infirmări, tradu¬ 
cere de Constantin Stoenescu, Editura Trei, 2001, pp. 

179-180 şi K. R. Popper, Epistemologie fără subiect cu¬ 
noscător, traducere de HiePârvu, în Epistemologie. Orien¬ 
tări contemporane. Editura Politică, 1974, pp. 84-85. 

încep în punctul în care există loc pentru îndoială. 
Ori de câte ori se poate crea impresia că oameni 
rezonabili pun în discuţie convingeri care ţin de 
sistemul de referinţă se va presupune că nu este 
vorba de o greşeală, ci de o stare momentană de 
confuzie, de dificultăţi de comunicare. 

Scepticismul filozofic ne apare, din această per¬ 
spectivă, drept un răspuns la o întrebare care nu 
poate fi nici cel puţin pusă. „Nu pot să spun că eu 
am temeiuri bune pentru opinia că pisicile nu cresc 
în copaci sau că eu am avut un tată şi o mamă. Dacă 
cineva se îndoieşte de asta—cum s-ar putea întâm¬ 
pla aşa ceva?“ (§ 282) Temeiurile pot fi cemte doar 
acolo unde există loc pentru îndoială. 

Aceste clarificări constituie suportul observa¬ 
ţiilor critice ale lui Wittgenstein cu privire la ceea 
ce spunea Moore despre certitudine. Moore enu¬ 
mera afirmaţii despre fapte foarte diferite, sub 
multe aspecte: „Am un corp şi am două mâini.“, 
„Nu am fost niciodatăpe Lună.“, „înainte de a mă 
fi născut au existat multe lucmri care au formă şi 
mărime în trei dimensiuni.", „Am perceput şi per¬ 
cep corpul meu ca şi alte lucruri, inclusiv alte 
corpuri omeneşti." Ceea ce apropie aceste pro¬ 
poziţii este că un om normal nu se va putea înşela 
în legătură cu ceea ce afirmă ele. „Omul nu se 
poate înşela. («Poate» este aici folosit în mod 
logic, şi propoziţia spune că în aceste împrejurări 
un om nu poate spune nimic fals.) Dacă Moore 

ar fi exprimat contrariul acestor propoziţii pe care 
le declară certe, nu doar că n-am fi de părerea lui, 
ci l-am considera bolnav mintal.“ (§ 155) Or, dacă 
în cazul unor asemenea propoziţii nu poate exista 
nici o îndoială, atunci este însă înşelător să se 
spună că le ştim în sensul că am avea bune teme¬ 
iuri pentru a le afirma. Ceea ce îi reproşează Witt- 
genstein lui Moore este că exprimările lui ar putea 
crea o anumită impresie, impresia că noi nu punem 
la îndoială asemenea propoziţii deoarece avem 
bune temeiuri să fim siguri de ele. Or, ceea ce dis¬ 
tinge asemenea propoziţii despre fapte de multe 
alte propoziţii descriptive este că ele au un rol 
aparte. Ca propoziţii acceptate drept sigure îna¬ 
intea oricărei cercetări, ele oferă fundalul necesar 
pentru o evaluare, pe bază de temeiuri, a tuturor 
celorlalte propoziţii despre fapte. Nu are, prin ur¬ 
mare, sens, să arătăm de ce acceptăm asemenea 
propoziţii şi să-i demonstrăm celui care le-ar pune 
la îndoială sau le-ar nega — scepticului sau idea¬ 
listului —că nu este îndreptăţit să o facă, aşa cum 
procedează Moore. A sugera că acceptăm aseme¬ 
nea propoziţii deoarece avem cele mai bune teme¬ 
iuri pentru a crede în adevărul lor înseamnă a nu 
înţelege locul aparte pe care îl ocupă ele în siste¬ 
mul cunoaşterii noastre despre fapte. „în loc de 
«Ştiu» se poate spune în unele cazuri «Aşa este: 
bazează-te pe asta». în unele cazuri însă: «Asta 
am învăţat-o deja de ani de zile»; şi uneori: «Sunt 
sigur că este aşa».“ (§ 176) 

Cel care citeşte cu înţelegere însemnările lui 
Wittgenstein nu va mai fi surprins de unele obser¬ 
vaţii care îi pot contraria pe filozofi, acei autori 
care s-au specializat în elaborarea de distincţii con¬ 
ceptuale şi în formularea de teze generale. Witt¬ 
genstein caracterizează, bunăoară, toate acele 
lucmri de la sine înţelese care fac posibilă funcţio¬ 
narea jocurilor de limbaj ale unei comunităţi ca 
aparţinând logicii. Să ne amintim că autorul Trac- 
tatus-\x\\x\ distingea net propoziţiile logicii, ca pro¬ 
poziţii lipsite de conţinut informativ, de propoziţiile 
care descriu stări de lucruri. Este tipul de distincţii 
cărora le va întoarce spatele gândirea mai târzie a 
lui Wittgenstein. Lui Wittgenstein nu i se mai pare 
acum nepotrivit să folosească cuvântul logică pen¬ 
tru a desemna toate convingerile acceptate drept 
indiscutabile, acele convingeri care fac posibile 
jocurile de limbaj ale unei comunităţi omeneşti, 
asigură comunicarea neproblematică şi inteligi- 
bilitatea. Despre aceste propoziţii Wittgenstein 
va spune (vezi § 494) că ele nu pot fi puse în dis¬ 
cuţie atât timp cât nu renunţăm la toate judecăţile 
noastre. Ele au caracterul unor reguli. Ne putem, 
prin urmare, întreba dacă distincţia dintre condiţii 
formale ale noncontradicţiei şi coerenţei vorbirii 
noastre şi propoziţiile despre fapte este într-adevăr 
mai fundamentală decât cea dintre ceea ce recu¬ 
noaştem şi ceea ce cunoaştem, dintre propoziţii a 
căror contestare ne apare drept ceva ininteligibil 

şi cele a căror negare va putea fi socotită, cel mult, 
drept o eroare. Din perspectiva acelui mod de a 
privi lucmrile care apropie tot ceea ce a scris sau 
a spus studenţilor şi interlocutorilor săi Wittgen- 
stein, în ultimele două decenii ale vieţii, pe primul 
plan este distincţia dintre ceea ce el a numit sis¬ 
temul de referinţă şi tot ceea ce există şi se susţine 
doar prin raportare la sistemul de referinţă. Şi 
aceasta deoarece prin funcţia lor în viaţa oame¬ 
nilor, condiţiile formale ale noncontradicţiei şi 
coerenţei vorbirii noastre şi acele convingeri care 
nu sunt supuse discuţiei şi cercetării stau pe ace¬ 
laşi plan. De logică ţine pentru Wittgenstein tot 
ceea ce nu se spune, nu se discută şi, până la urmă, 
nici nu se poate spune şi discuta. Sunt lucmri care 
se arată doar în utilizarea expresiilor limbajului. 
„Nu ajung oare tot mai aproape de a spune că lo¬ 
gica, până la urmă, nu poate fi descrisă? Trebuie 
să priveşti practica limbajului şi atunci o vezi.“ 
(§ 5Q\) Logica este, aşadar, domeniul certitudinii, 
un domeniu ale cărui graniţe nu sunt date o dată 
pentru totdeauna, ci prin formele de viaţă speci¬ 
fice unei comunităţi omeneşti. Ea cuprinde lucruri 
pe care am uitat că le-am deprins odată, lucruri 
pe care nu le discutăm vreodată în viaţa de fiecare 
zi. Cu privire la ceea ce ţine de logică ne-ar putea 
cere explicaţii doar oamenii care trăiesc într-o cu 
totul altă cultură. Şi noi nu am fi în stare să le dăm 
explicaţii care să-i satisfacă. „Mi-aş putea imagina 

că Moore a fost prins de un trib sălbatic, şi ei îşi 
exprimă bănuiala că el a venit de undeva dintre 
Pământ şi Lună. Moore le spune că el ştie că..., 
dar nu le poate oferi temeiuri pentru certitudinea 
sa, fiindcă ei au idei fanteziste despre capacitatea 
de a zbura a unui om şi nu ştiu nimic despre fizică." 
(§ 264) Dacă folosim cuvântul logică pentru a 
desemna întregul sistem de referinţă al unei comu¬ 
nităţi, rezultă că nu va mai exista o graniţă precisă 
între logică şi propoziţii de experienţă. Logica este 
comparată de Wittgenstein cu albia unui râu, iar 
schimbarea ei cu deplasarea albiei. „Dacă cineva 
ar spune «Deci şi logica este o ştiinţă empirică», 
el nu ar avea dreptate. Dar este corect că aceeaşi 
propoziţie poate fi o dată tratată ca supusă tes¬ 
tului experienţei, altă dată ca regulă a verificării." 
(§ 98) Să observăm că acest mod de a vorbi despre 
logică nu este chiar atât de provocator cât poate 
părea la prima vedere. Căci ori de câte ori ne rapor¬ 
tăm doar la acele elemente ale sistemului de refe¬ 
rinţă care se modifică cel mai greu sau deloc în 
trecerea de la o cultură la alta, de la o epocă isto¬ 
rică la alta, ne vom apropia de folosirea curentă 
a cuvântului logică. Ceea ce deosebeşte cel mai 
mult modul de a privi lucrurile al lui Wittgenstein 
de cel caracteristic pentru filozoful de orientare 
formal-analitică nu este, în acest caz, o folosire 
esenţial diferită a unui cuvânt ca logică, ci ceva 
mult mai semnificativ. Teoreticianul limbajului 

va spune că ceea ce propune Wittgenstein este 
înlocuirea unei caracterizări semantice cu o carac¬ 
terizare pragmatică a logicii. Ceea ce urmăreşte 
însă Wittgenstein prin însemnările sale despre 
certitudine este mai degrabă deplasarea atenţiei 
cititorului de la distincţii categoriale spre o mai 
bună înţelegere a rolului pe care îl au diferite ex¬ 
presii în acele situaţii în care limbajul funcţio¬ 
nează şi „roţile nu se învârt în gol“. 

Dacă există o reţea densă de convingeri accep¬ 
tate în mod necondiţionat, convingeri pe care indi¬ 
vidul şi le însuşeşte, ca bază a gândirii şi acţiunii 
sale, prin educaţie şi experienţa vieţii, adică pe te¬ 
meiul unei autorităţi exterioare, ne putem întreba 
dacă şi cum este posibilă schimbarea unora dintre 
ele. Wittgenstein sugerează că vom putea înţelege 
cel mai bine cum devin posibile asemenea schim¬ 
bări considerând situaţiile în care oameni din cul¬ 
turi îndepărtate intră pentru prima dată în contact, 
iar unii reuşesc să le „treacă“ celorlalţi convingeri 
care fac parte din straturi mai adânci ale sistemu¬ 
lui lor de referinţă. într-un asemenea caz se vede 
clar că schimbarea acelor convingeri care consti¬ 
tuie premise indispensabile ale inteligibilităţii nu 
va putea fi consecinţa producerii unor temeiuri, a 
argumentării. In mod evident, lipseşte însăşi acea 
temelie necesară pentru ca una din părţi să poată 
recepta în mesajul celeilalte ceea ce oameni într-o 
anumită măsură raţionali ar putea recunoaşte drept 

temeiuri sau argumente. Singura cale pe care un 
individ va putea fi integrat într-o cultură semnifi¬ 
cativ diferită de cea în care s-a născut şi a trăit este 
acceptarea necondiţionată a unei autorităţi exteri¬ 
oare, asemănătoare aceleia care este în exerciţiu 
la primele începuturi ale educaţiei copilului. Tre¬ 
cerea de la o autoritate la alta are loc prin ceea ce 
Wittgenstein numeşte persuasiune sau convertire. 
La capătul procesului, noile sale convingeri vor 
fi resimţite de cel convertit drept clare ca lumina 
soarelui şi pe deplin neîndoielnice. Iar cele pe 
care şi le însuşise prin naştere şi educaţie drept 
străine şi de neînţeles. „Unde se întâlnesc cu ade¬ 
vărat două principii care nu pot fi reconciliate, 
acolo fiecare om îl declară pe celălalt nebun şi 
eretic. Spuneam că l-aş «combate» pe celălalt, — 
dar atunci nu-i voi oferi temeiuril Desigur, dar 
cât de departe ajung ele? La capătul temeiurilor 
stă persuasiunea. (Gândeşte-te la ce se întâmplă 
când misionarii îi convertesc pe băştinaşi.)" 
(§611-12) Mulţi oameni instruiţi din lumea noas¬ 
tră vor fi înclinaţi să creadă că punerea persuasi¬ 
unii înaintea temeiurilor ar constitui o contestare 
frontală a raţionalităţii. Aceasta ar fi însă o jude¬ 
cată pripită. Căci ceea ce încearcă Wittgenstein 
este să deschidă calea spre o înţelegere mai nuan¬ 
ţată, mai complex articulată a raţionalităţii, acea 
înţelegere care ne dă posibilitatea să dăm seama 
de situaţii în care survin dificultăţi de comunicare 

între oameni capabili să-şi folosească raţiunea pre¬ 
cum şi de modul în care devine posibilă, uneori, 
depăşirea unor asemenea dificultăţi. Atât timp cât 
nu survine persuasiunea, singura care face cu 
putinţă depăşirea graniţei ce desparte sisteme de 
referinţă fundamental diferite, argumentele se vor 
dovedi neputincioase. „Se poate întreba: «Poate 
avea cineva un temei plauzibil pentru a crede că 
Pământul există de puţin timp, poate de la naşte¬ 
rea sa?» — Presupunând că i s-a spus mereu aşa, 
aravea el un temei de îndoială? Oamenii au crezut 
că sunt în stare să producă ploaia; de ce nu ar putea 
fi un rege crescut în credinţa că lumea a început 
odată cu el? Şi dacă Moore şi acest rege s-ar în¬ 
tâlni şi ar discuta, oare chiar ar putea Moore să-i 
dovedească că propria sa credinţă este cea corectă? 
Nu spun că Moore nu ar putea să-l convertească 
pe rege la modul său de a vedea lucrurile, dar ar 
fi o convertire de un gen aparte: regele ar fi con¬ 
dus să privească lumea altfel." (§ 92) 

Cititoml care a parcurs aceste rânduri şi-ar putea 
forma o impresie greşită. El ar putea fi înclinat să 
creadă că mişcări ale gândirii şi motive care con¬ 
feră o anumită unitate însemnărilor lui Wittgen- 
stein ar fi relativ simple şi liniare, aşa cum au fost 
ele înfăţişate aici. De fapt, stilul în care se poate 
spune ceva despre orientarea generală a gândirii 
lui Wittgenstein, în ultima parte a vieţii sale, va 
fi unul destul de diferit de maniera lui de a scrie. 

Aceasta este o manieră neobişnuită pentru cititorul 
de filozofie în general. Fără îndoială că începătorul 
care abordează studiul lucrărilor unor filozofi ca 
Descartes, Kant, Hegel, Husserl sau Whitehead 
va întâmpina multe greutăţi. în ciuda acestora, el 
nu va avea nici un fel de îndoieli că în textul care 
îi stă în faţă sunt formulate întrebări de ordin prin¬ 
cipial, că sunt propuse anumite răspunsuri la aceste 
întrebări în confruntare cu alte puncte de vedere, 
şi că este conturat, în aceast fel, un sistem de gân¬ 
dire. El se va strădui să desluşească acele fire care 
leagă o diversitate de idei, reflecţii, analize şi argu¬ 
mentări într-un întreg coerent. Iar dacă va fi destul 
de pregătit şi de perseverent va şi reuşi. Şi va putea 
fi ajutat în diferite feluri pentru a reuşi cât mai 
bine. O bună prezentare introductivă a filozofiei 
unor asemenea autori nu este, desigur, ceva uşor 
de realizat, dar ea va putea fi obţinută cu mijloace, 
să zicem, normale. Adică prezentând sistematic, 
fără îndoială într-un mod mai accesibil, o gândire 
care este ea însăşi sistematică. 

Altfel stau lucrurile în cazul manuscriselor lui 
Wittgenstein. Decisivă nu este împrejurarea că 
uneori, de exemplu în însemnările despre certitu¬ 
dine, ceea ce a lăsat automl sunt note pe care nu 
a mai ajuns să le supună unei prelucrări şi revizuiri 
Nici atunci când a făcut-o, stilul lor nu a suferit 
schimbări semnificative. Mult mai important este 
faptul că tocmai un mod aparte, cu totul nebişnuit. 

de a înţelege sensul şi finalitatea activităţii filozo¬ 
fice este cel care generează o proză fără precedente 
şi continuări în discursul filozofic'. Ceea ce îi stă, 
aşadar, în faţa ochilor nu răspunde deloc aşteptă¬ 
rilor pe care le are cititorul de la un text de filo¬ 
zofie. Lui îi va fi greu să înţeleagă ce urmăreşte 
autorul descriind situaţii de cele mai multe ori 
posibile, din viaţa de fiecare zi, formulând, în legă¬ 
tură cu ele, diferite întrebări, dintre care cele mai 
multe rămân fără răspuns. El va întâmpina îndeo¬ 
sebi dificultăţi în identificarea acelor fire care leagă 
descrieri, comentarii şi sentinţe aparent disparate. 
Presupun că în lipsa stimulentului pe care îl repre¬ 
zintă faima autorului, mulţi cititori ar fi tentaţi să 
închidă cartea şi să o pună deoparte. 

Intenţia care m-a condus în această prezentare 
a fost să-i atrag atenţia cititomlui motivat că sub¬ 
stanţa însemnărilor lui Wittgenstein despre certi¬ 
tudine, ca şi a multor altor manuscrise lăsate de 

‘ O spune chiar Wittgenstein, într-un Cuvânt înainte, 
scris în 1945, pentru acel manuscris care va fi publicat 
după moartea lui sub titlul Cercetări filozofice. Recu¬ 
noscând că a făcut încercări nereuşite de a suda consi¬ 
deraţiile sale într-un întreg sistematic şi mărturisind că 
gândurile sale „paralizau" de îndată ce încerca să le orga¬ 
nizeze în acest fel, el conchide; „Iar acest lucru este legat, 
desigur, de însăşi natura cercetării. Căci ea ne obligă să 
cutreierăm de-a lungul şi de-a latul, în toate direcţiile, 
un teritoriu întins al gândirii." (L. Wittgenstein, Cercetări 
filozofice, traducere de Mircea Dumitm şi Mircca Flonta, 
Humanitas, Bucureşti, 2003, p. 85.) 

el, nu stă în concluzii generale şi în susţinerea lor 
prin ceea ce am putea recunoaşte drept argumente, 
ci mai degrabă în încercarea de a influenţa modul 
nostru de a gândi asupra unor subiecte din cele 
mai diferite. Şi anume prin descrierea unor situaţii 
din cele mai familiare, prin întrebări formulate cu 
referire la ele, prin scurte comentarii care au nu 
o dată aura enigmaticului. Wittgenstein detesta 
predica moralizatoare, dar a fost fascinat, cum 
mărturisesc cei care l-au cunoscut, de povestiri 
cu un miez moral puternic, fie ele povestiri ale lui 
Tolstoi sau filme western. Căci interesul lui s-a 
concentrat în mod constant asupra a ceea ce se 
arată In faptele de viaţă, a ceea ce este greu, uneori 
aproape imposibil, de prins în formulări generale, 
înţeles şi practicat în acest fel, exerciţiul filozofic 
devine ceva de felul unei opere de artă care ara¬ 
reori îl poate mulţumi pe creatoml ei. Este, mi se 
pare mie, o explicaţie plauzibilă a reţinerii lui Witt¬ 
genstein de a publica chiar şi acele manuscrise 
asupra cărora a revenit în mod insistent. Nu va 
trebui, aşadar, să ne surprindă o observaţie, aşe¬ 
zată între paranteze, de la sfârşitul paragrafului 
387: „Cred că pentru un filozof, pentru cineva 
care poate gândi cu mintea lui, poate fi interesant 
să citească însemnările mele. Chiar şi dacă nu 
mi-am atins ţinta decât rareori, el tot ar recunoaşte 
ce scopuri am urmărit eu fără încetare." Trans¬ 
pare în aceste rânduri nu numai judecata lipsită 

de iluzii a autorului asupra roadelor străduinţelor 
sale, dar şi reprezentarea lui asupra cititorului pe 
care şi-l dorea. 

Mircea Flonta 



DESPRE CERTITUDINE 


1. Dacă ştii că aici este o mână, ţi le acceptăm 
şi pe toate celelalte. 

(Dacă se spune că o anumită propoziţie nu se 
poate demonstra, aceasta, fireşte, nu înseamnă că 
nu poate fi derivată din altele; fiecare propoziţie 
poate fi derivată din altele. Dar se poate ca aces¬ 
tea să nu fie mai sigure decât ea.) (în acest sens, 
o remarcă amuzantă a lui H. Newman.) 

2. Din f^tul cămie—sau tuturora —mnpare 
aşa, nu decurge şi că este aşa. 

Se poate însă pune pe bună dreptate întrebarea 
dacă te poţi îndoi de aceasta cu sens. 

3. Dacă, de exemplu, cineva spune „Nu ştiu 
dacă acolo este o mână“, i s-ar putea spune „Ui- 
tă-te mai de aproape". —Această posibilitate ca 
cineva să se convingă pe sine aparţine jocului de 
limbaj. Este una dintre trăsăturile lui esenţiale. 

4. „Ştiu că sunt un om.“ Ca să vezi cât de neclar 
este sensul propoziţiei, consideră negaţia ei. Mai 

degrabă ea ar putea fi înţeleasă astfel: „Ştiu că 
am organe umane.“ (De exemplu un creier, pe care 
totuşi nu l-a văzut încă nimeni.) Dar cum stau lu¬ 
crurile cu o propoziţie ca „Ştiu că am un creier“? 
Pot să mă îndoiesc de ea? Pentm îndoială nu am 
temeiuri! Totul vorbeşte în favoarea ei, şi nimic 
împotrivă. Totuşi, ne putem închipui ca în cazul 
unei operaţii craniul meu să se dovedească gol. 

5. Dacă o propoziţie se poate ulterior dovedi 
falsă, asta depinde de determinările pe care le con¬ 
sider valabile pentru această propoziţie. 

6. Poate acum cineva să enumere (ca Moore) 
ceea ce ştie? Doar aşa, fără nimic în plus, cred că 
nu. — Căci, altfel, cuvântul „ştiu“ este folosit gre¬ 
şit. Şi prin această folosire greşită pare să se arate 
o ciudată şi extrem de importantă stare mentală. 

7. Viaţa mea arată că ştiu sau că sunt sigur că 
acolo este un scaun, o uşă ş.a.m.d. — îi spun, de 
exemplu, prietenului meu „Ia loc acolo“, „închide 
uşa“ etc. etc. 

8. Deosebirea dintre conceptele „a şti“ şi „a fi 
sigur“ nu este deloc de mare importanţă cu excep¬ 
ţia cazului în care „Ştiu“ trebuie să însemne: Nu 
pot să mă înşel. La tribunal, de exemplu, în fie¬ 
care declaraţie a martorilor în loc de „Ştiu“ s-ar 
putea spune „Sunt sigur“. Ba chiar se poate ima¬ 
gina ca „Ştiu“ să fie acolo interzis. [Un pasaj din 

Wilhelm Meister, în care „Ştii“ sau „Ştiai“ sunt 
folosite în sensul lui „Erai sigur“, căci lucrurile 
stăteau altfel decât ştia el.] 

9. Atest eu în viaţă că ştiu că aici este o mână 
(şi anume mâna mea)? 

10. Ştiu eu că aici stă culcat un om bolnav? 
Nonsens! Stau la patul lui, mă uit cu atenţie la tră¬ 
săturile sale. — Nu ştiu eu, aşadar, că acolo stă 
culcat un bolnav? — Nici întrebarea, nici afirma¬ 
ţia nu au sens. Tot atât de puţin ca şi: „Eu sunt 
aici“, pe care aş putea-o folosi în orice moment, 
dacă s-ar ivi ocazia potrivită pentru asta. — Este, 
oare, atunci şi „2x2=4“ un nonsens şi nu o propo¬ 
ziţie aritmetică adevărată, cu excepţia unor îm¬ 
prejurări determinate? „2x2=4“ este o propoziţie 
adevărată a aritmeticii — nu „în împrejurări deter- 
minate“ şi nici „întotdeauna“ — dar semnele orale 
sau scrise „2x2=4“ ar putea în chineză să aibă un 
alt înţeles sau să fie un nonsens manifest, de unde 
se vede că doar în folosire are o propoziţie sens. 
Iar afirmaţia „Ştiu că aici stă culcat un bolnav“ 
folosită într-o situaţie nepotrivită nu pare un non¬ 
sens, ci mai degrabă ceva de la sine înţeles, numai 
fiindcă se poate imagina relativ uşor o situaţie 
care i se potriveşte şi fiindcă se socoteşte că expre¬ 
sia „Ştiu că...“ este la locul ei pretutindeni unde 
nu există îndoială (deci şi acolo unde exprimarea 
îndoielii ar fi ininteligibilă). 

11. Pur şi simplu nu vedem cât de specializată 
este folosirea lui „Ştiu“. 

12. — Căci „Ştiu...“ pare să descrie o stare 
de lucruri care garantează ceea ce este ştiut ca un 
fapt. Se uită mereu expresia „Credeam că ştiu“. 

13. Căci nu este ca şi cum din exprimarea alt¬ 
cuiva „Ştiu că este aşa“ s-ar putea infera propoziţia 
„Este aşa“. Şi nici din exprimare împreună cu 
faptul că ea nu este o minciună. — Dar nu pot eu 
oare, din exprimarea mea „Ştiu etc.“ să conchid 
„Este aşa“? Ba da, şi din propoziţia „El ştie că acolo 
este o mână“ decurge şi „Acolo este o mână“. Dar 
din exprimarea sa „Ştiu...“ nu decurge că el ştie 
asta. 

14. Trebuie întâi dovedit că el ştie acel lucru. 

15. Că nu era posibilă vreo eroare, asta trebuie 
să fie dovedit. Asigurarea „Ştiu asta“ nu este sufi¬ 
cientă. Căci ea este doar asigurarea că eu (aici) 
nu mă pot înşela, şi faptul că eu nu mă înşel cu 
privire la acel lucru trebuie să poată fi stabilit 
în mod obiectiv. 

16., JDacă ştiu ceva, atunci şi ştiu că ştiu aceasta 
etc.“ revine la: „Ştiu asta“ înseamnă „Nu pot greşi 
în această privinţă“. Dacă însă chiar nu pot tre¬ 
buie să poată fi stabilit în mod obiectiv. 

17. Să presupunem acum că spun „Nu pot greşi 
în privinţa faptului că aceasta este o carte“—ară¬ 
tând spre un obiect. Cum ar arăta aici o eroare? 
Şi am eu oare despre asta o reprezentare clarăl 

18. „Ştiu“ înseamnă adesea: Am temeiurile 
corecte pentru afirmaţia mea. Deci dacă celălalt 
cunoaşte jocul de limbaj, mi-ar admite faptul că 
ştiu asta. Celălalt trebuie, dacă cunoaşte jocul de 
limbaj, să-şi poată închipui cum se poate şti aşa 
ceva. 

19. Enunţul „Ştiu că aici este o mână“ poate 
să fie continuat astfel: „căci este mâna mea, la care 
mă uit“. Atunci un om raţional nu se va îndoi că 
ştiu asta. —Nici idealistul; el va spune că nu era 
vorba, pentru el, de îndoiala practică, care este 
exclusă aici, ci că există încă o îndoială în spa¬ 
tele acesteia. — Că aceasta este o iluzie trebuie 
arătat în alt fel. 

20. „A te îndoi de existenţa lumii exterioare" 
nu înseamnă, de exemplu, a te îndoi de existenţa 
unei planete, care este mai târziu dovedită prin 
observaţie. — Sau Moore vrea să spună că a şti 
că aici este o mână este un lucru de alt fel decât 
a şti că există planeta Saturn? Altfel, li s-ar putea 
indica celor care se îndoiesc descoperirea pla¬ 
netei Saturn, şi să se spună că existenţa ei a fost 
dovedită, aşadar şi existenţa lumii exterioare. 

21. Punctul de vedere al lui Moore revine de 
fapt la a considera conceptul „a şti“ analog concep¬ 
telor „a crede“, „a presupune", „a se îndoi" în sensul 
că enunţul „Ştiu..." nu poate fi o eroare. Şi dacă 
este aşa, atunci se poate conchide dintr-o exprimare 
adevărul unei afirmaţii. Iar aici va fi trecută cu 
vederea forma „Credeam că ştiu". — Dacă însă 
această formă nu trebuie permisă, atunci trebuie să 
fie logic imposibilă şi o eroare în afirmaţie. Şi de 
acest fapt trebuie să-şi dea seama cel care cunoaşte 
jocul de limbaj; asigurarea unuia demn de crezare 
că ştie nu îl poate ajuta cu nimic aici. 

22. Ar fi cu siguranţă ciudat dacă ar trebui să-l 
credem pe cel demn de crezare care spune: „Nu 
mă pot înşela"; sau care spune: „Nu mă înşel". 

23. în cazul în care nu ştiu dacă cineva are două 
mâini (de exemplu, dacă i s-au amputat sau nu), 
îi voi accepta asigurarea că are două mâini, dacă 
este demn de crezare. Şi afirmaţia lui că ştie nu 
poate însemna pentru mine altceva decât că a putut 
să se convingă de aceasta, deci că braţele lui nu 
mai sunt, de exemplu, ascunse de pături şi ban¬ 
daje etc. etc. Faptul că aici îl cred pe cel demn 
de crezare vine din aceea că îi admit posibilitatea 
de a se convinge singur. Cine însă spune că nu 
există (poate) obiecte fizice, nu face asta. 

24. întrebarea idealistului ar suna cam aşa: „Cu 
ce drept nu mă îndoiesc eu de existenţa mâinilor 

mele?“ (Şi la aceasta răspunsul nu poate fi: 
că ele există“.) Cine însă întreabă astfel, trece cu 
vederea că îndoiala cu privire la o existenţă func¬ 
ţionează numai într-un joc de limbaj, că mai întâi 
ar trebui, deci, să se pună întrebarea: Cum ar arăta 
o asemenea îndoială? şi că aceasta nu se înţelege 
aşa, fără nimic în plus. 

25. Şi în privinţa faptului că „aici este o mână“ 
ne putem înşela. Doar în anumite circumstanţe 
nu. — „Şi într-o socoteală cineva poate greşi — 
doar în anumite circumstanţe nu“. 

26. Dar se poate desprinde dintr-o regulă în 
ce circumstanţe este logic exclusă o eroare în folo¬ 
sirea regulilor de calcul? 

La ce foloseşte o asemenea regulă? Nu ne-am 
putea înşela (din nou) în aplicarea ei? 

27. Dacă s-ar vrea să se indice pentru aceasta 
ceva de genul unei reguli, ar apărea în ea expresia 
„în circumstanţe normale". Şi circumstanţele nor¬ 
male le recunoaştem, dar nu le putem descrie exact. 
Mai curând putem descrie o serie de circumstanţe 
anormale. 

28. Ce este «a învăţa o regulă»? — Asta. 

Ce este «a face o greşeală în aplicarea ei»? — 

Asta. Iar ceea ce este indicat aici este ceva nedeter¬ 
minat. 

29. Exersarea în folosirea regulii arată şi ce 
este o greşeală în aplicarea ei. 

30. Când cineva s-a convins, atunci spune:, JDa, 
socoteala este în regulă“, dar el n-a dedus aceasta 
din starea sa de certitudine. Nu se conchide cu 
privire la o stare de fapt din propria certitudine. 

Certitudinea este asemenea unui ton în care 
se constată starea de lucruri, dar nu se conchide 
din ton că această stare este îndreptăţită. 

31. Propoziţiile la care se revine iar şi iar, ca 
sub o vrajă, aş vrea să le elimin din limbajul filo¬ 
zofic. 

32. Nu este vorba de faptul că Moore ştie că 
acolo este o mână, ci de faptul că nu l-am înţelege 
dacă ar spune „Se poate, desigur, să mă înşel în 
această privinţă". Am întreba: „Cum ar arăta o 
asemenea eroare?" — de exemplu descoperirea 
că a fost o eroare? 

33. Eliminăm aşadar propoziţiile care nu ne 
duc mai departe. 

34. Cine este învăţat să calculeze este oare în¬ 
văţat, de asemenea, că se poate încrede în calculul 
celui care-1 învaţă? Dar aceste explicaţii trebuie 
totuşi să aibă odată un capăt. Va fi oare învăţat 
şi că poate să se încreadă în simţurile sale—deoa¬ 
rece i se spune, fireşte, într-o serie de cazuri că în 
cutare şi cutare caz special nu te poţi încrede în 
ele? — 

Regulă şi excepţie. 

35. Dar nu se poate imagina că nu ar exista 
obiecte fizice? Nu ştiu. Şi totuşi „Există obiecte 
fizice" este un nonsens. Să fie oare o propoziţie 
de experienţă? 

Şi este, oare, aceasta o propoziţie de experi¬ 
enţă: „Se pare că există obiecte fizice"? 

36. „A este un obiect fizic" îl învăţăm doar pe 
acela care fie încă nu înţelege ce înseamnă „A" 
fie ce înseamnă „obiect fizic". înseamnă, aşadar, 
a-1 învăţa ceva despre folosirea cuvintelor, şi 
„obiect fizic" este un concept logic. (Precum cu¬ 
loare, măsură,...) Şi de aceea nu se poate constmi 
o propoziţie precum „Există obiecte fizice". 

Asemenea încercări nereuşite întâlnim însă la 
fiecare pas. 

37. Este însă oare un răspuns satisfăcător la 
scepticismul idealiştilor sau la asigurările realiş¬ 
tilor a spune că propoziţia: „Există obiecte fizice" 
este un nonsens? Pentm ei totuşi nu este un non¬ 
sens. Un răspuns ar fi: această afirmaţie, sau con¬ 
trariul ei, este o încercare eşuată de a exprima 
(ceva) care nu poate fi exprimat aşa. Şi că eşuează, 
se poate arăta; prin aceasta însă nu a fost încă solu¬ 
ţionată chestiunea lor. Trebuie să se realizeze că 
ceea ce ni s-a prezentat ca o primă expresie a 
unei dificultăţi sau ca răspunsul la ea poate fi tot 
o expresie cu totul greşită. Aşa cum adesea cel 
care critică pe bună dreptate un tablou va plasa 

mai întâi critica acolo unde nu îi este locul, şi este 
nevoie de o cercetare pentru a găsi punctul po¬ 
trivit de atac al criticii. 

38. Cunoaşterea în matematică. Aici trebuie 
să ne reamintim mereu de lipsa de importanţă a 
unui „proces lăuntric" sau „stări interioare" şi să 
întrebăm „De ce ar trebui să fie ele importante? 
Ce mă privesc ele?" Ceea ce este interesant este 
cum folosim propoziţiile matematice. 

39. Aşa se calculează, în asemenea circum¬ 
stanţe tratăm un calcul drept demn de încredere 
fără restricţii, drept în mod sigur corect. 

40. La „Ştiu că acolo este mâna mea" poate 
urma întrebarea „Cum ştii aceasta?", iar răspunsul 
la ea presupune că acest lucru poate fi ştiut în 
acest fel. în loc de „Ştiu că acolo este mâna mea" 
s-ar putea deci spune „Acolo este mâna mea" şi 
să se adauge cum se ştie asta. 

41. „Ştiu unde simt durerea", „Ştiu că o simt 
aict este la fel de greşit ca „Ştiu că am dureri", 
însă este corect „Ştiu unde mi-ai atins braţul". 

42. Se poate spune „El crede asta, dar nu estfe 
aşa", însă nu şi „El ştie asta, dar nu este aşa". Pro¬ 
vine oare acest lucm din diferenţa stărilor mentale 
a crede şi a şti? Na — „Stare mentală" se poate 
numi ceva care se exprimă în tonul vorbirii, în 

gesturi etc. Ar fi deci posibil să se vorbească de 
o stare mentală a convingerii; şi ea poate fi aceeaşi 
indiferent dacă se crede ştiindu-se sau dacă se 
crede în mod fals. A socoti că expresiilor „a crede“ 
şi „a şti“ trebuie să le corespundă stări diferite 
ar fi ca şi cum s-ar crede că expresiei „eu“ şi nu¬ 
melui „Ludwig“ trebuie să le corespundă oameni 
diferiţi, pentru că noţiunile sunt diferite. 

43. Ce fel de propoziţie este aceasta: „Nu se 
poate să ne fi înşelat în calculul 12x12=144“? Tre¬ 
buie cu siguranţă să fie o propoziţie a logicii. — 
Dar nu este ea acelaşi lucru cu, sau nu revine la 
acelaşi lucm cu constatarea 12x12=144? 

44. Dacă ceri o regulă din care să rezulte că aici 
nu este posibilă o greşeală de calcul, răspunsul este 
că noi nu am învăţat aceasta printr-o regulă, ci 
chiar prin faptul că am învăţat să socotim. 

45. Esenţa calculului am afiat-o învăţând să 
calculăm. 

46. Dar nu se poate descrie, oare, cum ne con¬ 
vingem că un calcul este demn de încredere? Ba 
da! Dar aici nu iese la iveală nici o regulă. — însă 
ceea ce este mai important este că nu-i nevoie de 
regulă. Nu pierdem nimic. Calculăm după o re¬ 
gulă, aceasta este suficient. 

47. Aşa se calculează. Şi calculul este aceasta. 
Ceea ce, de exemplu, învăţăm la şcoală. Uită 

această siguranţă transcendentă, care este legată 
de conceptul tău de minte. 

48. Totuşi dintr-o mulţime de calcule s-ar putea 
desemna unele ca o dată pentru totdeauna demne 
de încredere, altele ca încă nesigure. Şi este asta 
doar o deosebire logicăl 

49. Dar gândeşte-te: chiar când calculul este 
pentm mine sigur, aceasta este doar o decizie în- 
tr-un scop practic. 

50. Când se spune „Ştiu că ... x ... = ...“? 
Când s-a verificat calculul. 

51. Ce fel de propoziţie este aceasta: „Cum ar 
arăta aici o greşeală!"? Ar trebui să fie o propo¬ 
ziţie logică. Dar este o logică care nu este folosită, 
fiindcă ce învaţă ea nu se învaţă prin propoziţii. — 
Este o propoziţie logică, deoarece ea descrie situa¬ 
ţia conceptuală (lingvistică). 

52. Această situaţie nu este aşadar aceeaşi pen¬ 
tru o propoziţie ca „La această distanţă de Soare 
există o planetă" şi una ca „Aici este o mână" 
(şi anume a mea). A doua nu poate fi numită o 
ipoteză. Dar nu există graniţe precise între ele. 

53. Am putea deci să-i dăm dreptate lui Moore, 
dacă îl interpretăm în sensul că o propoziţie care 
spune că aici este un obiect fizic poate avea 

acelaşi statut logic ca una care spune că aici este 
o pată roşie. 

54. Căci nu este adevărat că eroarea devine 
tot mai improbabilă de la planetă la mâna mea. 
Ci că de la un punct încolo ea nu mai poate fi 
nici gândită. 

Acest lucru este indicat deja de faptul că altfel 
ar trebui să poată fi gândit că noi ne-am înşelat 
în fiecare enunţ despre obiectele fizice, că toate 
pe care le facem vreodată sunt false. 

55. Este deci posibilă ipoteza că toate lucru¬ 
rile din jurul nostru nu există? Nu ar fi ca aceea 
că am greşit în toate calculele noastre? 

56. Dacă se spune: „Poate nu există această 
planetă şi fenomenul luminos se formează altfel", 
este nevoie totuşi de un exemplu de obiect care 
există. Acest lucru nu există, — cum există de 
exemplu ... 

Sau trebuie să se spună că certitudinea este 
doar un punct construit, de care unele lucruri se 
apropie mai mult, altele mai puţin? Nu. îndoiala 
îşi pierde treptat sensul. Tocmai aşa este acest 
joc de limbaj. 

Şi logicii îi aparţine tot ce descrie un joc de 
limbaj. 

57. Nu s-ar putea ca ,Sdu, nu doar presupun, 
că aici este mâna mea“ să fie înţeleasă ca propo¬ 
ziţie gramaticală? Deci nu temporal. — 

Dar atunci nu este o propoziţie ca aceasta-. 
„Ştiu, nu doar presupun, că văd roşu“? 

Şi nu este consecinţa „Deci există obiecte fi¬ 
zice" ca aceea că „Există, aşadar, culori"? 

58. Dacă„Eu ştiu etc."este înţeleasă ca o propo¬ 
ziţie logică, atunci fireşte „eu" nu poate fi impor¬ 
tant. Şi înseamnă de fapt „în acest caz nu există 
îndoială" sau „Expresia «Nu ştiu» nu are în acest 
caz nici un sens". Şi de aici urmează de bună seamă 
că nici „Eu ştiu"' nu are sens. 

59. „Eu ştiu" este aici o judecată logică. Doar 
că realismul nu poate fi dovedit prin ea. 

60. Este greşit să se spună că «ipoteza» că 
aceasta este o bucată de hârtie va fi confirmată 
sau infirmată prin experienţă ulterioară şi că, în 
„Eu ştiu că aceasta este o bucată de hârtie", „Eu 
ştiu" se referă fie la o astfel de ipoteză, fie la o 
determinaţie logică. 

61. ... O semnificaţie a unui cuvânt este un 
gen de folosire a lui. 

Căci ea este ceea ce învăţăm atunci când cuvân¬ 
tul este prima dată încorporat în limba noastră. 

62. De aceea există o corespondenţă între con¬ 
ceptele „semnificaţie" şi „regulă". 

63. Dacă ne imaginăm faptele altfel decât 
sunt, atunci anumite jocuri de limbaj îşi pierd din 

importanţă, altele devin importante. Şi astfel se 
schimbă, şi anume în mod gradual, utilizarea voca¬ 
bularului limbii. 

64. Compară înţelesul unui cuvânt cu „func¬ 
ţia" unui funcţionar. Şi „înţelesuri diferite" cu 
„funcţii diferite". 

65. Dacă se schimbă jocurile de limbaj, se 
schimbă conceptele, şi, împreună cu conceptele, 
semnificaţiile cuvintelor. 


66. Eu fac afirmaţii despre realitate cu dife¬ 
rite grade de siguranţă. Cum se manifestă gradul 
de siguranţă? Ce consecinţe are el? 

Poate fi vorba, de exemplu, de siguranţa memo¬ 
riei sau a percepţiei. Pot fi sigur de un lucru, şi 
totuşi să ştiu ce probă m-ar convinge că am greşit. 
De exemplu, sunt pe deplin sigur de anul unei 
bătălii, dar dacă aş găsi într-o cunoscută lucrare 
de istorie o altă dată, mi-aş schimba părerea şi nu 
aş deveni prin aceasta nesigur în toate judecăţile 
mele. 

67. Ne-am putea oare închipui un om care gre¬ 
şeşte mereu acolo unde noi considerăm eroarea 
exclusă şi nici nu o întâlnim vreodată? 

El spune, de exemplu, cu aceeaşi siguranţă (şi 
cu toate semnele ei) ca şi mine că locuieşte în 

cutare loc, că are cutare vârstă, că vine din cutare 
oraş etc., dar totuşi se înşală. 

Atunci, cum se raportează el faţă de această 
eroare? Ce trebuie eu să presupun? 

68. întrebarea este: Ce trebuie să spună aici 
logicianul? 

69. Eu aş dori să spun: „Dacă greşesc cu pri¬ 
vire la asta, atunci, orice aş spune, nu am nici o 
garanţie că este adevărat". Dar un altul nu va 
spune, de aceea, despre mine acest lucru, şi nici 
eu despre un altul. 

70. Locuiesc de luni de zile la adresa A, am 
citit de nenumărate ori numele străzii şi numărul 
casei, am primit aici nenumărate scrisori şi am 
dat adresa la nenumărate persoane. Dacă mă înşel 
în această privinţă, atunci asta nu este o eroare 
mai mică decât dacă aş crede (în mod fals) că 
scriu în chineză şi nu în germană. 

71. Dacă prietenul meu şi-ar închipui într-o 
bună zi că locuieşte de mult timp în cutare loc 
etc. etc., atunci eu nu aş numi aceasta o eroare, 
ci o tulburare mentală, poate una trecătoare. 

72. Nu orice opinie falsă de acest fel este o 
eroare. 

73. Care este însă deosebirea dintre o eroare 
şi o tulburare mentală? Sau care este diferenţa 

dintre a trata ceva ca pe o eroare şi a trata ceva 
ca pe o tulburare mentală? 

74. Se poate oare spune: O eroare nu are doar 
o cauză, ci şi un temei? Adică, aproximativ: ea 
poate fi integrată în ansamblul cunoaşterii corecte 
a celui care greşeşte. 

75. Ar fi acest lucru oare corect: Dacă eu cre¬ 
deam pur şi simplu în mod fals că aici în faţa mea 
este o masă, poate fi încă doar o eroare; dacă însă 
cred eronat că văd şi folosesc de mai multe luni 
această masă sau una asemănătoare, aceasta nu 
mai este o eroare? 

76. Scopul meu trebuie, fireşte, să fie să indic 
ce afirmaţii s-ar dori să se facă aici, dar nu s-ar 
putea face cu sens. 

77. Voi face, poate, pentru siguranţă o înmul¬ 
ţire de două ori, poate i-o voi da altuia să o mai 
facă o dată. Dar o voi face eu oare de douăzeci 
de ori la rând, sau o voi da la douăzeci de oameni 
să o mai facă o dată? Şi este aceasta, oare, o anu¬ 
mită neglijenţă? Ar fi siguranţa cu adevărat mai 
mare după douăzeci de verificări? 

78. Şi pot da un temei pentm care ea nu este aşa? 

79. Că eu sunt bărbat şi nu femeie poate fi veri¬ 
ficat, dar dacă aş spune că sunt femeie şi aş vrea 

să explic eroarea prin aceea că n-am verificat afir¬ 
maţia, explicaţia nu ar fi acceptată. 

80. Prin adevărul afirmaţiilor mele se verifică 
înţelegerea mea privitoare la aceste afirmaţii. 

81. Adică: dacă fac anumite afirmaţii false, de¬ 
vine prin aceasta nesigur dacă le înţeleg. 

82. Ce contează ca o verificare suficientă a 
unei afirmaţii ţine de logică. Ţine de descrierea 
jocului de limbaj. 

83. Adevărul anumitor propoziţii de experi¬ 
enţă ţine de sistemul nostru de referinţă. 

84. Moore spune că ştie că Pământul a existat 
cu mult înainte de naşterea sa. Şi exprimată în 
acest fel, pare să fie o afirmaţie despre persoana 
sa, chiar dacă pe lângă aceasta este şi o afirmaţie 
despre lumea fizică. Acum, din punct de vedere 
filozofic nu este interesant dacă Moore ştie cutare 
sau cutare, dar este interesant că acel lucru se 
poate şti şi cum anume poate fi el ştiut. Dacă 
Moore ne-ar fi comunicat că ştie distanţa dintre 
anumite stele, am fi putut conchide de aici că a 
întreprins cercetări speciale, şi am vrea acum să 
aflăm care sunt aceste cercetări. Dar Moore alege 
tocmai un caz în care toţi părem că ştim ce ştie el, 
şi fără a putea să spunem cum. De exemplu eu cred 
că ştiu despre acest lucru (existenţa Pământului) 

tot atât cât Moore, şi dacă el ştie că aşa stau lucru¬ 
rile, cum spune, atunci ştiu şi eu asta. Căci nu este 
ca şi cum ar fi ajuns la propoziţia lui pe o cale de 
gândire care de fapt îmi este accesibilă şi mie, 
dar nu a fost parcursă de mine. 

85. Şi ce ţine de faptul că cineva ştie asta? Cu¬ 
noaşterea istoriei, cumva? El trebuie să ştie ce în¬ 
seamnă: Pământul există de atâta timp. Căci nu 
orice om adult şi inteligent trebuie să ştie asta. 
Vedem oameni construind şi dărâmând case şi 
suntem conduşi la întrebarea „De cât timp există 
această casă?“ Dar cum se ajunge să se întrebe 
aceasta, de exemplu, despre un munte? Şi au oare 
toţi oamenii conceptul de „Pământ" ca un corp, 
care poate să se formeze şi să dispară? De ce să 
nu-mi închipui Pământul ca plat, dar în toate direc¬ 
ţiile (şi în adâncime) fără sfârşit? Dar şi atunci 
s-ar putea spune „Ştiu că acest munte a existat 
cu mult înainte de a naşterea mea.“ — Dar dacă 
întâlnesc un om care nu crede acest lucru? 

86. Cum ar sta lucrurile dacă s-ar înlocui în 
propoziţiile lui Moore „Ştiu" cu „Am convingerea 
de nezdruncinat"? 

87. Nu poate oare o propoziţie afirmativă, care 
ar putea funcţiona ca ipoteză, să fie folosită şi ca 
un principiu al cercetării şi acţiunii? Adică să fie 
sustrasă îndoielii, chiar dacă nu în conformitate 

cu o regulă explicită? Pur şi simplu este asumată 
ca ceva de la sine înţeles, niciodată pusă la îndo¬ 
ială, poate chiar niciodată enunţată. 

88. Se poate, de exemplu, ca întreaga noastră 
cercetare să fie dispusă astfel încât prin aceasta 
anumite propoziţii, dacă sunt enunţate vreodată, 
să fie dincolo de orice îndoială. Ele stau departe 
de strada pe care se mişcă cercetarea. 

89. S-ar dori să se spună: „Totul vorbeşte pentru, 
şi nimic împotrivă ca mult timp înainte de naşterea 
mea. Pământul..." 

Dar n-aş putea totuşi crede contrariul? între¬ 
barea este însă: cum se va manifesta practic această 
opinie? — Poate că cineva spune: „Nu despre 
aceasta este vorba. O opinie este ce este chiar dacă 
se manifestă practic sau nu.“ Se crede că ea este 
întotdeauna aceeaşi dispunere a minţii umane. 

90. „Ştiu" are o semnificaţie primitivă, asemă¬ 
nătoare şi înmdităcu aceea a lui „Văd". („Wissen", 
„videre".)* Şi „Ştiam că este în cameră, dar el nu 
era în cameră" este ca şi „L-am văzut în cameră, 
dar el nu era acolo". „Eu ştiu" ar trebui să exprime 
o relaţie nu între mine şi un sens al unei propo¬ 
ziţii (precum „Cred"), ci între mine şi un fapt, 
astfel încât faptul să fie preluat în conştiinţa mea. 

' Germ. Wissen „a şti“, lat. videre „a vedea“, ambele 
pe acelaşi radical indo-european *wid- {n. trad.). 

(Aici este motivul pentru care se doreşte să se 
spună că de fapt nu se ştie ceea ce se întâmplă 
în lumea exterioară, ci numai în domeniul aşa-zi- 
selor date ale simţurilor.) O imagine a cunoaşterii 
ar fi atunci percepţia unui proces exterior prin 
raze vizuale, care îl proiectează în ochi şi în con¬ 
ştiinţă aşa cum este. Numai că îndată urmează 
întrebarea dacă poţi fi şi sigur de această proiecţie. 
Şi această imagine arată de fapt reprezentarea 
pe care ne-o facem despre cunoaştere, dar nu ceea 
ce stă de fapt la baza acestei reprezentări. 

91. Dacă Moore spune că ştie că Pământul a 
existat etc., atunci cei mai mulţi dintre noi îi vor 
da dreptate că el a existat în tot acest timp, şi îl 
vor crede că este convins de aceasta. Dar are el 
şi temeiul corect pentru convingerea sa? Căci, 
dacă nu, atunci el totuşi nu ştie (Russell). 

92. Se poate însă întreba: „Poate avea cineva 
un temei plauzibil pentru a crede că Pământul 
există de puţin timp, poate de la naşterea sa?“ — 
Presupunând că i s-a spus mereu aşa, — ar avea 
el un bun temei de îndoială? Oamenii au crezut 
că sunt în stare să producă ploaia; de ce n-ar 
putea fi un rege crescut în credinţa că lumea a 
început o dată cu el? Şi dacă Moore şi acest rege 
s-ar întâlni şi ar discuta, oare chiar ar putea 
Moore să-i demonstreze că propria lui credinţă 
este cea corectă? Nu spun că Moore nu ar putea 

să-l convertească pe rege la modul său de a vedea 
lucrurile, dar ar fi o convertire de un gen aparte: 
regele ar fi condus să privească lumea altfel. 

Reflectează la faptul că uneori simplitatea sau 
simetria unui mod de a vedea lucrurile ne conving 
de corectitudinea lui, adică: ne determină să tre¬ 
cem la acest mod de a vedea lucrurile. Atunci 
spunem poate pur şi simplu: ,^şa trebuie să fie“. 

93. Propoziţiile care prezintă ce «ştie» Moore 
sunt toate de aşa fel încât îţi poţi cu greu imagina 
de ce ar crede cineva contrariul. De exemplu, pro¬ 
poziţia că Moore şi-a petrecut toată viaţa la mică 
distanţă de Pământ. — Eu pot vorbi aici din nou 
despre mine însumi în loc de a vorbi despre Moore. 
Ce m-ar putea face să cred contrariul? Fie o amin¬ 
tire, fie faptul că mi s-a spus aceasta. — Tot ce 
am văzut şi am auzit îmi dă convingerea că nici 
un om nu a fost vreodată la o distanţă mare de Pă¬ 
mânt. Nimic din imaginea mea despre lume nu 
vorbeşte în favoarea contrariului. 

94. Dar eu nu am imaginea mea despre lume 
pentru că m-am convins de corectitudinea ei; nici 
pentru că sunt convins de corectitudinea ei. Ci 
ea este fundalul moştenit pe care eu disting între 
adevărat şi fals. 

95. Propoziţiile care descriu această imagine 
despre lume ar putea aparţine unui soi de mitologie. 
Şi rolul lor este asemănător regulilor de joc, iar 

jocul poate fi învăţat şi pur practic, fără reguli ex¬ 
plicite. 

96. Ne-am putea imagina că anumite propo¬ 
ziţii care au forma unor propoziţii de experienţă 
au împietrit şi au funcţionat ca o conductă pentm 
propoziţiile de experienţă neîmpietrite, curgătoare; 
şi că în timp această relaţie s-a modificat, propo¬ 
ziţii curgătoare împietrindu-se, iar propoziţii so¬ 
lide devenind fluide. 

97. Mitologia poate să ajungă din nou în mij¬ 
locul curentului, albia gândurilor să se deplaseze. 
Dar eu deosebesc între mişcarea apei în albie şi 
deplasarea albiei; chiar dacă o separare netă a 
celor două nu există. 

98. Dacă însă cineva ar spune „Deci şi logica 
este o ştiinţă empirică", el n-ar avea dreptate. însă 
este corect că aceeaşi propoziţie poate fi o dată 
tratată ca supusă testului experienţei, altădată ca 
regulă a verificării. 

99. într-adevăr, malul fiecărui râu constă în 
parte din rocă dură, care nu suferă nici o modifi¬ 
care, sau doar una imperceptibilă, şi în parte din 
nisip, care este spălat sau depus de ape când aici, 
când acolo. 

100. Adevămrile despre care Moore spune că 
le ştie sunt de genul unora pe care, în treacăt fie 
spus, noi toţi le ştim, dacă el le ştie. 

101.0 astfel de propoziţie ar putea fi, de exem¬ 
plu: „Niciodată corpul meu nu a dispărut, pentru 
a reapărea după un timp“. 

102. N-aş putea crede, oare, că odată, fără să 
ştiu, poate într-o stare de inconştienţă, am fost 
departe de Pământ, ba chiar că alţii ştiu aceasta, 
dar mie nu mi-o spun? Dar asta nu s-ar potrivi 
câtuşi de puţin cu celelalte convingeri ale mele. 
Nu că aş putea să descriu sistemul acestor convin¬ 
geri. însă convingerile mele formează un sistem, 
o structură. 

103. Iar dacă acum aş spune „Este convingerea 
mea de nezdruncinat că etc.“, aceasta ar însemna 
şi în acest caz că nu am ajuns la convingere con¬ 
ştient, pe anumite căi ale gândirii, ci că ea este 
într-atât de ancorată în toate întrebările şi răspun¬ 
surile mele, încât nu mă pot atinge de ea. 

104. Sunt convins, de exemplu, şi de faptul că 
Soarele nu este o gaură în bolta cerească. 

105. Orice verificare, orice confirmare şi infir¬ 
mare a unei presupuneri are loc deja în interiorul 
unui sistem. Şi anume, acest sistem nu este un 
punct de plecare mai mult sau mai puţin arbitrar 
şi îndoielnic al tuturor argumentelor noastre, ci 
aparţine esenţei a ceea ce numim noi un argu¬ 
ment. Sistemul nu este atât punctul de plecare, 
cât elementul în care trăiesc argumentele. 

106. Un adult i-ar fi povestit unui copil că a 
fost pe Lună. Copilul îmi povesteşte aceasta, iar 
eu îi spun că a fost doar o glumă, că acela nu a 
fost niciodată pe Lună, că nimeni nu a fost vreo¬ 
dată pe Lună: Luna este departe, foarte departe de 
noi, şi nu poţi să te sui sau să zbori până acolo. — 
Dacă acum copilul ar insista că poate există o cale 
prin care se poate ajunge acolo, doar că eu nu o 
cunosc etc. — ce aş putea să replic? Ce-aş putea 
să le replic adulţilor unui trib care cred că oamenii 
merg uneori pe Lună (poate aşa îşi explică visele) 
şi totuşi admit că nu se poate sui sau zbura acolo 
cu mijloace obişnuite? — Un copil însă nu se va 
crampona, de obicei, de o asemenea credinţă şi 
va fi uşor convins de ceea ce îi vom spune în 
mod serios. 

107. Nu este exact acesta modul prin care un 
copil poate fi învăţat să creadă într-un Dumnezeu, 
sau că nu există nici un Dumnezeu, putând să 
aducă după aceea temeiuri aparent plauzibile 
pentru una sau pentru cealaltă? 

108. „Dar atunci nu există adevăr obiectiv? 
Nu este sau adevărat sau fals că cineva a fost pe 
Lună?“ Dacă gândim în sistemul nostru, atunci 
este sigur că nici un om nu a fost pe Lună. Nu nu¬ 
mai că nu ne-a fost relatat aşa ceva în mod serios 
de către oameni raţionali, ci întregul nostru sistem 
al fizicii ne interzice s-o credem. Căci aceasta 
cere răspunsuri la întrebările: „Cum a învins el 

gravitaţia?", „Cum a putut să trăiască fără atmos¬ 
feră?" şi o mie altele, cărora nu li s-ar putea răs¬ 
punde. Cum ar fi însă dacă, în loc de toate aceste 
răspunsuri, ni s-ar replica: „Nu ştim cum se ajunge 
pe Lună, dar cei care ajung acolo recunosc imediat 
că sunt acolo; doar nici tu nu poţi explica totul"? 
De unul care ar spune aceasta ne-am simţi foarte 
departe din punct de vedere mental. 

109. „O propoziţie de experienţă poate fi verifi¬ 
cată’’' (spunem noi). Dar cum? şi prin ce? 

110. Ce contează ca verificare a ei? — „Dar 
este aceasta o verificare suficientă? Şi, dacă da, 
nu trebuie ea să fie recunoscută ca atare în lo¬ 
gică?" — De parcă întemeierea n-ar ajunge, 
cândva, la capăt. însă capătul nu este presupo¬ 
ziţia neîntemeiată, ci modul de a acţiona care nu 
este întemeiat. 

111. „Eu ştiu că n-am fost niciodată pe Lună." 
—Asta sună cu totul altfel în împrejurările reale, 
decât ar suna dacă mai mulţi oameni ar fi fost 
pe Lună şi eventual unii fără să ştie. în acest caz 
s-ar putea oferi temeiuri pentru această cunoaş¬ 
tere. Nu este oare aici o relaţie asemănătoare cu 
aceea dintre regula generală a înmulţirii şi anu¬ 
mite înmulţiri efectuate? 

Vreau să spun: Faptul că nu am fost niciodată 
pe Lună este pentru mine ceva la fel de sigur ca 
şi orice întemeiere pentru acest fapt. 

112. Şi nu asta vrea să spună Moore când spune 
că el ştie toate acele lucruri? — Dar este vorba 
într-adevăr de faptul că ar şti, şi nu de faptul că 
unele dintre aceste propoziţii trebuie să fie pentru 
noi ceva sigur? 

113. Dacă cineva ar vrea să ne înveţe matema¬ 
tică, nu ar începe prin a ne asigura că el ştie că 
a+b = b+a. 

114. Cine nu este sigur de nici un f^t, nu poate 
fi sigur nici de sensul vorbelor sale. 

115. Cine ar vrea să se îndoiască de toate, acela 
nici nu ar ajunge până la îndoială. însuşi jocul 
îndoielii presupune deja certitudinea. 

116. în loc de „Ştiu...“, n-ar fi putut Moore să 
spună: „Pentru mine este ceva sigur că...“? Şi 
chiar: „Pentru mine şi pentru mulţi alţii este ceva 
sigur... “ 

117. De ce îmi este imposibil să mă îndoiesc 
de faptul că n-am fost niciodată pe Lună? Şi cum 
aş putea încerca s-o fac? 

înainte de toate, presupunerea că poate am fost 
totuşi acolo mi s-ar părea fără rost. Nu ar rezulta 
din ea nimic, nu s-ar explica prin ea nimic. Ea nu 
s-ar lega de nimic din viaţa mea. 

Dacă spun „Nimic nu vorbeşte în favoarea ei, 
dimpotrivă, totul o contrazice", aceasta presupune 
deja un principiu al vorbirii pentru şi împotrivă. 

Adică trebuie să pot spune ce ar vorbi în favoa¬ 
rea ei. 

118. Ar fi acum corect să spunem: Nimeni nu 
mi-a deschis până acum craniul, ca să vadă dacă 
înăuntru se află un creier; dar totul vorbeşte pentru, 
şi nimic împotrivă, ca să fie găsit un creier înăuntm? 

119. Se poate însă spune şi: Nimic nu vorbeşte 
împotrivă, totul vorbeşte pentru faptul că acolo 
se află o masă şi atunci când nimeni nu o vede? 
Ce vorbeşte, oare, în favoarea acestui lucru? 

120. Dacă însă cineva s-ar îndoi de asta, cum 
s-ar manifesta practic îndoiala sa? Şi nu-1 putem 
lăsa să se îndoiască în linişte, de vreme ce această 
îndoială nu schimbă nimic? 

121. Se poate oare spune: „Unde nu există în¬ 
doială, nu există nici cunoaştere?" 

122. Nu avem nevoie de temeiuri pentm îndo¬ 
ială? 


123. Oriunde mă uit, nu găsesc vreun temei 
pentru a mă îndoi că.... 

124. Vreau să spun: Folosim judecăţi ca prin¬ 
cipii de judecare. 

125. Dacă un orb m-ar întreba „Ai două mâini?", 
nu m-aş asigura de asta privind. într-adevăr, nu ştiu 
de ce ar trebui să mă încred în ochii mei, dacă m-aş 

îndoi de acest lucru. De ce n-ar trebui să-mi testez 
ochii uitându-mă dacă văd două mâini? Ce trebuie 
dovedit prin ce?! (Cine hotărăşte ce este sigur?) 

Şi ce înseamnă enunţul că asta şi asta este ceva 
sigur? 

126. Nu sunt mai sigur de înţelesul cuvintelor 
mele decât de anumite judecăţi. Pot să mă îndo¬ 
iesc că această culoare se numeşte „albastru"? 

îndoielile (mele) alcătuiesc un sistem. 

127. Căci cum ştiu eu că cineva se îndoieşte? 
Cum ştiu eu că el foloseşte la fel ca şi mine cu¬ 
vintele „Mă îndoiesc de asta"? 

128. De mic copil am învăţat să judec aşa. Asta 
înseamnă a judeca. 

129. Aşa am învăţat să judec; asta am învăţat 
să recunosc ca judecată. 

130. Dar nu experienţa ne învaţă să judecăm 
aşa, cu alte cuvinte, că este corect să judecăm 
aşa? Dar cum ne învaţă asta experienţa? Noi putem 
să extragem asta din experienţă, dar experienţa 
nu ne îndrumă să extragem ceva din ea. Dacă ea 
este temeiul pentru ca noi să judecăm aşa (şi nu 
pur şi simplu cauza), atunci nu mai avem un temei 
pentru a considera acest lucru drept temei. 

131. Nu, experienţa nu este temeiul pentm jocul 
nostru de a judeca. Şi de asemenea nici succesul 
său remarcabil. 

132. Oamenii au socotit că un rege poate pro¬ 
voca ploaia; noi spunem că aceasta contrazice în¬ 
treaga experienţă. Astăzi se consideră că avionul, 
radioul etc. sunt mijloace de apropiere între po¬ 
poare şi de răspândire a culturii. 

133. în circumstanţe obişnuite nu mă conving 
de f^tul că am două mâini uitându-mă. De ce 
nu? A dovedit experienţa că lucrul acesta este de 
prisos? Sau (de asemenea): Am învăţat noi, într-un 
fel oarecare, o lege generală a inducţiei şi ne în- 
credem în ea şi aici? — Dar de ce trebuie să fi 
învăţat mai întâi o regulă generală şi nu direct 
pe cea specială? 

134. Dacă pun o carte într-un sertar, atunci pre¬ 
supun că este acolo înăuntru, dacă nu... „Experi¬ 
enţa îmi dă întotdeauna dreptate. încă nu a existat 
nici un caz bine confirmat în care o carte să fi dis¬ 
părut (pur şi simplu)." S-a întâmplat des ca o 
carte să nu mai fie găsită niciodată, deşi credeam 
că ştim sigur unde era.—Dar experienţa ne învaţă 
totuşi efectiv că o carte, de exemplu, nu dispare. 
(De pildă, că nu se evaporă încetul cu încetul.) — 
însă oare această experienţă cu cărţi etc. este cea 
care ne-a făcut să presupunem că acea carte nu a 
dispărut? Presupunând că am descoperi că în anu¬ 
mite circumstanţe noi cărţile dispar — nu ne-am 
schimba noi oare, atunci, presupunerea? Se poate 
oare tăgădui acţiunea experienţei asupra sistemului 
nostru de presupuneri? 

135. Dar nu urmăm noi pur şi simplu principiul 
că ceea ce s-a întâmplat întotdeauna se va în¬ 
tâmpla din nou (sau ceva asemănător)? — Ce în¬ 
seamnă a urma acest principiu? îl introducem 
oare efectiv în raţionamentele noastre? Sau el 
este doar legea naturii pe care aparent o urmează 
inferenţele noastre? S-ar putea să fie aceasta din 
urmă. O verigă în judecăţile noastre nu este. 

136. Când Moore spune că el ştie cutare şi cu¬ 
tare, el de fapt doar enumeră propoziţii de experi¬ 
enţă pe care le acceptăm fără o verificare specială, 
deci propoziţii care în sistemul nostru de propo¬ 
ziţii de experienţă au un rol logic special. 

137. Chiar dacă omul cel mai de încredere 
m-ar asigura că ştie că are loc cutare lucru, doar 
aceasta nu poate să mă convingă că el ştie. Doar 
că el crede că ştie. De aceea nu ne poate interesa 
asigurarea lui Moore că ştie... însă propoziţiile 
pe care Moore le enumeră ca exemple de aseme¬ 
nea adevăruri cunoscute sunt totuşi interesante. 
Nu pentru că fiecare ştie adevărul lor, sau crede 
că îl ştie, ci pentru că toate joacă un rol asemă¬ 
nător în sistemul nostm de judecăţi empirice. 

138. De exemplu, nu ajungem la nici una dintre 
ele printr-o cercetare. 

Există, de pildă, cercetări istorice şi cercetări 
cu privire la forma şi vârsta Pământului, dar nu 
cu privire la faptul dacă Pământul a existat în 

ultimii 100 de ani. Desigur, mulţi dintre noi au¬ 
zim relatări, avem informaţii despre această peri¬ 
oadă de la părinţii şi bunicii noştri; dar n-ar putea 
ei să se înşele? — „Nonsens!" se va spune, „Cum 
să se înşele toţi aceşti oameni!" Dar este acesta 
un argument? Nu este doar respingerea unei idei? 
Şi poate o determinare conceptuală? Căci dacă aici 
vorbesc despre posibilitatea unei erori, aceasta 
schimbă rolul pe care „adevăr" şi „eroare" le au 
în viaţa noastră. 

139. Pentru a stabili o practică, nu ajung doar 
reguli, ci este nevoie şi de exemple. Regulile noas¬ 
tre lasă portiţe de scăpare, şi practica trebuie să 
vorbească pentru ea însăşi. 

140. Nu învăţăm practica de a face judecăţi 
empirice învăţând reguli; suntem învăţaţi jude¬ 
căţi şi legătura lor cu alte judecăţi. Ne este făcută 
plauzibilă o totalitate de judecăţi. 

141. Când începem să credem ceva, nu înce¬ 
pem să credem o propoziţie izolată, ci un întreg 
sistem de propoziţii. (Lumina se extinde încetul 
cu încetul asupra întregului.) 

142. Nu-mi sar în ochi ca evidente axiome izo¬ 
late, ci un sistem în care consecinţe şi premise 
se sprijină unele pe altele. 

143. De exemplu, mi se povesteşte că cineva 
a urcat acum mulţi ani pe acest munte. Cercetez, 

acum, întotdeauna credibilitatea celui care-mi rela¬ 
tează, şi dacă acest munte a existat în urmă cu 
ani de zile? Un copil învaţă că unii povestitori 
sunt demni de încredere şi alţii nu sunt mult mai 
târziu decât învaţă fapte care i se povestesc. El 
nu învaţă deloc că acel munte există de mult timp; 
adică întrebarea dacă este aşa nu apare deloc. El 
înghite, ca să zic aşa, această consecinţă împreună 
cu ceea ce învaţă. 

144. Copilul învaţă să creadă o mulţime de 
lucruri. Adică învaţă, de exemplu, să acţioneze 
potrivit cu aceste credinţe. încetul cu încetul îşi 
clădeşte un sistem a ceea ce crede, şi în interiorul 
acestuia o parte este de nezdmncinat, alta mai mult 
sau mai puţin schimbătoare. Ceea ce este stabil 
nu este astfel fiindcă este manifest sau evident 
prin sine însuşi, ci este ţinut nemişcat de ceea ce 
se află împrejurul lui. 

145. Se doreşte să se spună „Toate experienţele 
mele arată că este aşa“. Dar cum fac ele asta? Căci 
fiecare propoziţie pe care ele o indică ţine de ase¬ 
menea de o interpretare particulară a lor. 

„Faptul că eu tratez această propoziţie drept 
sigur adevărată caracterizează şi interpretarea pe 
care o dau eu experienţei“. 

146. Ne formăm despre Pământ imaginea unui 
glob care pluteşte liber în spaţiu şi nu se schimbă 

în mod esenţial într-o sută de ani. Am spus „Ne 
facem imaginea etc.“, şi această imagine ne ajută 
să judecăm diferite stări de lucruri. 

Pot, fireşte, calcula dimensiunea unui pod, une¬ 
ori pot calcula şi că aici un pod este mai potrivit 
decât un bac etc. etc. — dar undeva trebuie să în¬ 
cep cu o presupunere sau cu o hotărâre. 

147. Imaginea Pământului ca un glob este o 
imagine bună, se confirmă peste tot, este şi o ima¬ 
gine simplă — pe scurt, lucrăm cu ea fără s-o 
punem la îndoială. 

148. De ce nu mă asigur că am două picioare 
când vreau să mă ridic de pe scaun? Nu există nici 
un de ce. Pur şi simplu nu o fac. Aşa acţionez eu. 

149. Judecăţile mele însele caracterizează mo¬ 
dul în care judec, esenţa judecării. 

150. Cum judecă cineva care este mâna lui 
dreaptă şi care cea stângă? Cum ştiu că judecata 
mea va fi în acord cu aceea a celorlalţi? Cum ştiu 
că această culoare este albastru? Dacă aici nu am 
încredere în mine, de ce trebuie să am încredere 
în judecata celorlalţi? Există un de ce? Nu trebuie 
undeva să încep să am încredere? Adică: trebuie 
să încep, undeva, prin a nu mă îndoi; şi aceasta 
nu este, ca să zic aşa, ceva pripit dar scuzabil, 
ci aparţine faptului de a judeca. 

151. Aş dori să spun: Moore nu ştie ce afirmă 
că ştie, dar aceasta este pentru el ceva sigur, ca 
şi pentru mine; a considera aceasta ca ceva sigur 
aparţine metodei noastre de a ne îndoi şi a cerceta. 

152. Propoziţiile care sunt pentru mine ceva 
sigur nu le învăţ în mod explicit. Le pot descoperi 
ulterior aşa cum descopăr axa de rotaţie a unui 
corp ce se învârte. Această axă nu stă fixată în 
sensul că este ţinută pe loc, ci mişcarea în jurul 
ei o determină ca nemişcată. 

153. Nimeni nu m-a învăţat că mâinile mele 
nu dispar când nu sunt atent la ele. Nici nu se poate 
spune că presupun adevărul acestei propoziţii în 
afirmaţiile mele etc. (ca şi cum ele s-ar baza pe 
ea), în timp ce ea capătă sens abia prin alte afir¬ 
maţii ale noastre. 

154. Există şi asemenea cazuri în care dacă ci¬ 
neva dă semne de îndoială acolo unde noi nu ne 
îndoim, noi nu putem înţelege în mod sigur sem¬ 
nele sale drept semne de îndoială. 

Adică: Pentru a înţelege semnele sale de îndo¬ 
ială ca semne de îndoială, el trebuie să le dea doar 
în anumite cazuri, şi nu în altele. 

155. în anumite împrejurări un om nu se poate 
înşela. („Poate“ este aici folosit în mod logic, şi 
propoziţia nu spune că în aceste împrejurări un 
om nu poate spune nimic fals.) Dacă Moore ar 

fi exprimat contrariul acelor propoziţii pe care 
le declară certe, nu doar că n-am fi de părerea 
lui, ci l-am considera bolnav mental. 

156. Ca un om să se înşele, trebuie deja ca el 
să judece în acord cu omenirea. 

15 7. Cum ar fi dacă un om nu şi-ar putea aminti 
dacă a avut întotdeauna cinci degete sau două 
mâini? L-am înţelege oare? Am putea noi fi siguri 
că-1 înţelegem? 

158. Pot eu, de exemplu, să mă înşel în ceea 
ce priveşte faptul că această propoziţie este for¬ 
mată din cuvinte româneşti, al căror înţeles îl 
cunosc? 

159. în copilărie învăţăm fapte, de exemplu 
că fiecare om are un creier, şi le preluăm cu încre¬ 
dere. Cred că există o insulă. Australia, de cutare 
formă etc. etc., cred că am avut străbunici, că 
oamenii care s-au dat drept părinţii mei chiar 
erau părinţii mei etc. Această credinţă poate să 
nu fie niciodată exprimată, chiar gândul că este 
aşa poate să nu fi fost niciodată gândit. 

160. Copilul învaţă dând crezare adultului, 
îndoiala vine după credinţă. 

161. Am învăţat o mulţime uriaşă de lucruri 
şi le-am acceptat pe baza autorităţii oamenilor. 

iar apoi am găsit unele lucruri confirmate sau 
infirmate prin experienţa proprie. 

162. Ce se află în manuale, de geografie, de 
exemplu, iau, în general, drept adevărat. De ce? 
Spun: Toate aceste fapte au fost confirmate de 
sute de ori. Dar cum ştiu eu asta? Ce dovadă am 
pentru asta? Am o imagine a lumii. Este ea ade¬ 
vărată, sau este falsă? înainte de toate, ea este sub¬ 
stratul tuturor cercetărilor şi afirmaţiilor mele. 
Propoziţiile care o descriu nu sunt în egală măsură 
supuse testării. 

163. Verifică cineva vreodată faptul că această 
masă rămâne aici când nimeni nu este atent la ea? 

Verificăm istoria lui Napoleon, dar nu verificăm 
dacă toate relatările despre el se bazează pe iluzii 
ale simţurilor, înşelătorii etc. Când verificăm în 
genere ceva, presupunem deja prin aceasta ceva 
care nu este verificat. Ar trebui acum să spun că 
experimentul pe care îl fac eventual pentm a testa 
o propoziţie presupune adevărul propoziţiei că 
aici chiar este un aparat, pe care cred că-1 văd (şi 
altele de acest fel)? 

164. Nu are verificarea un sfârşit? 

165. Un copil ar putea să-i spună altuia: „Ştiu 
că Pământul are deja o vârstă de multe sute de 
ani“, şi asta ar însemna: Am învăţat acest lucru. 

166. Greutatea este să ne dăm seama de lipsa 
de temei a ceea ce credem. 

167. Că enunţurile noastre bazate pe experi¬ 
enţă nu au toate acelaşi statut este clar, de vreme 
ce o astfel de propoziţie poate fi fixată şi trans¬ 
formată dintr-o propoziţie de experienţă într-o 
normă a descrierii. 

Gândeşte-te la cercetările chimice. Lavoisier 
face experienţe cu substanţe în laboratorul său şi 
conchide că la ardere se întâmplă cutare şi cutare. 
Nu spune că s-ar putea întâmpla altă dată altfel. 
El îmbrăţişează o anumită imagine a lumii, pe 
care, desigur, nu a inventat-o, ci a învăţat-o de mic 
copil. Spun imagine a lumii şi nu ipoteză, fiindcă 
ea este fundamentul de la sine înţeles al cerce¬ 
tării sale şi, ca atare, nu este exprimată. 

168. Dar ce rol joacă presupunerea că o sub¬ 
stanţă A reacţionează faţă de o substanţă B în 
circumstanţe egale mereu la fel? Sau asta face 
parte din definiţia unei substanţe? 

169. S-ar putea considera că există propoziţii 
care exprimă faptul că este posibilă o chimie. Şi 
acestea ar fi propoziţii ale unei ştiinţe a naturii. 
Căci pe ce s-ar putea ele baza, dacă nu pe experi¬ 
enţă? 

170. Eu cred ceea ce oamenii îmi transmit 
într-un anumit fel. Aşa cred eu fapte care ţin de 



geografie, chimie, istorie etc. Aşa învăţ ştiinţele. 
A învăţa se bazează, fireşte, pe a crede. 

Cine a învăţat că Mont Blanc are 4 000 de metri 
altitudine, cine s-a uitat pe hartă, spune acum că 
ştie asta. 

Şi se poate acum spune: Acordăm încredere 
în acest fel, deoarece s-a confirmat astfel? 

171. Un motiv principal pentru ca Moore să 
presupună că el nu a fost pe Lună este acela că 
nimeni nu a fost pe Lună şi nimeni nu putea să 
ajungă acolo; iar aceasta o credem pe baza a ceea 
ce învăţăm. 

172. Poate se spune „Trebuie totuşi să stea un 
principiu la baza acestei încrederi", dar ce poate 
realiza un asemenea principiu? Este el mai mult 
decât o lege a naturii privitoare la «a considera 
drept adevărat»? 

173. Stă oare în puterea mea ceea ce cred? sau 
ceea ce cred cu o convingere de nezdruncinat? 

Eu cred că acolo este un scaun. Nu pot să mă 
înşel? Dar pot eu oare să cred că mă înşel? Pot eu 
măcar să iau asta în considerare? — Şi nu aş putea 
să rămân la opinia mea indiferent de ce aş afla mai 
târziu? însă este oare credinţa mea întemeiată^ 

174. Acţionez cu deplină certitudine. Dar a- 
ceastă certitudine este propria mea certitudine. 

175. „Ştiu asta“ îi spun altuia; şi aici există o 
justificare. Dar pentru credinţa mea nu există nici 
una. 

176. In loc de „Ştiu“ se poate spune în unele 
cazuri „Aşa este: bazează-te pe asta“. în unele 
cazuri însă: „Asta am învăţat-o deja de ani de 
zile“; şi uneori: „Sunt sigur că este aşa.“ 

177. Ceea ce ştiu, cred. 

178. Modul greşit în care Moore foloseşte 
propoziţia „Ştiu...“ constă în faptul că el o ia drept 
o exprimare care este la fel de neîndoielnică ca 
şi „Am dureri“. Şi cum din „Ştiu că este aşa“ re¬ 
zultă „Aşa este“, nici acest din urmă fapt nu poate 
fi pus la îndoială. 

179. Ar fi corect să spunem: „Cred...“ are ade¬ 
văr subiectiv; dar „Ştiu...“ nu. 

180. Sau „Cred...“ este o exteriorizare, dar nu 
şi „Ştiu...“. 

181. Cum ar fi dacă Moore, în loc de „Ştiu 
că...“, ar fi spus „Jur că...“? 

182. Reprezentarea mai primitivă este aceea 
că Pământul nu a avut niciodată un început. Nici 
un copil nu are vreun temei să se întrebe de cât 
timp există Pământul, căci toate schimbările se 
petrec pe el. Dacă ceea ce se numeşte Pământ 

chiar a luat naştere la un moment dat, ceea ce este 
destul de greu de reprezentat, atunci se presu¬ 
pune, fireşte, un început într-un timp imemorial. 

183. „Este sigur că Napoleon, după bătălia de 
la Austerlitz.... Ei bine, atunci este sigur şi că 
Pământul exista pe atunci." 

184. „Este sigur că noi nu am venit pe această 
planetă de pe o alta acum 100 de ani.“ Ei bine, 
e la fel de sigur pe cât sunt astfel de lucruri. 

185. Mi s-ar părea ridicol să vreau să mă îndo¬ 
iesc de existenţa lui Napoleon; dar dacă cineva 
s-ar îndoi de existenţa Pământului în urmă cu 
150 de ani, poate aş fi mai degrabă înclinat să 
ascult, căci acum el pune la îndoială întregul 
nostru sistem de dovezi. Nu mi se pare că acest 
sistem este mai sigur decât o certitudine din inte¬ 
riorul lui. 

186. „Aş putea presupune că Napoleon nu a 
existat şi că este o poveste, dar nu şi că Pământul 
nu a existat acum 150 de ani.“ 

187. Ştii tu că Pământul exista pe atunci?" — 
„Sigur că ştiu. Am aflat-o de la cineva care se 
pricepe foarte bine." 

188. Mi se pare că cel care se îndoieşte de exis¬ 
tenţa Pământului în acel timp lezează esenţa întregii 

evidenţe istorice. Şi nu pot spune despre aceasta 
din urmă că este sigur corectă. 

189. Cândva trebuie să se ajungă de la expli¬ 
caţie la pura descriere. 

190. Ceea ce numim evidenţă istorică arată că 
Pământul a existat cu mult înainte de naşterea 
mea; — ipoteza opusă nu are nimic în favoarea ei. 

191. Dacă totul vorbeşte în favoarea unei ipo¬ 
teze şi nimic împotrivă—este ea atunci sigur ade¬ 
vărată? Ea poate fi caracterizată astfel. — Dar 
este ea în mod sigur în concordanţă cu realitatea, 
cu faptele? — Cu această întrebare te roteşti deja 
în cerc. 

192. Există, desigur, justificare; dar justificarea 
are un capăt. 


193. Ce înseamnă: Adevărul unei propoziţii 
este siguri 

194. Prin cuvântul „sigur“ exprimăm întreaga 
convingere, lipsa oricămi dubiu, şi încercăm astfel 
să-i convingem pe alţii. Asta este certitudine su¬ 
biectivă. 

Când este însă ceva sigur în mod obiectiv? — 
Când nu este posibilă o eroare. Dar ce fel de posi¬ 
bilitate este aceasta? Nu trebuie oare ca eroarea 
să fie logic exclusă? 



195. Dacă cred că stau în camera mea şi nu este 
aşa, atunci nu se va spune că am comis o eroare. 
Insă prin ce se deosebeşte în mod esenţial o eroare 
de acest caz? 

196. Dovadă sigură este ceea ce admitem ca 
necondiţionat sigur, pe baza căruia acţionăm cu 
siguranţă, fără vreo îndoială. 

Ceea ce numim „eroare“ joacă un rol bine de¬ 
terminat în jocurile noastre de limbaj, şi de ase¬ 
menea ceea ce luăm drept dovadă sigură. 

197. Ar fi însă un nonsens să spunem că noi 
considerăm ceva drept dovadă sigură fiindcă este 
cu siguranţă adevărat. 

198. Mai degrabă trebuie să luăm mai întâi 
în considerare rolul deciziei pentru şi împotriva 
unei propoziţii. 

199. Folosirea expresiei „adevărat sau fals“ 
poate induce în eroare pentru că este ca şi cum 
s-ar spune „este în concordanţă cu faptele sau nu“, 
şi întrebarea care se pune este tocmai ce înseamnă 
aici „concordanţă". 

200. „Propoziţia este adevărată sau falsă" 
înseamnă doar că trebuie să fie posibilă o decizie 
în favoarea sau împotriva ei. Dar asta nu spune 
cum arată temeiul unei asemenea decizii. 

201. Gândeşte-te că cineva ar întreba: „Este cu 
adevărat corect ca noi să ne bazăm pe mărturia 

memoriei (sau simţurilor) noastre, aşa cum o 
facem?“ 


202. Anumite propoziţii ale lui Moore aproape 
că declară că avem un drept să ne bazăm pe această 
mărturie. 

203. [Tot' ce considerăm dovadă indică faptul 
că Pământul a existat cu mult înainte de naşterea 
mea. Ipoteza contrară nu are nici un fel de confir¬ 
mare. 

Dacă totul vorbeşte în favoarea unei ipoteze 
şi nimic împotriva ei, este ea în mod obiectiv 
sigură? Ea ar putea fi numită astfel. Dar este ea 
neapărat în acord cu lumea faptelor? în cel mai 
bun caz ea ne arată ce înseamnă „a fi în acord“. 
Ni se pare dificil să ne-o închipuim falsă, dar şi 
să-i dăm o utilizare.] 

Căci în ce constă acest acord dacă nu în faptul 
că ceea ce este dovadă în aceste jocuri de limbaj 
vorbeşte în favoarea propoziţiei noastre? {Log. 
Phil. Abh.^) 

204. însă întemeierea, justificarea dovezii ajun¬ 
ge la un sfârşit; — însă sfârşitul nu este faptul 

‘ Pasaj şters cu o linie («. ed.). 

2 Prescurtarea lui Logische Philosophische Abhand- 
lung. Este vorba de titlul german al lucrării de tinereţe 
a lui Wittgenstein, a cărei traducere engleză, împreună 
cu originalul german, a fost publicată în 1922 sub titlul 
Tractatus Logico-Philosophicus («. trad.). 

că anumite propoziţii ne sar în ochi în mod nemij¬ 
locit ca adevărate, aşadar nu este un gen de ve¬ 
dere din partea noastră, ci acţiunea noastră, care 
stă la baza jocului de limbaj. 

205. Dacă ceea ce este adevărat este ceea ce 
este întemeiat, atunci temeiul nu este nici adevărat, 
nici fals. 

206. Dacă cineva ne-ar întreba „Dar este asta 
adevăratT\ i-am putea spune „Da“; şi dacă ar 
cere temeiuri, i-am putea spune „Nu-ţi pot oferi 
temeiuri, dar dacă vei învăţa mai mult, vei fi şi 
tu de această părere“. 

Dacă aceasta nu s-ar întâmpla, ar însemna că 
el nu poate învăţa, de exemplu, istorie. 

207. „Ciudată întâmplare, că toţi oamenii al 
căror craniu a fost deschis aveau un creier!" 

208. Am o convorbire telefonică cu New 
York-ul. Prietenul meu îmi spune că arbuştii săi 
au muguri de cutare fel. Acum sunt convins că ar¬ 
bustul este... Sunt convins şi că Pământul există? 

209. Faptul că Pământul există este mai de¬ 
grabă o parte a întregii imagini care constituie 
punctul de plecare a ceea ce cred. 

210. întăreşte oare convorbirea mea telefonică 
cu N.Y. convingerea mea că Pământul există? 

Unele lucruri ne par sigure şi sunt scoase din 
circulaţie. Sunt, ca să zic aşa, mutate pe o linie 
moartă. 

211. Ele dau formă consideraţiilor noastre, 
cercetărilor noastre. Poate cândva erau disputate. 
Dar poate că ele au aparţinut din timpuri imemo¬ 
riale eşafodajului tuturor consideraţiilor noastre. 
(Fiecare om are părinţi.) 

212. Noi considerăm, de exemplu, în anumite 
circumstanţe un calcul ca verificat îndeajuns. Ce 
ne dă dreptul la asta? Experienţa? Nu ar putea ea 
să ne înşele? Trebuie să ne oprim undeva cu justifi¬ 
carea, şi atunci rămâne propoziţia că aşa calculăm. 

213. Propoziţiile noastre „de experienţă" nu 
formează o masă omogenă. 

214. Ce mă împiedică să presupun că această 
masă, când nimeni nu se uită la ea, fie dispare, 
fie îşi schimbă culoarea şi forma şi apoi, când o 
priveşte din nou cineva, se reîntoarce la vechea 
ei stare? — „Dar cine va presupune aşa ceva!" — 
am dori să spunem. 

215. Aici vedem că ideea «concordanţei cu rea¬ 
litatea» nu are o aplicare clară. 

216. Propoziţia „Este scris". 

217. Pe cel care ar presupune că toate calcu¬ 
lele noastre ar fi nesigure şi că noi nu ne putem 

baza pe nici unul (cu justificarea că pretutindeni 
sunt posibile greşeli), noi l-am declara, poate, 
nebun. Dar putem oare să spunem că greşeşte? 
Nu reacţionează el, pur şi simplu, altfel? Noi ne 
bazăm pe ele, el nu, noi suntem siguri, el nu. 

218. Pot eu să cred, pentm o clipă, că am fost 
vreodată în stratosferă? Nu. Atunci ştiu eu con¬ 
trariul, — ca Moore? 

219. Pentru mine, ca om raţional, nu poate să 
existe vreo îndoială în această privinţă. — Aşa 
este. — 

220. Omul raţional nu are anumite îndoieli. 

221. Pot să mă îndoiesc de ceea ce vreau să 
mă îndoiesc? 

222. Este imposibil să mă îndoiesc de faptul 
că nu am fost niciodată în stratosferă. Ştiu eu, de 
aceea, acest lucru? Este el, de aceea, adevărat? 

223. N-aş putea oare să fiu nebun şi să nu mă 
îndoiesc de ceea ce ar fi trebuit neapărat să mă 
îndoiesc? 

224. „Ştiu că acest lucm nu s-a întâmplat nicio¬ 
dată, căci dacă s-ar fi întâmplat, ar fi fost impo¬ 
sibil să-l uit.“ 

Dar, presupunând că s-a întâmplat, totuşi, îl 
vei fi uitat. Şi cum ştii tu că era imposibil să-l uiţi? 
Nu doar din experienţa anterioară? 

225. Lucrul de care mă ţin strâns nu este o 
propoziţie, ci o reţea de propoziţii. 

226. Chiar pot eu să iau în mod serios în consi¬ 
derare presupunerea că am fost cândva pe Lună? 

227. „Este oare asta ceva ce se poate uita?!“ 

228. „în asemenea împrejurări oamenii nu 
spun: «Poate noi am uitat cu toţii acest lucru» şi 
altele de felul acesta, ci presupun că...“ 

229. Vorbirea noastră îşi primeşte sensul prin 
restul acţiunilor noastre. 

230. Ne întrebăm: Ce facem cu un enunţ „Eu 
ştiu ... “? Căci nu este vorba de procese sau stări 
ale minţii. 

Şi în acestfel trebuie decis dacă ceva este sau 
nu cunoaştere. 

231. Dacă cineva s-ar îndoi de existenţa Pă¬ 
mântului în urmă cu 100 de ani, atunci eu nu 
aş înţelege aceasta din următorul motiv: pentru 
că nu aş şti ce mai admite acel om ca dovadă 
şi ce nu. 

232. „Am putea să ne îndoim de fiecare dintre 
aceste fapte în parte, dar n-am putea să ne îndoim 
de toate“. 

Nu ar fi mai corect să spunem: „Nu ne îndoim 
de toată'l 

Faptul că nu ne îndoim de ele toate este chiar 
modul încare noi judecăm, aşadar modul în care 
acţionăm. 

233. Presupunând că un copil m-ar întreba 
dacă Pământul a existat înainte de naşterea mea, 
i-aş răspunde că Pământul nu există abia înce¬ 
pând cu naşterea mea, ci exista deja de mult, mult 
timp înainte. Şi atunci aş avea sentimentul că 
spun ceva bizar. Ca şi cum copilul m-ar fi întrebat 
dacă un anumit munte este mai înalt decât o casă 
înaltă, pe care o văzuse el. Aş putea să-i răspund 
cuiva la această întrebare doar facându-l mai 
întâi să înţeleagă o imagine a lumii. 

Iar dacă răspund la întrebare cu siguranţă, ce 
îmi dă mie, oare, această siguranţă? 

234. Cred că am strămoşi şi că fiecare om are. 
Cred că există diferite oraşe, şi, în general, cred 
în datele principale ale geografiei şi ale istoriei. 
Cred că Pământul este un corp, pe a cărui supra¬ 
faţă ne mişcăm, şi că el dispare brusc, sau ceva de 
felul acesta, la fel de puţin ca orice alt corp solid: 
această masă, această casă, acest copac etc. Dacă 
aş dori să mă îndoiesc că Pământul exista deja de 
multă vreme la naşterea mea, ar trebui să mă îndo¬ 
iesc de atâtea şi atâtea lucruri care sunt pentru 
mine ceva sigur. 

235. Şi faptul că ceva este pentru mine sigur 
nu se bazează pe prostia sau credulitatea mea. 

236. Dacă cineva ar spune „Pământul nu de 
mult timp a..— ce ar contesta el prin asta? Ştiu 
eu oare? 

Ar trebui să fie asta o aşa-numită convingere 
ştiinţifică? Nu ar putea să fie una mistică? Trebuie 
ca prin aceasta să contrazică neapărat fapte isto¬ 
rice? Sau chiar geografice? 

237. Dacă spun „Această masă nu exista acum 
o oră“, atunci probabil vreau să spun că a fost con¬ 
fecţionată mai târziu. 

Dacă spun „Acest munte pe atunci nu exista 
încă“, vreau poate să spun că s-a format mai târ¬ 
ziu — poate în mod vulcanic. 

Dacă spun „Acest munte nu exista acum o 
jumătate de oră“, acesta este un enunţ atât de ciu¬ 
dat, încât nu este clar ce vreau să spun: dacă, de 
exemplu, vreau să spun ceva fals, dar ştiinţific. 
Poate se consideră că enunţul că muntele încă nu 
exista pe atunci este foarte clar, oricum ţi-ai ima¬ 
gina contexul. Dar gândeşte-te că cineva spune: 
„Acest munte nu exista în urmă cu un minut, ci 
altul exact la fel“. Numai contextul obişnuit lasă 
să apară clar ce este avut în vedere. 

238. Aş putea aşadar să-l întreb mai departe 
pe acela care spune că Pământul nu a existat îna¬ 
inte de naşterea lui, pentru a afla cu care dintre 
convingerile mele nu este el de acord. Şi atunci 
ax putea fi cazul ca el să contrazică vederile mele 

fundamentale. Şi dacă ar fi aşa, ar trebui să las lu¬ 
crurile aici. 

Tot aşa dacă spune că a fost cândva pe Lună. 

239. Fireşte, cred că fiecare om are doi părinţi 
care sunt oameni; dar catolicii cred că Isus a avut 
doar o mamă omenească. Şi alţii ar putea crede 
că există oameni care nu au nici un părinte, şi 
să nu acorde nici o încredere tuturor dovezilor 
contrare. Catolicii cred şi că în anumite condiţii 
o azimă îşi schimbă cu totul natura, şi, totodată, 
că toate dovezile arată contrariul. Aşadar dacă 
Moore ar spune „Eu ştiu că acesta este vin şi nu 
sânge“, catolicii l-ar contrazice. 

240. Pe ce se bazează credinţa că toţi oamenii 
au părinţi? Pe experienţă. Şi cum pot eu să-mi 
întemeiez această credinţă sigură pe experienţa 
mea? Nu o întemeiez numai pe faptul că i-am cu¬ 
noscut pe părinţii anumitor oameni, ci pe tot ceea 
ce am învăţat despre viaţa sexuală, anatomia şi 
fiziologia oamenilor; de asemenea, pe ceea ce am 
auzit şi am văzut în cazul animalelor. Dar este 
aceasta într-adevăr o dovadă? 

241. Nu este aici o ipoteză, care, aşa cum cred 
eu, s-a confirmat pe deplin iarăşi şi iarăşi? 

242. Nu trebuie oare să spunem la fiecare pas: 
„Eu cred asta cu certitudine"? 

243. „Ştiu...“ se zice când suntem pregătiţi să 
oferim temeiuri constrângătoare. „Ştiu“ se referă 
la o posibilitate de a demonstra adevărul. Se poate 
arăta dacă cineva ştie ceva, presupunând că el este 
convins de acel lucru. 

Dacă însă ceea ce crede el este de aşa natură 
încât temeiurile pe care le poate da nu sunt mai 
sigure decât afirmaţia sa, atunci nu poate spune 
că ştie ceea ce crede. 

244. Dacă cineva spune „Eu am un corp“, el 
poate fi întrebat „Cine vorbeşte aici cu această 
gură?“ 

245. Cui îi spune cineva că ştie ceva? Lui însuşi 
sau altuia. Dacă şi-o spune sie însuşi, cum se dis¬ 
tinge aceasta de constatarea că el este sigur că 
lucrurile stau aşa? Nu există vreo certitudine su¬ 
biectivă că eu ştiu ceva. Subiectivă este certitu¬ 
dinea, dar nu cunoaşterea. Aşadar dacă-mi spun 
mie însumi „Eu ştiu că am două mâini“ şi aceasta 
nu vrea să exprime doar certitudinea mea subiec¬ 
tivă, atunci trebuie să mă pot convinge pe mine 
însumi că am dreptate. Dar asta nu pot, căci f^tul 
că am două mâini nu este mai puţin sigur înainte 
de a mă uita la ele decât după. însă aş putea să 
spun: „Faptul că am două mâini este o credinţă 
de nestrămutat“. Aceasta ar exprima faptul că nu 
sunt dispus să accept nimic ca dovadă împotriva 
acestei propoziţii. 

246. „Aici am ajuns la un fundament al tuturor 
credinţelor mele.“ .A^ceastă poziţie o voi păstrai"' 
Dar nu se întâmplă asta numai pentru că sunt pe 
deplin convins de acel lucru? — Cum este asta: 
a fi pe deplin convins? 

247. Cum ar fi să mă îndoiesc acum de faptul 
că am două mâini? De ce nu-mi pot reprezenta 
deloc aceasta? Ce-aş crede, dacă n-aş crede acest 
lucru? încă nu am vreun sistem în care să poată 
exista această îndoială. 

248. Am ajuns la baza convingerilor mele. 

Şi despre această fundaţie aproape că s-ar 

putea spune că este susţinută de întreaga casă. 

249. Ne facem o imagine greşită despre îndo¬ 
ială. 

250. Faptul că am două mâini este, în circum¬ 
stanţe normale, tot atât de sigur ca orice aş putea 
aduce ca dovadă în favoarea lui. 

De aceea nu am cum să consider vederea 
mâinii mele ca dovadă în favoarea lui. 

251. Nu înseamnă oare asta că voi acţiona 
necondiţionat în conformitate cu această credinţă 
şi nu mă voi lăsa influenţat de nimic? 

252. Dar nu este vorba numai de faptul că eu 
cred în acest fel că am două mâini, ci că fiecare 
om raţional face asta. 

253. La baza credinţei întemeiate stă credinţa 
neîntemeiată. 

254. Fiecare om «raţional» acţionează astfel. 

255. îndoiala are anumite manifestări caracte¬ 
ristice, dar ele îi sunt caracteristice numai în anu¬ 
mite circumstanţe. Dacă cineva ar spune că se 
îndoieşte de existenţa mâinilor sale, privindu-le 
iarăşi şi iarăşi din toate părţile, încercând să se 
convingă că nu este un joc de oglinzi sau ceva 
asemănător, noi nu am fi siguri dacă ar trebui să 
numim aceasta îndoială. I-am putea descrie com¬ 
portarea ca una asemănătoare îndoielii, dar jocul 
său nu ar fi al nostru. 

256. Pe de altă parte, jocul de limbaj se schimbă 
cu trecerea timpului. 

257. Dacă cineva mi-ar spune că se îndoieşte 
de faptul că are un corp, l-aş considera pe jumă¬ 
tate nebun. însă n-aş şti ce-ar însemna să-l con¬ 
ving de faptul că are un corp. Şi dacă spunându-i 
ceva i-aş elimina îndoiala, eu nu aş şti cum am 
reuşit şi de ce. 

258. Eu nu ştiu cum trebuie folosită propo¬ 
ziţia „Eu am un corp“. 

Aceasta nu se aplică neapărat şi propoziţiei 
că am fost întotdeauna pe Pământ sau aproape 
de Pământ. 

259. Cine s-ar îndoi de existenţa Pământului 
în urmă cu 100 de ani, ar putea avea o îndoială 
ştiinţifică, dar şi una filozofică. 

260. Aş dori să rezerv expresia „Ştiu“ pentru 
cazurile în care este folosită în comunicarea ling¬ 
vistică normală. 

261. Nu-mi pot imagina acum o îndoială raţio¬ 
nală cu privire la existenţa Pământului în ultimii 
100 de ani. 

262. Pot să-mi imaginez un om care a crescut 
în circumstanţe cu totul speciale şi a fost învăţat 
că Pământul a apărut în urmă cu 50 de ani, şi de 
aceea şi crede asta. Pe acesta noi l-am putea învăţa: 
Pământul este de mult timp etc. — Am încerca 
să-i dăm imaginea noastră despre lume. 

Aceasta s-ar întâmpla printr-un soi de persua¬ 
siune. 

263. Elevul îi crede pe profesorii săi şi crede 
manualele. 

264. Mi-aş putea imagina că Moore a fost prins 
de un trib sălbatic, şi ei îşi exprimă bănuiala că 
el ar fi venit de undeva dintre Pământ şi Lună. 
Moore le spune că el ştie că..., dar nu le poate oferi 
temeiurile pentru certitudinea sa, fiindcă ei au 
idei fanteziste despre capacitatea de a zbura a 
unui om şi nu ştiu nimic despre fizică. Aceasta 
ar fi o ocazie pentru a rosti acel enunţ. 

265. Dar ce spune enunţul mai mult decât „Nu 
am fost niciodată în cutare loc şi am temeiuri 
constrângătoare să cred asta“? 

266. Şi aici ar trebui să se mai spună şi ce sunt 
temeiuri constrângătoare. 

267. „Nu am numai impresia vizuală a unui 
copac, ci eu ştiu că acesta este un copac." 

268. „Ştiu că aceasta este o mână." — Şi ce 
este o mână? — „Ei bine, de pildă asta“ 

269. Sunt eu mai sigur că nu am fost nicio¬ 
dată pe Lună decât că nu am fost niciodată în 
Bulgaria? De ce sunt aşa de sigur? Ei bine, ştiu 
şi că nu am fost nicăieri în apropiere, de exemplu 
în Balcani. 

270. „Am temeiuri constrângătoare pentru cer¬ 
titudinea mea." Aceste temeiuri fac ca certitudinea 
să fie obiectivă. 

271. Ce este un temei concludent pentru ceva, 
nu hotărăsc eu. 

272. Eu ştiu = îmi este cunoscut ca sigur. 

273. Dar când se spune despre ceva că este 
sigur? 

Căci faptul că ceva este sigur poate fi dispu¬ 
tat; şi anume, atunci când ceva este sigur în mod 
obiectiv. 

Există nenumărate propoziţii generale bazate 
pe experienţă pe care le luăm drept sigure. 

274.0 astfel de propoziţie este aceea că dacă 
i se taie cuiva un braţ, acesta nu mai creşte la loc. 
O alta este că cineva căruia i s-a tăiat capul este 
mort şi nu va mai fi viu niciodată. 

Se poate spune că experienţa ne învaţă aceste 
propoziţii. Dar prin experienţă nu le învăţăm izolat, 
ci învăţăm o mulţime de propoziţii ce depind unele 
de altele. Dacă ar fi izolate, aş putea eventual să 
mă îndoiesc de ele, căci nu am nici o experienţă 
referitoare la ele. 

275. Dacă experienţa este temeiul pentru a- 
ceastă certitudine a noastră, atunci este vorba, 
fireşte, despre experienţa trecută. 

Şi nu doar din experienţa mea, ci şi din a celor¬ 
lalţi dobândesc eu cunoaştere. 

Acum s-ar putea spune că tot experienţa ne 
face să dăm crezare altora. Dar ce experienţă mă 
face să cred că tratatele de anatomie şi fiziologie 
nu conţin ceva fals? Este, ce-i drept, adevărat că 
această încredere este susţinută şi de propria mea 
experienţă. 

276. Noi credem, ca să zic aşa, că această clă¬ 
dire mare există, şi vedem un colţişor sau altul din 
ea, când aici, când dincolo. 

277. „Nu mă pot împiedica să cred...“ 

278. „Sunt liniştit că este aşa.“ 

279. Este perfect sigur că automobilele nu cresc 
din pământ. — Simţim că dacă cineva ar putea 
crede contrariul, atunci ar putea da crezare la tot 
ceea ce noi considerăm imposibil şi ar putea con¬ 
testa tot ceea ce luăm noi drept sigur. 

Dar cum se leagă această singură opinie de 
toate celelalte? Am dori să spunem că cine o poate 
crede nu acceptă întregul nostru sistem de verifi¬ 
care. 

Acest sistem este ceva pe care omul îl asimi¬ 
lează prin observaţie şi instruire. Intenţionat nu 
spun „învaţă“. 

280. După ce a văzut şi a auzit cutare şi cutare, 
el nu se mai poate îndoi de faptul că... 

281. Eu, L. W., cred, sunt sigur, că prietenul 
meu nu are în corp sau în cap rumeguş, deşi nu 
am pentru asta nici o dovadă directă a simţurilor. 
Sunt sigur pe baza a ceea ce mi s-a spus, a ceea 
ce am citit şi a experienţelor mele. Să mă îndo¬ 
iesc de asta mi se pare o nebunie, desigur iarăşi 
în acord cu alţii; dar eu sunt de acord cu ei. 

282. Nu pot să spun că eu am temeiuri bune 
pentru opinia că pisicile nu cresc în copaci sau 
că eu am avut un tată şi o mamă. 

Dacă cineva se îndoieşte de asta — cum s-ar 
putea întâmpla aşa ceva? Ar trebui oare ca el să 

nu fi crezut niciodată, de la bun început, că a avut 
părinţi? Dar ne putem oare închipui aşa ceva, 
dacă el nu a fost învăţat acest lucru? 

283. Căci cum poate un copil să se îndoiască 
imediat de ceea ce este învăţat? Aceasta n-ar putea 
să însemne decât că el nu poate învăţa anumite 
jocuri de limbaj. 

284. Din cele mai vechi timpuri oamenii au 
ucis animale, le-au folosit pieile, oasele etc. etc. 
în anumite scopuri; s-au bizuit, fără şovăială, pe 
faptul că vor găsi în animale asemănătoare părţi 
asemănătoare. 

Ei au învăţat mereu din experienţă, şi din acţiu¬ 
nile lor se poate vedea că ei cred anumite lucruri 
cu siguranţă, fie că exprimă sau nu aceste credinţe. 
Prin asta, fireşte, nu vreau să spun că omul ar tre¬ 
bui să acţioneze aşa, ci doar că aşa acţionează. 

285. Dacă cineva caută ceva şi scormoneşte, 
poate, pământul într-un anume loc, el arată prin 
asta că el crede că ceea ce caută se află acolo. 

286. Ceea ce credem depinde de ceea ce învă¬ 
ţăm. Cu toţii credem că este imposibil să ajungi 
pe Lună; dar ar putea exista oameni care să creadă 
că aşa ceva este posibil şi că uneori chiar se în¬ 
tâmplă. Noi spunem: aceştia nu ştiu multe din cele 
pe care le ştim noi. Şi oricât de siguri ar fi de opinia 
lor — ei greşesc şi noi ştim asta. 

Dacă ne comparăm sistemul nostru de cunoş¬ 
tinţe cu al lor, sistemul lor se arată a fi de departe 
mai sărac. 

23.9.50 

287. Veveriţa nu conchide prin inducţie că va 
avea nevoie de provizii şi în iama următoare. Şi 
tot atât de puţin avem noi nevoie de o lege a induc¬ 
ţiei pentm a ne justifica acţiunile şi previziunile. 

288. Eu ştiu nu numai că Pământul a existat 
cu mult înainte de naşterea mea, ci şi că el este 
un corp mare, că acest lucru a fost stabilit, că eu 
şi alţi oameni avem mulţi strămoşi, că există cărţi 
despre toate acestea, că astfel de cărţi nu mint 
etc. etc. Şi toate acestea eu le ştiu? Le cred. Acest 
corp al cunoaşterii mi-a fost transmis, iar eu nu 
am nici un temei să mă îndoiesc de el, ci, dimpo¬ 
trivă, am tot felul de confirmări. 

Şi de ce n-ar trebui să spun că ştiu toate aceste 
lucruri? Nu se spune chiar aşa? 

Dar nu numai eu ştiu sau cred toate acestea, ci 
şi ceilalţi. Sau, mai degrabă, eu cred că ei le cred. 

289. Sunt ferm convins că ceilalţi cred, că ei 
cred că ştiu, că toate acestea sunt aşa. 

290. Eu însumi am scris în cartea mea că un 
copil învaţă să înţeleagă un cuvânt în cutare fel: 
Ştiu eu asta sau o cred? De ce nu scriu într-un 

asemenea caz „Eu cred... ci pur şi simplu pro¬ 
poziţia afirmativă? 

291. Noi ştim că Pământul este rotund. Ne-am 
convins definitiv de faptul că este rotund. 

Vom ţine la această opinie cu excepţia cazului 
când ni s-ar modifica întreaga noastră concepţie 
asupra naturii. „Cum ştii tu asta?“ — O cred. 

292. Experimente ulterioare nu le pot dezminţi 
pe cele de dinainte; pot cel mult să ne schimbe 
întregul mod de a vedea lucrurile. 

293. Un caz asemănător este propoziţia „Apa 
fierbe la 100°C.“ 

294. Aşa ne convingem noi, asta se numeşte 
„a fi convins pe bună dreptate de ...“. 

295. Nu avem aşadar, în acest sens, o dovadă 
a propoziţiei? Dar faptul că acelaşi lucru s-a în¬ 
tâmplat din nou nu este o dovadă pentru ea; însă 
spunem că ne dă un drept să o acceptăm. 

296. Asta numim „întemeiere empirică" a pre¬ 
supunerilor noastre. 

297. Nu învăţăm doar că anumite experimente 
au avut cutare şi cutare rezultate, ci învăţăm şi 
concluzia. Şi, fireşte, aici nu este nimic greşit. Căci 
această propoziţie este un instrument pentru o anu¬ 
mită folosire. 

298. Că suntem cu totul siguri de acest fapt 
nu înseamnă doar că fiecare în parte este sigur 
de el, ci şi că noi aparţinem unei comunităţi care 
este unită prin cunoaştere şi educaţie. 

299. We are satisfied that the earth is round}. 


10 . 3.51 

300. Nu toate corectările vederilor noastre sunt 
pe acelaşi nivel. 

301. Presupunând că nu este adevărat că Pă¬ 
mântul a existat cu mult înainte de naşterea mea, 
cum ar trebui să ne imaginăm descoperirea acestei 
greşeli? 

302. Nu foloseşte la nimic să spunem „Poate 
ne înşelăm" în cazul în care, dacă nici o dovadă 
nu este credibilă, nu va fi demnă de crezare nici 
dovada prezentă. 

303. De exemplu, dacă am calculat întotdea¬ 
una greşit şi 12x12 nu face 144, de ce ar trebui 
să ne mai încredem în orice alt calcul? Şi, fireşte, 
acest lucru este exprimat greşit. 

' în engleză în original; „Suntem convinşi că Pă¬ 
mântul este rotund" {şatisfy are şi sensul „a satisface, a 
mulţumi") {n. trad.). 



304. însă eu nu greşesc în această formulă din 
tabla înmulţirii. S-ar putea să spun mai târziu că 
am fost zăpăcit, dar nu că aş fi greşit. 

305. Aici este din nou necesar un pas asemă¬ 
nător cu cel al teoriei relativităţii. 

306. „Nu ştiu dacă aceasta este o mână.“ Dar 
ştii tu ce înseamnă cuvântul „mână“? Şi nu spune 
„Ştiu ce înseamnă el acum pentru mine.“ Şi nu 
este oare un fapt empiric că acest cuvânt se folo¬ 
seşte astfell 

307. Iar aici este ciudat că, deşi sunt cu totul 
sigur de folosirea cuvintelor, nu am nici o îndo¬ 
ială în această privinţă, totuşi nu pot da nici un 
temei pentru felul în care acţionez. Dacă aş încerca, 
aş putea da 1000, dar nici unul care să fie atât de 
sigur ca ceea ce ele ar trebui să întemeieze. 

308. «Cunoaştere» şi «siguranţă» aparţin unor 
categorii diferite. Ele nu sunt două «stări sufle¬ 
teşti» cum ar fi «a presupune» şi «a fi sigun>. (Aici 
admit că are sens pentru mine să spun „Ştiu ce 
înseamnă (de exemplu) cuvântul «îndoială»**, şi 
că această propoziţie atribuie cuvântului „îndo¬ 
ială** un rol logic.) Ce ne interesează acum nu este 
siguranţa, ci cunoaşterea. Adică ne interesează 
faptul că asupra anumitor propoziţii de experienţă 
nu poate exista vreo îndoială, dacă este să fie po¬ 
sibil faptul de a judeca în genere. Şi de asemenea: 

Sunt înclinat să cred că nu tot ceea ce are forma 
unei propoziţii de experienţă chiar este o propo¬ 
ziţie de experienţă. 

309. Oare regulă şi propoziţie de experienţă 
trec una într-alta? 

310. Un elev şi un profesor. Elevului nu i se 
poate explica nimic, fiindcă îl întrerupe mereu 
pe profesor cu îndoieli, de exemplu cu privire la 
existenţa lucrurilor, la înţelesul cuvintelor etc. 
Profesorul spune: „Nu mă mai întrempe şi fă ce-ţi 
spun; îndoielile tale nu au acum încă nici un sens.“ 

311. Sau imaginează-ţi că elevul pune la îndo¬ 
ială istoria (şi tot ceea ce este legat de ea), ba chiar 
şi existenţa Pământului în urmă cu 100 de ani. 

312. îndoiala îmi apare aici ca fiind găunoasă. 
Dar nu este atunci tot aşa şi credinţa în istorie? 
Nu; ea este legată de atât de multe lucruri. 

313. Aşadar aceasta este ceea ce ne face să 
credem o propoziţie? Ei bine, chiar gramatica lui 
„a crede“ este legată de aceea a propoziţiei cre¬ 
zute. 

314. închipuie-ţi că elevul ar întreba într-ade- 
văr: „Este oare acolo o masă şi când mă întorc 
cu spatele; şi atunci când nimeni n-o vede?“ Ar 
trebui atunci ca profesorul să-l liniştească? Şi să 
spună: „Bineînţeles că este acolo!" 

Poate profesorul îşi va pierde puţin răbdarea, 
dar va presupune că elevul se va dezobişnui să 
pună astfel de întrebări. 

315. Adică profesorul va simţi că aceasta nu 
este, de fapt, o întrebare legitimă. 

Şi tot aşa ar sta lucmrile dacă elevul s-ar îndoi 
de legitatea naturii, aşadar de îndreptăţirea raţio¬ 
namentelor inductive. — Profesorul ar simţi că 
aceasta doar îi ţine pe loc pe el şi pe elev, că în acest 
fel elevul rămâne împotmolit şi nu avansează în 
învăţare. — Şi ar avea dreptate. Ar fi ca şi cum ci¬ 
neva ar căuta un obiect într-o cameră; deschide un 
sertar şi nu îl vede acolo; apoi îl închide din nou, 
aşteaptă şi îl deschide din nou, ca să vadă dacă nu 
cumva acum el este, poate, acolo, şi continuă astfel. 
El nu a învăţat încă să caute. Şi tot aşa elevul acela 
nu a învăţat încă să întrebe. Nu a învăţat acel joc 
pe care noi vrem să-l facem să-l înveţe. 

316. Şi nu este acelaşi lucru ca şi dacă elevul 
ar împiedica desfăşurarea lecţiei de istorie îndo- 
indu-se dacă Pământul chiar...? 

317. Această îndoială nu aparţine îndoielilor 
jocului nostru. (Dar nu ca şi cum noi am fi ales 
acest joc!) 

12 . 3.51 

318. «întrebarea nici nu se pune.» Răspunsul 
la ea ar caracteriza o metodă. însă nu există o 

graniţă precisă între propoziţii metodologice şi 
propoziţii din interiorul unei metode. 

319. Dar n-ar trebui atunci să se spună că nu 
există o graniţă precisă între propoziţii ale logicii 
şi propoziţii de experienţă? Imprecizia este toc¬ 
mai cea proprie graniţei dintre regulă şi propoziţie 
de experienţă. 

320. Aici trebuie, cred eu, să reflectăm la faptul 
că însuşi conceptul de «propoziţie» nu este precis. 

321. Eu spun totuşi: Fiecare propoziţie de expe¬ 
rienţă poate să fie transformată într-un postulat — 
şi să devină atunci o normă a descrierii. Dar şi faţă 
de acest lucru sunt neîncrezător. Propoziţia este 
prea generală. Aproape că se va spune că „fiecare 
propoziţie de experienţă poate, teoretic, să fie 
transformată...“, dar ce înseamnă aici „teoretic"? 
Prea sună a Log. Phil. AbhK 

322. Cum ar sta lucrurile dacă elevul n-ar vrea 
să creadă că acest munte a existat acolo tot timpul 
de când datează memoria omenirii? 

Am spune că el nu are nici un temei pentru 
această neîncredere. 

323. Deci neîncrederea raţională trebuie să aibă 
un temei? 

' V. nota 2 de la p. 90. 

Am putea să spunem şi: „Omul raţional crede 
asta.“ 

324. Aşadar nu l-am numi raţional pe cel care 
crede ceva în pofida dovezilor ştiinţifice. 

325. Când spunem că ştim că..., avem în ve¬ 
dere flitul că fiecare om raţional în situaţia noastră 
ar şti şi el acel lucru, că ar fi iraţional să se îndo¬ 
iască de el. Tot aşa şi Moore vrea să spună nu 
doar că el ştie că el etc. etc., ci şi că orice om înzes¬ 
trat cu raţiune aflat în situaţia lui ar şti, la fel, 
acele lucruri. 

326. Cine ne spune însă ce este raţional de cre¬ 
zut în această situaţie? 

327. S-ar putea, prin urmare, spune: „Omul 
raţional crede: că Pământul a existat cu mult îna¬ 
inte de naşterea sa, că şi-a petrecut viaţa pe su¬ 
prafaţa Pământului sau nu departe de ea, că, de 
exemplu, nu a fost niciodată pe Lună, că posedă 
un sistem nervos şi diferite organe interne ca toţi 
ceilalţi oameni etc. etc.“ 

328. „Eu ştiu asta tot aşa cum ştiu că mă nu¬ 
mesc L. W.“ 

329. «Dacă se îndoieşte de asta — orice ar 
mai însemna aici „a se îndoi" — atunci el nu va 
învăţa niciodată acest joc.» 

330. Propoziţia „Ştiu...“ exprimă aşadar aici 
dispoziţia de a crede anumite lucruri. 

13 . 3 . 

331. Dacă noi chiar acţionăm cu siguranţă pe 
baza unei credinţe, este de mirare că de multe lu¬ 
cruri nu ne putem îndoi? 

332. Imaginează-ţi că cineva, fără a dori să 
filozofeze, ar spune: „Nu ştiu dacă am fost vreo¬ 
dată pe Lună; nu îmi amintesc să fi fost vreodată 
acolo.“ (De ce ar fi acest om atât de fundamental 
diferit de noi?) 

înainte de toate: Cum ar fi ştiut el că este pe 
Lună? Cum îşi reprezintă el asta? Compară: „Nu 
ştiu dacă am fost vreodată în satul X.“ Dar n-aş 
putea spune nici acest lucru dacă X s-ar afla în 
Turcia, căci ştiu că n-am fost niciodată în Turcia. 

333. întreb pe cineva: „Ai fost vreodată în 
China?“ El răspunde: „Nu ştiu.“ Atunci totuşi s-ar 
spune: „'Hnştiil Ai vreun motiv să crezi că poate 
ai fost cândva acolo? Ai fost tu, de exemplu, în 
apropierea graniţei chineze? Sau au fost părinţii 
tăi acolo, pe vremea naşterii tale?“ — în mod nor¬ 
mal europenii ştiu dacă au fost sau nu în China. 

334. Adică: omul raţional se îndoieşte de acest 
lucru doar în cutare şi cutare împrejurări. 

335. Procedura într-un tribunal se bazează 
pe faptul că împrejurările conferă afirmaţiilor o 

anumită plauzibilitate. De exemplu, afirmaţia că 
cineva a venit pe lume fără părinţi n-ar fi acolo 
luată în considerare niciodată. 

336. Dar ceea ce oamenilor li se pare raţional 
sau iraţional se schimbă. în anumite timpuri oame¬ 
nilor li se pare raţional ceva care în alte timpuri 
părea iraţional. Şi invers. 

Dar nu există aici un indiciu obiectiv? 

Oameni foarte inteligenţi şi educaţi cred în 
istoria creaţiei din Biblie şi alţii o consideră dove¬ 
dită ca falsă, şi temeiurile acestora le sunt cunos¬ 
cute primilor. 

337. Nu putem face nici un experiment dacă nu 
există lucruri de care să nu ne îndoim. Aceasta însă 
nu înseamnă că anumite presupoziţii sunt accep¬ 
tate pe încredere. Când scriu o scrisoare şi o ex¬ 
pediez, presupun că va ajunge, mă aştept la asta. 

Când fac un experiment, nu mă îndoiesc de 
existenţa aparatului pe care-1 am în faţa ochilor. 
Am o mulţime de îndoieli, dar nu o am pe aceasta. 
Când fac un calcul, eu cred, fără să mă îndoiesc, 
că cifrele de pe hârtie nu se schimbă de la sine, 
de asemenea mă încred tot timpul în memoria 
mea, şi mă încred în ea în mod necondiţionat. 
Aici intervine aceeaşi siguranţă ca aceea că n-am 
fost niciodată pe Lună. 

338. Să ne închipuim însă nişte oameni care 
n-ar fi cu totul siguri de aceste lucmri, ci ar spune. 

poate, că este foarte probabil aşa şi că nu merită 
să se îndoiască de ele. Unul ca aceştia ar spune, 
dacă ar fi în situaţia mea: „Este extrem de impro¬ 
babil ca eu să fi fost vreodată pe Lună“ etc. etc. 
Cum s-ar deosebi viaţa acestor oameni de a noas¬ 
tră? Există, într-adevăr, oameni care spun că este 
doar extrem de probabil că apa din cazanul aflat 
pe foc va fierbe şi nu va îngheţa, aşadar că, la drept 
vorbind, ceea ce considerăm noi imposibil este 
doar improbabil. Ce deosebire aduce asta în viaţa 
lor? Nu este doar aceea că ei vorbesc despre anu¬ 
mite lucruri ceva mai mult decât ceilalţi? 

339. Imaginează-ţi un om care trebuie să-şi ia 
prietenul de la gară şi nu doar se uită în mersul tre¬ 
nurilor şi la ora precisă se duce la gară, ci, în plus, 
spune: ,f[u cred că trenul va veni într-adevăr, dar 
totuşi mă voi duce la gară.“ El face tot ce face omul 
obişnuit, însă însoţeşte această activitate cu îndo¬ 
ieli sau nemulţumire cu privire la sine însuşi etc. 

340. Cu aceeaşi certitudine cu care credem 
orice propoziţie matematică ştim şi cum trebuie 
pronunţate literele „A“ şi ,3“, cum se numeşte cu¬ 
loarea sângelui omenesc, că alţi oameni au sânge 
şi că-1 numesc „sânge“. 

341. Adică întrebările pe care le punem şi îndo¬ 
ielile noastre se bazează pe faptul că anumite pro¬ 
poziţii sunt sustrase îndoielii, ca nişte balamale în 
care acelea se mişcă. 

342. Asta înseamnă că ţine de logica cercetă¬ 
rilor noastre ştiinţifice că în fapt anumite lucruri 
nu sunt puse la îndoială. 

343. Aceasta nu înseamnă însă că noi nu putem 
cerceta totul şi de aceea suntem nevoiţi să ne mul¬ 
ţumim cu presupunerea. Dacă vreau ca uşa să se 
rotească, balamalele trebuie să fie fixe. 

344. Viaţa mea constă în faptul că mă declar 
mulţumit cu o serie de lucruri. 

345. Dacă întreb „Ce culoare vezi tu acum?“, 
anume ca să aflu ce culoare este acum acolo, nu 
pot pune la îndoială, în acelaşi timp, că cel căruia 
mă adresez ştie română, că nu vrea să mă înşele, 
că propria mea memorie în ce priveşte înţelesul 
numelor de culori nu mă trădează etc. 

346. Dacă încerc, la şah, să fac pe cineva mat, 
nu mă pot întreba dacă nu cumva piesele nu-şi 
schimbă de la sine locurile lor şi în acelaşi timp 
memoria nu-mi joacă feste, în aşa fel încât să nu 
observ asta. 

15 . 3.51 

347. „I know that that’s a tree.“' De ce am 
impresia că nu înţeleg propoziţia, deşi este o 
propoziţie foarte simplă, de felul cel mai obişnuit? 

' în engleză în original; „Ştiu că acela este un copac“ 
iţi. trad.). 


117 



Este ca şi cum n-aş putea să-mi fixez mintea pe 
vreo semnificaţie. Şi anume fiindcă nu caut această 
fixare acolo unde este ea. îndată ce mă gândesc, 
în loc de o folosire filozofică a propoziţiei, la una 
cotidiană, sensul devine clar şi obişnuit. 

348. Aşa cum cuvintele „Sunt aici“ au sens doar 
în anumite împrejurări, dar nu şi când le-aş spune 
cuiva care stă în faţa mea şi mă vede clar, — şi 
anume nu fiindcă atunci sunt superflue, ci fiindcă 
sensul lor nu este determinat prin situaţie, dar are 
nevoie de o asemenea determinare. 

349. „Ştiu că acela este un copac“ — asta ar 
putea să însemne tot felul de lucruri: Mă uit la o 
plantă pe care eu o consider un fag tânăr, iar altul 
un coacăz. El spune „Asta-i o tufă“, eu, că este un 
copac. — Vedem în ceaţă ceva pe care unul dintre 
noi îl ia drept un om, celălalt însă spune: „Ştiu 
că acela este un copac“. Cineva vrea să-mi pună 
la încercare vederea etc. etc.—etc. etc. De fiecare 
dată «acel ceva» pe care îl iau drept un copac este 
de alt fel. 

Dar dacă ne-am exprima mai precis? De exem¬ 
plu: „Ştiu că acolo este un copac, îl văd îndea¬ 
juns de limpede." — Să presupunem chiar că eu 
am făcut această remarcă în contextul unei con¬ 
versaţii (aşadar, ea era atunci relevantă), şi acum, 
în afara oricărui context, o repet, în timp ce mă 
uit la copac, şi adaug: „Am în vedere, prin aceste 

cuvinte, acelaşi lucru ca acum 5 minute." — Dacă, 
de exemplu, aş adăuga că m-am gândit, din nou, 
la vederea mea proastă şi a fost un fel de suspin, 
atunci n-ar fi nimic enigmatic în exprimare. 

Ce este avut în vedere printr-o propoziţie se 
poate exprima printr-o completare a propoziţiei, 
şi poate astfel să fie unit cu ea. 

350. „Ştiu că acela este un copac" poate să 
spună un filozof ca să-şi arate sie însuşi sau altuia 
că el ştie ceva care nu este un adevăr matematic 
sau logic. Tot aşa ar putea cineva care trăieşte 
cu ideea că nu mai este de nici un folos să-şi tot 
spună „încă mai pot să fac asta şi asta şi asta". 
Dacă asemenea gânduri i-ar trece adesea prin cap, 
n-ar fi de mirare dacă, aparent în afara oricărui 
context, ar spune cu voce tare o asemenea propo¬ 
ziţie. (Aici însă am creionat deja un fundal, un 
cadru pentru aceste exprimări, aşadar le-am dat 
un context.) Dacă, dimpotrivă, cineva, în circum¬ 
stanţe cu totul eterogene, ar striga cu cea mai 
convingătoare mimică „Jos cu el!", atunci s-ar 
putea spune despre aceste cuvinte (şi tonul lor) 
că sunt o figură care, ce-i drept, are folosiri bine 
cunoscute, dar aici nici măcar nu este clar ce 
limbă vorbeşte omul respectiv. Aş putea face cu 
mâna mişcarea care ar fi de făcut dacă aş avea 
un ferăstrău în mână şi aş tăia o scândură; dar 
ar fi oare îndreptăţit să numim această mişcare. 

în afara oricărui context, o tăiere cu ferăstrăun 
(Ar putea foarte bine să fie ceva cu totul diferit!) 

351. Nu este oare întrebarea „Au aceste cu¬ 
vinte sens?“ asemănătoare întrebării „Este asta 
o unealtă?“, atunci când, să zicem, este arătat un 
ciocan? Eu spun: ,3Da, ăsta-i un ciocan“. Dar dacă 
ceea ce fiecare dintre noi ia drept un ciocan ar fi 
altundeva, de exemplu, un proiectil sau bagheta 
dirijorului? Acum fa aplicaţia tu însuţi! 

352. Dacă cineva spune: „Eu ştiu că acela este 
un copac“, eu pot să răspund: ,4Da, asta e o propo¬ 
ziţie. O propoziţie în limba română. Şi ce-i cu 
asta?“ Cum ar sta lucmrile dacă ar răspunde: „Vo¬ 
iam doar să-mi amintesc că eu ştiu aşa ceva“? — 

353. Dar dacă ar spune: „Vreau să fac o ob¬ 
servaţie logică“? — Când pădurarul merge cu 
lucrătorii lui în pădure şi spune: „Copacul ăsta 
trebuie tăiat, şi ăsta şi ăsta'' — ce-ar fi să remarce: 
„Eu ştiu că acesta este un copac“? — Dar n-aş 
putea oare să spun despre pădurar „El ştie că acela 
este un copac, nu cercetează asta, nu le ordonă 
oamenilor săi s-o cerceteze"? 

354. Comportament dubitativ şi nedubitativ. 
Primul există doar când există şi celălalt. 

355. Psihiatml, bunăoară, ar putea să mă întrebe 
„Ştii tu ce-i asta?“, iar eu să răspund: „Ştiu că 

acesta este un scaun; îl cunosc, a fost mereu în 
camera mea.“ Astfel, el poate îmi testează nu ve¬ 
derea, ci capacitatea de a recunoaşte lucruri, de 
a şti numele şi funcţiile lor. Este vorba aici de o 
capacitate de a te orienta. Acum ar fi greşit să 
spun „Cred că acesta este un scaun“, fiindcă prin 
aceasta s-ar exprima disponibilitatea de a testa 
enunţul. Pe când „Ştiu că...“ implică faptul că 
ar fi uluitor ca afirmaţia să nu se confirme. 

356. „Starea mea mentală“, „cunoaşterea" 
nu-mi garantează ceea ce se va întâmpla. însă ea 
constă în faptul că n-aş înţelege unde s-ar putea 
instala o îndoială, unde ar fi posibilă o verificare. 

357. S-ar putea spune: „«Eu ştiu» exprimă sigu¬ 
ranţa care s-a liniştit, nu cea care încă se mai luptă." 

358. Iar această siguranţă n-aş dori s-o privesc 
ca pe ceva îru^dit cu pripeala sau superficiali¬ 
tatea, ci ca pe (o) formă de viaţă. (Aceasta este 
foarte prost exprimat şi poate şi prost gândit.) 

359. Dar aceasta înseamnă că eu vreau să o 
concep ca pe ceva aflat dincolo de justificat şi 
nejustificat; aşadar ca şi cum ar fi ceva animalic. 

360. Eu ŞTIU că acesta este picioml meu. N-aş 
putea recunoaşte nici o experienţă ca pe o dovadă 
a contrariului. —Aceasta poate să fie o exclama¬ 
ţie; dar ce decurge din ea? în orice caz, că voi 


121 



acţiona potrivit cu convingerea mea cu o sigu¬ 
ranţă care nu cunoaşte îndoiala. 

361. Dar aş putea şi să spun: Mi-a fost revelat 
de Dumnezeu că este aşa. Dumnezeu m-a învăţat 
că acesta este piciorul mea Şi dacă s-ar întâmpla, 
aşadar, ceva care ar părea să contrazică această 
cunoaştere, eu ar trebui să privesc acel lucru ca 
pe o iluzie. 

362. Dar nu se arată, oare, aici înmdirea dintre 
cunoaştere şi o decizie? 

363. Şi aici este dificil să găseşti trecerea de 
la ceea ce s-ar dori să se exclame la consecinţele 
în comportament. 

364. S-ar putea întreba şi aşa: „Dacă ştii că 
acela este picioml tău, — ştii tu, de asemenea, 
sau doar crezi că nici o experienţă viitoare nu va 
părea să contrazică cunoaşterea ta?“ (Adică, nu-ţi 
va părea ţie însuţi aşa?) 

365. Dacă cineva ar răspunde: „Ştiu şi că mie 
nu mi se va părea niciodată că ceva ar contrazice 
acea cunoaştere", — ce-am putea deduce de aici, 
decât că el însuşi nu se îndoieşte că asta nu se 
va întâmpla niciodată? — 

366. Cum ar sta lucrurile dacă ar fi interzis să 
spună „Ştiu" şi ar fi îngăduit doar să spună „Cred 
că ştiu"? 

367. Nu este oare scopul pentru care un cuvânt 
precum „a şti“ se construieşte analog cu „a crede“ 
acela ca enunţul „Eu ştiu“ să primească un opro¬ 
briu dacă cel care îl rosteşte s-a înşelat? 

Prin aceasta o eroare devine ceva nepermis. 

368. Dacă cineva spune că nu va recunoaşte 
nici o experienţă ca dovadă a contrariului, aceasta 
este, totuşi, o decizie. Este posibil ca el să acţio¬ 
neze împotriva ei. 

16 . 3.51 

369. Dacă aş vrea să mă îndoiesc de faptul 
că aceasta este mâna mea, cum aş putea atunci să 
nu mă întreb dacă mai are vreun înţeles cuvântul 
„mână“? 

370. Mai corect însă: Faptul că eu folosesc 
fără scrupul cuvântul „mână“ şi toate celelalte 
cuvinte ale propoziţiei mele, că m-aş afla în faţa 
neantului de îndată ce aş încerca doar să mă îndo¬ 
iesc — arată că lipsa îndoielii aparţine esenţei 
jocului de limbaj, că întrebarea „Cum ştiu eu...“ 
tărăgănează sau suspendă jocul de limbaj. 

371. Nu înseamnă oare „Eu ştiu că aceasta 
este o mână“, în sensul lui Moore, acelaşi lucru 
sau ceva asemănător cu: Aş putea folosi afirmaţii 
ca „Am dureri în această mână“ sau „Mâna asta 
este mai slabă ca cealaltă“ sau „Mi-am rupt odată 
această'mână“ şi nenumărate altele în jocuri de 

limbaj în care nu intervine vreo îndoială cu privire 
la existenţa acestei mâini? 

372. Doar în anumite cazuri este posibilă cerce¬ 
tarea „Este într-adevăr aceasta o mână?“ (sau 
„mâna mea“). Căci propoziţia „Mă întreb dacă 
aceasta chiar este mâna mea (sau o mână)“ nu 
are nici un sens fără o determinare mai precisă. 
Doar din aceste cuvinte nu este încă posibil să se 
vadă dacă într-adevăr este avută în vedere o în¬ 
doială, şi ce fel de îndoială. 

373. De ce ar trebui să fie posibil să ai un temei 
pentru a crede dacă nu este cu putinţă să fii sigur? 

374. îl învăţăm pe copil „Asta este mâna ta“, 
nu „Poate (sau probabil) că asta este mâna ta“. 
Aşa învaţă copilul nenumăratele jocuri de limbaj 
care au legătură cu mâna sa. O cercetare sau o 
întrebare «dacă aceasta este într-adevăr o mână» 
nu intră în discuţie. Pe de altă parte, el nu învaţă 
nici că ştie că aceasta este mâna sa. 

375. Aici trebuie să ne dăm seama că lipsa 
totală de îndoială într-un punct, chiar acolo unde, 
am spune noi, pot exista îndoieli «îndreptăţite», 
nu trebuie să falsifice un joc de limbaj. Există 
doar şi ceva de felul unei alte aritmetici. 

Recunoaşterea acestui fapt trebuie, cred eu, 
să stea la baza oricărei înţelegeri a logicii. 

17.3. 

376. Pot să declar cu pasiune că ştiu (de exem¬ 
plu) că acesta este piciorul meu. 

377. Dar această pasiune este, totuşi, ceva 
(foarte) rar, şi nu este nici urmă de ea când vorbesc, 
în mod obişnuit, despre acest picior. 

378. Cunoaşterea este în cele din urmă bazată 
pe recunoaştere. 

379. Spun cu pasiune: „Eu ştiu că acesta este 
un picior" — dar ce înseamnă asta? 

380. Aş putea continua: „Nimic pe lume nu 
mă va convinge de contrariu!" Faptul stă pentru 
mine la baza oricărei cunoaşteri. Voi renunţa la 
altceva, dar nu la asta. 

381. Acest „Nimic pe lume" este în mod clar 
o atitudine pe care nu o ai faţă de orice lucm pe 
care îl crezi sau de care eşti sigur. 

382. Nu se spune prin asta că, într-adevăr, nimic 
pe lume nu va fi în stare să mă convingă de altceva 

383. Argumentul „Poate visez" este lipsit de 
sens deoarece atunci şi această exprimare este 
visată, ba chiar şi faptul că aceste cuvinte au o 
semnificaţie. 

384. Acum, de ce fel este propoziţia „Nimic 
pe lume..."? 

385. Ea are forma unei predicţii, dar (fireşte) 
nu este una care să se bazeze pe experienţă. 

386. Cine spune, ca Moore, că el ştie că... — 
indică gradul de certitudine pe care ceva îl are 
pentru el. Şi este important faptul că pentru acest 
grad există un maximum. 

387. Aş putea fi întrebat: „Cât de sigur eşti: 
că acolo este un copac; că ai bani în buzunar; că 
acesta este piciorul tău?“ Şi răspunsul ar putea, 
într-un caz, să fie „Nu sunt sigur“, în altul „Ca şi 
sigur“, în al treilea „Nu mă pot îndoi“. Iar aceste 
răspunsuri ar avea sens şi fără nici un temei. Nu 
este nevoie, de exemplu, să zic: „Nu pot fi sigur 
că acela este un copac fiindcă vederea nu-mi este 
îndeajuns de bună.“ Vreau să spun: avea sens 
pentru Moore să spună „Eu ştiu că acela este un 
copac“ dacă prin aceasta dorea să spună ceva cu 
totul determinat. 

[Cred că pentru un filozof, pentru cineva care 
poate gândi cu mintea lui, poate fi interesant să 
citească însemnările mele. Căci şi dacă nu mi-am 
atins ţinta decât rareori, el tot ar recunoaşte ce sco¬ 
puri am urmărit eu fără încetare.] 

388. Fiecare dintre noi foloseşte adesea o astfel 
de propoziţie şi nu este îndoielnic că ea are sens. 
Dar ni se oferă oare astfel şi o explicaţie filozo¬ 
fică? Este oare în mai mare măsură o dovadă a 

existenţei lucrurilor exterioare faptul că eu ştiu 
că aceasta este o mână decât f^tul că nu ştiu dacă 
acest lucru este aur sau alamă? 

18.3. 

389. Moore dorea să dea un exemplu pentru 
faptul că se pot cunoaşte cu adevărat propoziţii 
despre obiecte fizice. Dacă în dispută ar fi posibi¬ 
litatea de a avea dureri în cutare loc determinat al 
corpului, atunci cineva care are dureri chiar acolo 
ar putea spune: „Te asigur că acum am dureri 
acolo“. Ar suna însă ciudat dacă Moore ar fi spus: 
„Te asigur că eu ştiu că acela este un copac.“ Aici 
o experienţă personală nu este de nici un interes 
pentru noi. 

390. Important este doar că are sens să spui că 
ştii aşa ceva; şi de aceea asigurarea că ştii nu poate 
realiza aici nimic. 

391. Imaginează-ţi un joc de limbaj „Când te 
strig, intră pe uşă“. în toate cazurile obişnuite va 
fi imposibilă îndoiala cu privire la existenţa unei 
uşi aici. 

392. Ceea ce trebuie să arăt este că o îndoială 
nu este necesară, chiar dacă ea este posibilă. Că 
posibilitatea jocului de limbaj nu depinde de a 
pune la îndoială tot ce poate fi pus la îndoială. 
(Asta se leagă cu rolul contradicţiei în matema¬ 
tică.) 


127 



393. Propoziţia „Eu ştiu că acela este un copac“ 
ar putea, dacă este spusă în afara jocului ei de lim¬ 
baj, să fie şi un citat (poate dintr-un manual de gra¬ 
matică română). — „Dar dacă o am în vedere 
atunci când o rostesc?“ Vechea neînţelegere privi¬ 
toare la conceptul «a avea în vedere». 

394. „Acesta este unul dintre lucrurile de care 
nu mă pot îndoi.“ 

395. „Eu ştiu toate astea.“ Şi asta se va arăta 
în felul cum acţionez şi vorbesc despre lucruri. 

396. în jocul de limbaj (2)', poate el să spună 
că ştie că acelea sunt materiale de construcţie? — 
„Nu, dar el ştie asta.“ 

397. Nu m-am înşelat oare eu şi nu are Moore 
perfectă dreptate? N-am făcut eu, oare, greşeala 
elementară de a confunda ceea ce se gândeşte cu 
ceea ce se ştie? Fireşte că eu nu gândesc că „Pă¬ 
mântul exista de ceva vreme la naşterea mea“, 
dar nu o ştiu eu, oare, de aceea? Nu arăt eu că 
ştiu acest lucru trăgând mereu consecinţe din el? 

398. Nu ştiu, oare, şi că de la această casă nu 
duce nici o scară şase etaje în pământ, deşi nu 
m-am gândit încă niciodată la asta? 

399. Dar faptul că deriv consecinţele nu arată, 
oare, doar că eu admit această ipoteză? 

' Cercetări filozofice I§2 («. ed.). 

19.3. 

400. Aici sunt înclinat să mă lupt cu morile de 
vânt, fiindcă încă nu pot să spun ceea ce de fapt 
vreau să spun. 

401. Vreau să spun: La baza oricărei operări 
cu gândurile (cu limbajul) stau propoziţii care au 
forma propoziţiilor de experienţă, şi nu doar pro¬ 
poziţii ale logicii. — Această constatare nu este 
de forma „Eu ştiu că..„Eu ştiu“ exprimă ceea 
ce ştiu eu, şi aceasta nu prezintă interes din punct 
de vedere logic. 

402. în această remarcă deja, exprimarea „pro¬ 
poziţii care au forma propoziţiilor de experienţă" 
este cu totul proastă; este vorba de afirmaţii despre 
obiecte. Şi ele nu servesc ca fundamente în felul 
unor ipoteze care, dacă se dovedesc false, sunt 
înlocuite prin altele. 

(...La început — scriu sigur — era Fapta!') 

403. Să spui despre om, în sensul lui Moore, 
că ştie ceva; că ceea ce el spune este aşadar necon¬ 
diţionat adevărat, mi se pare greşit — Este adevărat 
numai în măsura în care este o temelie neclintită 
a jocurilor sale de limbaj. 

404. Vreau să spun: Nu este vorba de fqîtul 
că în anumite puncte omul ar cunoaşte adevăml 

' Goethe, Faust I, trad. A. Doinaş, Litera, Chişinău, 
1997, p. 49 (n. trad.). 

cu deplină siguranţă. Ci deplina siguranţă se rapor¬ 
tează doar la atitudinea lui. 

405. Dar şi aici este, fireşte, încă o greşeală. 

406. Lucrul pe care-1 vizez se găseşte şi în deo¬ 
sebirea dintre constatarea ocazională „Eu ştiu că 
aceasta...“, aşa cum este ea folosită în viaţa obiş¬ 
nuită, şi această exprimare atunci când este rostită 
de filozof 

407. Căci atunci când Moore spune „Eu ştiu că 
aceasta este...“, eu aş dori să-i răspund: „Tu nu ştii 
nimic!“ Şi totuşi, nu i-aş răspunde aşa celui care vor¬ 
beşte astfel fără intenţie filozofică. Simt aşadar (oare 
corect?) că cei doi vor să spună lucruri diferite. 

408. Căci dacă unul spune ca ştie cutare şi cu¬ 
tare, şi dacă asta aparţine filozofiei sale — atunci 
ea este falsă, dacă el a greşit în acea afirmaţie. 

409. Când spun „Eu ştiu că acesta e un picior“ 
—ce spun eu de fapt? Nu stă totul în faptul că sunt 
sigur de consecinţe, că, dacă cineva s-ar fi îndoit, 
i-aş fi putut spune „Vezi, ţi-am. spus eu“? Ar mai 
avea vreo valoare cunoaşterea mea, dacă ar da greş 
ca fir conducător al acţiunii? Şi nu pocUe ea da greş? 

20.3. 

410. Cunoaşterea noastră alcătuieşte un mare 
sistem. Şi numai în acest sistem are fiecare ele¬ 
ment în parte valoarea pe care i-o atribuim. 

411. Dacă spun ,J^oi presupunem că Pământul 
există de mulţi ani“ (sau ceva asemănător), sună, 
fireşte, ciudat că noi ar trebui să presupunem aşa 
ceva. Dar în întregul sistem al jocurilor noastre 
de limbaj aceasta aparţine fundamentului. Presu¬ 
punerea, se poate spune, constituie baza acţiunii 
şi astfel, fireşte, şi a gândirii. 

412. Cine nu este în stare să-şi imagineze un 
caz în care s-ar putea spune „Eu ştiu că asta este 
mâna mea“ (şi astfel de cazuri sunt într-adevăr 
rare) ar putea spune că aceste cuvinte sunt un non¬ 
sens. El ar putea, ce-i drept, să spună şi: „Fireşte 
că ştiu, cum aş putea să nu ştiu?“ —, dar atunci 
el ar înţelege, poate, propoziţia „Asta este mâna 
mea“ ca explicaţie a cuvintelor „mâna mea“. 

413. Căci presupune că duci de mână un orb 
şi spui, ducându-i mâna de-a lungul mâinii tale: 
„Asta-i mâna mea“; dacă el te-ar întreba „Eşti 
sigur?“ sau „Ştii tu asta?“, aceasta ar avea sens 
doar în condiţii cu totul speciale. 

414. însă pe de altă parte: De unde ştiu eu că 
asta este mâna mea? Ştiu eu şi aici în mod precis 
ce înseamnă a spune că este mâna mea? — Dacă 
spun „De unde o ştiu?“, nu vreau să spun că m-aş 
îndoi cât de puţin de acest lucru. El este aici o 
bază a tuturor acţiunilor mele. Dar mi se pare că 
ea este greşit exprimată prin cuvintele „Ştiu...“. 

415. Nu este oare folosirea cuvântului „a şti“ 
drept termen filozofic prin excelenţă cu totul gre¬ 
şită? Dacă „a şti“ este interesant din acest punct 
de vedere, atunci de ce nu „a fi sigur“? De bună 
seamă, fiindcă ar fi prea subiectiv. Dar nu este 
„a şti“ la fel de subiectiv? Nu suntem oare înşe¬ 
laţi doar de particularitatea gramaticală că din 
„eu ştiu p“ decurge „p“? 

„Cred că ştiu“ n-ar trebui să exprime vreun grad 
mai redus de certitudine. — Da, dar nu se doreşte 
să se exprime certitudine subiectivă, nici chiar 
cea mai mare, ci faptul că anumite propoziţii par 
să stea la baza tuturor întrebărilor şi gândurilor. 

416. Nu este oare o astfel de propoziţie, de 
exemplu aceea că locuiesc de săptămâni în această 
cameră, că memoria nu mă înşală în această pri¬ 
vinţă? 

— „certain beyond all reasonable doubt“' — 

21.3. 

417. „Eu ştiu că în ultima lună am făcut baie 
zilnic.“ De ce anume îmi amintesc? De fiecare 
zi şi de baia din fiecare dimineaţă? Na Eu ştiu 
că în fiecare zi am făcut baie şi nu extrag asta din 
alt dat nemijlocit. Tot aşa spun „Am simţit un 
junghi în braţ“, fără ca această localizare să-mi 

' „Sigur dincolo de orice îndoială raţională" (în en¬ 
gleză în original) (n. trad.). 

intre în conştiinţă pe o altă cale (poate printr-o 
imagine). 

418. Este oare înţelegerea mea doar orbire faţă 
de propria mea lipsă de înţelegere? Adesea aşa 
mi se pare. 

419. Când spun „N-am fost niciodată în Asia 
Mică“, de unde-mi vine această cunoaştere? Nu 
am stabilit-o printr-un calcul, nu mi-a spus-o ni¬ 
meni; memoria mi-o spune. —Atunci nu mă pot 
înşela în această privinţă? Este aici un adevăr pe 
care-1 ştiul — Eu nu pot să mă desprind de această 
judecată fără să smulg o dată cu ea toate celelalte 
judecăţi. 

420. Chiar şi o propoziţie precum aceea că 
acum locuiesc în Anglia are aceste două feţe: ea 
nu este o eroare — dar pe de altă parte: ce ştiu 
eu despre Anglia? Nu se poate să greşesc cu totul 
în judecăţile mele? 

N-ar fi posibil să intre în camera mea oameni 
care să-mi declare cu toţii contrariul, chiar să-mi 
dea «dovezi» pentru el, încât să mă găsesc deodată 
ca un nebun printre oameni normali, sau ca un om 
normal printre nebuni? Nu s-ar putea în acest caz 
să am îndoieli cu privire la ceea ce este acum 
pentru mine lucrul cel mai neîndoielnic? 

421. Eu sunt în Anglia. — Tot ce mă încon¬ 
jură mi-o spune; oricum şi în orice direcţie mi-aş 

lăsa să cutreiere gândurile, ele mi-o confirmă. — 
însă n-aş putea eu să devin dezorientat, dacă s-ar 
întâmpla lucruri la care acum nici nu pot visa? 

422. Aşadar eu vreau să spun ceva ce sună a 
pragmatism. 

Aici îmi stă în cale un soi de Weltanschauung*. 

423. Atunci de ce nu spun, împreună cu Moore, 
pur şi simplu: „Eu ştiu că sunt în Anglia“? A 
spune asta are sens în anumite circumstanţe pe 
care mi le pot imagina. Dacă însă enunţ propo¬ 
ziţia în afara acestor circumstanţe, ca exemplu 
pentru faptul că pot recunoaşte cu certitudine ade¬ 
văruri de acest fel, atunci ea îmi devine de îndată 
suspectă. — Oare pe drept?? 

424. Spun „Eu ştiu p“ fie ca să asigur pe cineva 
de faptul că şi mie îmi este cunoscut adevărul p, 
fie pur şi simplu ca o întărire a lui hp. Se spune 
şi: „Eu nu cred, eu ştiu asta“. Şi acest lucru s-ar 
putea exprima şi astfel (de exemplu): „Acela este 
un copac. Şi asta nu-i o simplă presupunere." 

Dar cum stau lucrurile cu: „Dacă i-aş comu¬ 
nica cuiva că acela este un copac, aceasta n-ar 
fi o simplă presupunere"? Nu asta vrea Moore 
să spună? 

425. Nu ar fi o presupunere, şi aş putea să le-o 
comunic celorlalţi cu o siguranţă absolută, ca pe 

* Concepţie asupra lumii (n. trad.). 

ceva de care nu ai a te îndoi. înseamnă însă că pro¬ 
poziţia este neapărat adevărată? Nu se poate oare 
ca ceea ce recunosc cu cea mai deplină siguranţă 
drept copacul pe care l-am văzut aici o viaţă în¬ 
treagă să se dovedească a fi cu totul altceva? Nu 
mă poate ului? 

Şi totuşi era corect, în circumstanţele care con¬ 
feră sens acestei propoziţii, să se spună: „Eu ştiu 
(nu doar presupun) că acela este un copac“. Să se 
spună că de fapt eu doar cred asta ar fi greşit. Ar 
fi cu totul înşelător să spun: eu cred că mă cheamă 
L. W. Şi este de asemenea corect Nu mă pot înşela 
în această privinţă. Dar asta nu înseamnă că aici 
sunt infailibil. 

21.3.51 

426. Dar cum i se poate arăta cuiva că noi ştim 
nu doar adevăruri despre datele simţurilor, ci şi 
despre lucruri? Căci fireşte nu poate fi suficient 
ca cineva să ne asigure că el ştie asta. 

De unde trebuie să pornim, oare, pentru a arăta 
asta? 

22.3. 

427. Trebuie să se arate că şi dacă nu foloseşte 
niciodată cuvintele „Ştiu ...“, felul lui de a se purta 
arată despre ce este vorba. 

428. Căci cum ar fi dacă un om care se poartă 
normal ne-ar asigura că el doar crede că îl cheamă 

aşa şi aşa, că el crede că-i recunoaşte pe cei ce locu¬ 
iesc permanent în aceeaşi casă cu el, că el crede 
că are mâini şi picioare şi atunci când nu le vede 
etc. Am putea noi să-i arătăm din acţiunile (şi 
vorbele) sale că lucrurile nu stau aşa? 

23.3.51 

429. Ce temei am eu acum, când nu-mi văd 
degetele de la picioare, să presupun că am cinci 
degete la fiecare picior? 

Este oare corect să se spună că temeiul este 
acela că experienţa anterioară m-a învăţat mereu 
acest lucm? Sunt eu mai sigur de experienţa anteri¬ 
oară decât de f^tul că am zece degete la picioare? 

Acea experienţă anterioară ar putea fi foarte 
bine cauza siguranţei mele prezente; dar este ea 
oare temeiul acesteia? 

430. întâlnesc un marţian şi el mă întreabă: 
„Câte degete au oamenii la picioare?"—Eu spun: 
„Zece. O să-ţi arăt", şi îmi scot pantofii. Dacă 
el s-ar mira că eu ştiu asta cu atâta siguranţă, deşi 
nu-mi văzusem degetele — ar trebui atunci, oare, 
să-i spun: „Noi, oamenii, ştim că avem atâtea de¬ 
gete la picioare, fie că le vedem sau nu"? 

26.3.51 

431. „Eu ştiu că acestă cameră se află la etajul 
doi, că în spatele uşii este un culoar scurt care duce 
la scară etc." Se pot imagina cazuri în care aş putea 

să mă exprim aşa, dar ar fi cazuri foarte rare. Pe 
de altă parte însă, eu arăt această cunoaştere zi de 
zi prin acţiunile mele şi, de asemenea, prin vor¬ 
birea mea. 

Ce deduce acum celălalt din aceste acţiuni şi 
vorbe ale mele? Nu doar faptul că sunt sigur de 
aceste lucruri? — Din faptul că locuiesc aici de 
mai multe săptămâni şi că am urcat şi am coborât 
scările zilnic va deduce că eu ştiu unde este situată 
camera mea. — Asigurarea „Eu ştiu...“ o voi 
folosi dacă el încă nu ştie acel lucru din care ar 
fi trebuit să deducă în mod necondiţionat cunoaş¬ 
terea mea. 

432. Exprimarea „Eu ştiu...“ nu poate avea 
înţeles decât în relaţie cu restul dovezilor «cunoaş¬ 
terii» mele. 

433. Dacă îi spun aşadar cuiva: „Eu ştiu că 
acesta este un copac“, este ca şi cum i-aş zice: 
„Acesta este un copac; poţi să te bizui cu totul pe 
asta; nu încape nici o îndoială". Iar filozoful ar 
putea folosi asta numai pentru a arăta că această 
formă de exprimare se foloseşte efectiv. Dacă însă 
nu ar trebui să fie doar o observaţie despre grama¬ 
tica limbii române, atunci el ar trebui să ofere cir¬ 
cumstanţele în care această expresie funcţionează. 

434. Ne învaţă oare experienţa că oamenii ştiu 
în cutare circumstanţe cutare lucruri? Experienţa 

ne arată, cu siguranţă, că în mod obişnuit un om 
se orientează, după un anumit număr de zile, în 
casa în care locuieşte. Sau, de asemenea: 
Experienţa ne învaţă că judecata unui om este, 
după cutare şi cutare perioadă de învăţare, demnă 
de încredere. Potrivit experienţei, el trebuie să 
fi învăţat atâta şi atâta timp pentru a fi în stare 
să facă o predicţie corectă. Dar-. 

27.3. 

435. Adesea suntem vrăjiţi de un cuvânt. De 
exemplu, de cuvântul „a şti“. 

436. Este oare Dumnezeu constrâns de cunoaş¬ 
terea noastră? Nu s-ar putea ca unele enunţuri ale 
noastre să fie false? Căci asta este ceea ce vrem 
să spunem. 

437. Sunt înclinat să spun: „Acest lucru nu 
poate fi fals.“ Asta este interesant; dar ce conse¬ 
cinţe are? 

438. N-ar fi suficient să dau asigurări că ştiu 
ce se întâmplă în cutare loc — fără a oferi temeiuri 
care să-i convingă (pe ceilalţi) de faptul că sunt în 
măsură să o ştiu. 

439. Şi afirmaţia „Eu ştiu că în spatele acestei 
uşi se află un coridor, şi scara spre parter“ sună 
atât de convingător numai pentm că fiecare presu¬ 
pune că ştiu acest lucru. 

440. Aici este ceva general; nu doar ceva per¬ 
sonal. 

441. La tribunal n-ar convinge pe nimeni simpla 
asigurare „Eu ştiu...“ a martomlui. Trebuie să se 
arate că martorul era în măsură s-o ştie. 

Şi asigurarea „Eu ştiu că asta este o mână“, 
rostită de cineva privindu-şi propria mână, n-ar 
fi demnă de crezare dacă n-am cunoaşte circum¬ 
stanţele enunţului. Şi dacă le cunoaştem, ea pare 
să fie o asigurare că vorbitorul este normal în 
această privinţă. 

442. Căci nu este posibil să-mi imaginez că 
ştiu ceva? 

443. Gândeşte-te că într-o limbă n-ar exista 
nici un cuvânt care să-i corespundă lui „a şti“ al 
nostru. — Ei pur şi simplu rostesc afirmaţia. 
„Acela-i un copac“ etc. Fireşte, se poate întâmpla 
să greşească. Şi atunci ei ataşează propoziţiei un 
semn care arată cât de probabilă consideră o 
eroare — sau ar trebui să spun: cât de probabilă 
este eroarea în acest caz? Aceasta din urmă se 
poate arăta şi prin indicarea anumitor circum¬ 
stanţe. De exemplu „A i-a spus lui B.... Stăteam 
aproape de ei şi am auzul bun“ sau „A a fost ieri 
în cutare loc. L-am văzut de departe. Vederea mea 
nu e foarte bună“ sau „Acolo-i un copac. îl văd 
clar şi l-am văzut de nenumărate ori.“ 

444. „Trenul pleacă la ora 2. Uită-te încă o dată 
pentru a fi sigur“ sau „Trenul pleacă la ora 2 Toc¬ 
mai m-am uitat într-un mers nou al trenurilor”. 
Se poate adăuga şi: „Te poţi baza pe mine în astfel 
de lucruri”. Utilitatea unor asemenea adaosuri 
este evidentă. 

445. însă dacă spun „Am două mâini” — ce 
pot adăuga pentru a indica faptul că ceea ce spun 
este demn de încredere? Cel mult, că circumstan¬ 
ţele sunt cele obişnuite. 

446. De ce sunt, oare, aşa de sigur că aceasta 
este mâna mea? Nu se bazează oare pe această 
siguranţă întregul joc de limbaj? 

Sau: Nu este oare această «siguranţă» presu¬ 
pusă (deja) în jocul de limbaj? Şi anume, prin 
faptul că cine nu recunoaşte obiecte cu siguranţă, 
acela nu-1 joacă, sau îl joacă greşit. 

28.3. 

447. Compară cu asta 12x12 = 144. Aici de 
asemenea nu spunem „poate”. Căci în măsura în 
care această propoziţie se bazează pe faptul că 
n-am numărat sau calculat greşit, că simţurile 
noastre, când calculăm, nu ne înşală, ambele pro¬ 
poziţii, cea aritmetică şi cea fizică, sunt pe acelaşi 
nivel. 

Vreau să spun: Jocul fizic este la fel de sigur 
ca cel aritmetic. Dar acest lucru poate fi înţeles 

greşit. Observaţia mea este una logică, nu una 
psihologică. 

448. Vreau să spun: Dacă nu ne mirăm de %)tul 
că propoziţiile aritmetice (de exemplu, tabla 
înmulţirii) sunt «absolut certe», de ce ar trebui 
să ne mirăm de faptul că tot aşa este propoziţia 
„Aceasta este mâna mea“? 

449. Trebuie să primim o anumită învăţătură 
drept fundament. 

450. Vreau să spun: Ceea ce învăţăm are forma 
„Asta este o viorea“, „Asta este o masă“. Copilul 
ar putea, ce-i drept, să audă prima oară cuvântul 
„viorea“ în propoziţia „Asta s-ar putea să fie o vio¬ 
rea"; dar atunci ar putea întreba: „Ce-i o viorea?" 
Acum, la aceasta s-ar putea răspunde arătându-i 
copilului o imagine. Dar cum ar fi dacă s-ar spune: 
„Asta este o..." numai când se arată o imagine, 
iar altfel întotdeauna numai: „Asta poate este 
o..."?—Ce urmări practice ar trebui să aibă asta? 

O îndoială care s-ar îndoi de toate n-ar mai fi 
o îndoială. 

451. Obiecţia mea împotriva lui Moore, că 
sensul propoziţiei izolate „Acela-i un copac" este 
nedeterminat, fiindcă nu este determinat ce este 
«acela» despre care se spune că este un copac — 
nu este valabilă; căci sensul poate fi făcut mai de¬ 
terminat spunându-se, de exemplu: „Obiectul de 

acolo, care arată ca un copac, nu este imitaţia arti¬ 
ficială a unui copac, ci un copac adevărat." 

452. N-ar fi raţional să te întrebi dacă acela este 
un copac real sau... 

Nu-i vorba de f^tul că mie mi se pare neîndo¬ 
ielnic. Dacă ar fi iraţional a te îndoi aici, aceasta 
nu se poate vedea din opinia mea că aşa stau lucru¬ 
rile. Ar trebui, aşadar, să existe o regulă care să 
declare că aici îndoiala este iraţională. Dar nici 
aceasta nu există. 

453. Eu spun desigur: „Aici nu s-ar îndoi nici 
un om raţional." —Ne-am putea imagina ca jude¬ 
cători calificaţi să fie întrebaţi dacă o îndoială este 
raţională sau iraţională? 

454. Există cazuri în care îndoiala este iraţio¬ 
nală, dar altele în care ea pare logic imposibilă. 
Şi între ele nu pare să existe o graniţă clară. 

29.3. 

455. Orice joc de limbaj se bazează pe recu¬ 
noaşterea de obiecte şi cuvinte. învăţăm cu ace¬ 
eaşi neînduplecare că acesta este un scaun cum 
învăţăm că 2x2 = 4. 

456. Aşadar dacă mă îndoiesc sau sunt nesigur 
de faptul că aceasta este mâna mea (indiferent în 
ce sens ar fi asta), atunci de ce să nu mă îndoiesc 
şi de semnificaţia acestor cuvinte? 

457. Vreau eu, aşadar, să spun că siguranţa face 
parte din natura jocului de limbaj? 

458.0 îndoială are anumite motive. Este vorba 
de următorul lucru: Cum este introdusă îndoiala 
în jocul de limbaj? 

459. Dacă vânzătorul ar dori fără motiv să-şi 
cerceteze fiecare dintre merele sale, ca să fie în 
siguranţă deplină, de ce n-ar trebui el atunci să cer¬ 
ceteze şi cercetarea? Şi se poate oare vorbi aici 
de credinţă (am în vedere credinţa religioasă, nu 
presupunerea)? Toţi termenii psihologici te înde¬ 
părtează aici de ceea ce este esenţial. 

460. Mă duc la doctor, îi arăt mâna şi spun: 
„Asta-i o mână, nu...; mi-am rănit-o etc. etc.“ 
Comunic eu aici doar ceva de prisos? Nu s-ar 
putea spune, de exemplu: Presupunându-se că 
vorbele „Asta-i o mână“ ar fi o comunicare — 
cum poţi atunci să te bizui pe faptul că el înţelege 
comunicarea? Intr-adevăr, dacă încape îndoială 
cu privire la faptul «că aceasta este o mână», atunci 
de ce nu este îndoielnic şi că eu sunt un om, care-i 
comunică doctomlui acest lucru? — Pe de altă 
parte poţi să-ţi imaginezi cazuri — chiar dacă 
foarte rare—în care o asemenea declaraţie nu este 
de prisos, sau e doar superfluă, dar nu absurdă. 

461. Presupunând că aş fi doctoml, iar un pa¬ 
cient vine la mine, îmi arată mâna sa şi zice: „Ceea 

ce se vede aici ca o mână nu este o imitaţie excep¬ 
ţională, ci într-adevăr o mână.“ După care vor¬ 
beşte despre rana sa. — Oare chiar aş lua aceasta 
drept o comunicare, fie şi una de prisos? N-aş 
considera-o mai degrabă un nonsens, care are 
totuşi forma unei comunicări? Căci, aş spune, dacă 
această comunicare ar avea cu adevărat sens, cum 
poate fi el sigur de ceea ce spune? Comunicării 
îi lipseşte fundalul. 

30.3. 

462. De ce nu indică Moore printre lucrurile 
pe care le ştie şi că, de exemplu, există în cutare 
parte a Angliei un sat care are cutare nume? Cu 
alte cuvinte: De ce nu pomeneşte un fapt care îi 
este cunoscut lui, şi nu fiecăruia dintre noi? 

31.3. 

463. Este totuşi sigur că o comunicare ca „Acela 
este un copac“, când nimeni n-ar putea să se îndo¬ 
iască de asta, poate fi un soi de glumă şi, ca atare, 
să aibă sens. O glumă de acest fel chiar a fost fă¬ 
cută odată de Renan. 

3.4.51 

464. Dificultatea mea poate fi arătată şi astfel: 
Stau de vorbă cu un prieten. Deodată spun: „Am 
ştiut tot timpul că tu eşti N. N.“ Chiar este asta 
doar o remarcă de prisos, deşi adevărată? 

Aceste cuvinte îmi par asemănătoare cu un 
„Bună ziua“ spus cuiva în mijlocul unei discuţii. 

465. Cum ar fi dacă am înlocui cuvintele „Eu 
ştiu că acela este un copac“ cu „Astăzi se ştie că 
există peste ... specii de insecte"? Dacă cineva 
ar rosti acea propoziţie în afara oricărui context, 
s-ar putea crede că între timp el s-a gândit la alt¬ 
ceva şi acum rosteşte cu voce tare o propoziţie din 
succesiunea lui de gânduri Sau: este în transă şi 
vorbeşte fără să-şi înţeleagă cuvintele. 

466. Aşadar mi se pare că am ştiut ceva tot tim¬ 
pul, şi totuşi nu are sens să spun asta, să rostesc 
acest adevăr. 

467. Stau în grădină cu un filozof; el spune de 
mai multe ori „Eu ştiu că acela este un copac", 
arătând înspre un copac din apropierea noastră. 
Un al treilea vine înspre noi şi aude asta, iar eu îi 
spun: „Acest om nu este nebun: Noi doar filo¬ 
zofăm." 


4.4. 

468. Cineva spune în mod irelevant: „Acela 
este un copac". Ar putea să spună propoziţia 
fiindcă îşi aminteşte că a auzit-o într-o situaţie 
asemănătoare; sau este brusc surprins de frumu¬ 
seţea acestui copac şi propoziţia e o exclamare; 
sau rosteşte această propoziţie ca pe un exemplu 
gramatical. (Etc.) Acum eu îl întreb: „Ce-ai vrut 
să spui cu asta?", şi el răspunde: „A fost o comu¬ 
nicare adresată ţie." N-aş avea tot dreptul să 

presupun că el nu ştie ce spune, dacă este atât de 
nebun încât să vrea să-mi comunice acest lucru? 

469. Cineva îmi spune, într-o conversaţie, fără 
legătură cu ce discutam: „îţi doresc numai bine“. 
Eu sunt uimit; dar mai târziu îmi dau seama că 
aceste cuvinte sunt legate de gândurile lui despre 
mine. Şi acum nu mi se mai par fără sens. 

470. De ce nu încape nici o îndoială că eu mă 
numesc L. W.? Nu pare câtuşi de puţin că este un 
fapt care poate fi stabilit, pur şi simplu, ca ceva 
dincolo de orice îndoială. N-ar trebui să se creadă 
că este unul din adevărurile cele mai neîndoielnice. 

5.4. 

[Aici mai este încă o mare lacună în gândirea 
mea. Şi mă îndoiesc că ea va mai fi umplută.] 

471. Este aşa de greu să găseşti începutul. Sau 
mai bine zis: Este greu să începi cu începutul. 
Şi nu să încerci să mergi mai departe înapoi. 

472. Când copilul învaţă limbajul, învaţă în ace¬ 
laşi timp ce este de cercetat şi ce nu. Când în¬ 
vaţă că în cameră este un dulap, nu este învăţat 
să se întrebe dacă nu cumva ceea ce vede mai 
târziu este tot un dulap sau doar un soi de decor 
de teatru. 

473. Aşa cum la scris învăţăm o anumită formă 
de bază şi mai târziu facem variaţiuni pe baza 

ei, tot aşa învăţăm întâi stabilitatea lucrurilor ca 
normă, care apoi este supusă schimbărilor. 

474. Acest joc îşi confirmă valoarea. Aceasta 
poate fi cauza, dar nu este temeiul pentru care 
îl jucăm. 

475. Vreau aici să-l privesc pe om ca animal; 
ca pe o fiinţă primitivă, căreia i se atribuie instinct, 
dar nu raţionament. Ca pe o fiinţă într-o stare pri¬ 
mitivă. Căci nu trebuie să ne fie ruşine de acea 
logică care este suficientă ca mijloc primitiv de 
comunicare. Limbajul nu a apămtdin raţionament 

6.4. 

476. Copilul nu învaţă că există cărţi, scaune etc. 
etc., ci să aducă cărţi, să se aşeze pe scaune etc. 

Mai târziu vin, desigur, şi întrebări despre exis¬ 
tenţă: „Există unicornul?" ş.a.m.d. Dar o aseme¬ 
nea întrebare este posibilă doar fiindcă de regulă 
nu apare una de genul ei. Căci cum ştim în ce fel 
avem a ne convinge de existenţa unicornului? 
Cum a fost învăţată metoda de a determina dacă 
ceva există sau nu? 

477. „Trebuie, aşadar, să se ştie că există obiec¬ 
tele ale căror nume copilul le învaţă printr-o defi¬ 
niţie ostensivă." — De ce trebuie să se ştie? Nu 
este de ajuns ca experienţa să nu arate, mai târziu, 
contrariul? 

Căci de ce trebuie jocul de limbaj să se bazeze 
pe o anumită cunoaştere? 


147 



IA. 

478. Crede oare copilul că există lapte? Sau ştie 
că există lapte? Ştie pisica că există un şoarece? 

479. Cunoaşterea faptului că există obiecte 
fizice ar trebui să spunem că este una foarte tim¬ 
purie, sau una foarte târzie? 

8.4. 

480. Copilul care învaţă să întrebuinţeze cu¬ 
vântul „copac“. Cineva stă cu el în faţa unui copac 
şi spune „Frumos copac!“ Este clar că în jocul 
de limbaj nu intervine nici un dubiu în privinţa 
existenţei copacului. Dar se poate oare spune 
despre copil că ştie că există un copac? Este, ce-i 
drept, adevărat că «a şti ceva» nu implică a te 
gândi la acel lucru — dar nu trebuie ca cel care 
ştie ceva să fie capabil de îndoială? Iar a te îndoi 
înseamnă a gândi. 

481. Când îl auzi pe Moore spunând „Eu ştiu 
că acela este un copac“, îi înţelegi de îndată pe cei 
care găsesc că aceasta nu-i de loc ceva stabilit. 

Chestiunea pare dintr-odată neclară şi vagă. 
E ca şi cum Moore ar fi pus-o într-o lumină falsă. 

Este ca şi cum aş vedea o pictură (poate a unui 
decor de teatru) şi aş recunoaşte de departe imediat 
şi fără cea mai mică îndoială ce reprezintă. Acum 
însă mă apropii, şi văd o mulţime de pete de dife¬ 
rite culori, care sunt toate extrem de ambigue şi 
nu oferă nici un fel de siguranţă. 

482. E ca şi cum „Eu ştiu“ n-ar suporta o into¬ 
naţie metafizică. 

483. Folosire corectă a cuvântului „ştiu“. Un 

om cu vederea slabă mă întreabă: „Crezi că ceea 
ce vedem acolo este un copac?“ — Eu răspund: 
„Ştiu asta; îl văd clar şi îl cunosc bine.“ A: „N.N. 
e acasă?“ — Eu: „Cred că da“. — A: „A fost ieri 
acasă?“ — Eu: „Ieri a fost acasă, asta ştiu, am 
vorbit cu el.“ — A: „Tu ştii, sau doar crezi că 
această parte a casei a fost nou construită?" — 
Eu: m-am informat la...“ 

484. Aici se spune, aşadar, „Ştiu" şi se oferă 
temeiul cunoaşterii, sau măcar el poate fi oferit. 

485. Se poate imagina şi im caz în care cineva 
parcurge o listă de propoziţii şi la fiecare se în¬ 
treabă: „Ştiu eu asta, sau doar cred?" El vrea să 
verifice siguranţa fiecărei propoziţii în parte. Ar 
putea fi vorba de o depoziţie a unui martor în faţa 
unui tribunal. 

9.4. 

486. „Ştii tu, sau doar crezi că te cheamă 
L. W.?" Este asta o întrebare cu sens? 

Ştii tu, sau doar crezi, că ceea ce scrii acum sunt 
cuvinte româneşti? Crezi doar că „a crede" are 
acest sens? Care sens? 

487. Care este dovada că eu ştiu ceva? Desigur 
nu faptul că spun că ştiu. 

488. Aşadar dacă autorii enumeră tot ceea ce 
ei ştiu, asta nu demonstrează absolut nimic. 

Deci faptul că se poate şti ceva despre obiec¬ 
tele fizice nu poate fi dovedit prin asigurările 
celor care cred că ştiu astfel de lucruri. 

489. Căci ce i se răspunde celui care spune: 
„Eu cred că doar ţi se pare că ştii“? 

490. Dacă întreb: „Ştiu eu, sau doar cred că mă 
cheamă...?“, nu ajută la nimic să mă uit în mine 
însumi. 

Aş putea însă să spun: Nu numai că nu mă în¬ 
doiesc niciodată câtuşi de puţin că mă numesc 
aşa, dar nici n-aş mai putea fi sigur de vreo jude¬ 
cată, dacă în privinţa asta s-ar ridica vreo îndoială. 

10 . 4 . 

491. „Ştiu eu, sau doar cred că mă cheamă 
L. W.?“ — Desigur, dacă întrebarea ar fi „Sunt 
sigur, sau doar presupun, că...?“, atunci te-ai putea 
bizui pe răspunsul meu. — 

492. „Ştiu eu, sau doar cred ...?“ ar putea fi 
exprimat şi aşa: Ce-ar fi dacă ar părea să se do¬ 
vedească că ceea ce până acum nu părea sus¬ 
ceptibil de îndoială era o presupunere falsă? Aş 
reacţiona atunci ca şi când o convingere s-ar fi 
dovedit falsă, sau acest lucru ar părea să-mi dis¬ 
trugă temelia judecăţilor mele? — Fireşte însă 
nu doresc să fac aici o profeţie. 

Aş spune oare pur şi simplu „Nu m-aş fi gândit 
niciodată la asta!“ — sau aş refuza (ar trebui să 
refiiz) să-mi revizuiesc judecata, deoarece o ase¬ 
menea «revizuire» ar însemna o nimicire a tuturor 
etaloanelor? 

493. Deci trebuie să recunosc anumite auto¬ 
rităţi pentru a putea în genere judeca? 

494. ,4De această propoziţie nu pot să mă îndo¬ 
iesc fără a renunţa la toate judecăţile." 

Dar ce fel de propoziţie este asta? (Aminteşte 
de ceea ce a spus Frege despre legea identităţii.*) 
în mod sigur nu este o propoziţie de experienţă. 
Nu aparţine psihologiei. Are mai curând carac¬ 
terul unei reguli. 

495. Cuiva care ar dori să obiecteze la propo¬ 
ziţiile neîndoielnice i s-ar putea pur şi simplu 
spune: „O, ce nonsens!" Deci nu să i se răspundă, 
ci să fie pus la punct. 

496. Aici este un caz asemănător cu acela în 
care se arată că nu are nici un sens să spui că un 
joc s-a jucat întotdeauna greşit. 

497. Dacă cineva ar vrea să trezească mereu 
îndoieli în mine şi ar spune: aici te înşală memo¬ 
ria, acolo ai fost păcălit, acolo nu te-ai convins 
suficient de temeinic etc., iar eu nu m-aş lăsa clintit 

şi mi-aş păstra certitudinea — atunci acest lucru 
nu poate fi greşit, fiindcă abia el defineşte un joc. 

11 . 4 . 

498. Lucrul curios este că deşi găsesc perfect 
corect ca cineva să respingă spunând „Nonsens!“ 
încercarea de a-1 deruta trezindu-i îndoieli în pri¬ 
vinţa fundamentelor, consider incorect dacă vrea 
să se apere folosind cuvinte cum ar fi „Eu ştiu“. 

499. Aş putea spune şi aşa: «Legea inducţiei» 
poate să fie tot aşa de puţin întemeiată ca şi anu¬ 
mite propoziţii particulare referitoare la materia 
experienţei. 

500. Dar mi s-ar părea de asemenea nonsens a 
spune: „Eu ştiu că legea inducţiei este adevărată“. 

Imaginează-ţi o asemenea declaraţie într-un 
tribunal. Ar fi mai corect „Cred în legea..unde 
«a crede» nu are nimic de a face cu a bănui. 

501. Nu ajung, oare, tot mai aproape de a spune 
că logica, până la urmă, nu poate fi descrisă? Tre¬ 
buie să priveşti practica limbajului, şi atunci o vezi. 

502. S-ar putea oare spune „Eu ştiu cu ochii 
închişi poziţia mâinilor mele“ dacă indicaţia mea 
ar contrazice mereu sau de cele mai multe ori măr¬ 
turia celorlalţi? 

503. Mă uit la un obiect şi spun „Acela este 
un copac“ sau „Ştiu că acela...“ — Dacă acum 

mă apropii şi se dovedeşte a fi altfel, pot să spun 
„Nu era un copac“; sau spun „Era un copac, dar 
acum nu mai este“. Dacă însă toţi ceilalţi m-ar 
contrazice şi ar spune că n-a fost niciodată un 
copac, şi dacă toate celelalte mărturii ar vorbi îm¬ 
potriva mea — la ce-ar mai folosi să mă cram¬ 
ponez de al meu „Eu ştiu“? 

504. Dacă eu ştiu ceva depinde de felul cum 
dovezile îmi dau dreptate sau mă contrazic. Căci 
a spune că ştii că ai dureri nu înseamnă nimic. 

505. Este întotdeauna o favoare a naturii când 
se ştie ceva. 

506. „Dacă memoria mă înşală aici, mă poate 
înşela peste tot.“ 

Dacă nu ştiu asta, cum mai ştiu eu atunci că 
vorbele mele înseamnă ce cred eu că înseamnă? 

507. „Dacă aceasta mă «înşală», ce mai în¬ 
seamnă atunci «a înşela»?“ 

508. Pe ce mă pot eu bizui? 

509. De fapt eu vreau să spun că un joc de lim¬ 
baj este posibil doar dacă te bizui pe ceva. (N-am 
spus „te poţi bizui pe ceva“.) 

510. Dacă spun „Fireşte că ştiu că acesta este 
un prosop“, atunci asta e o exprimare. Nu mă 
gândesc la o verificare. Este pentru mine o expri¬ 
mare nemijlocită. 

Nu mă gândesc la trecut sau la viitor. (Şi la fel 
face, fireşte, şi Moore.) 

Exact ca o apucare nemijlocită a ceva; aşa cum 
apuc, fără şovăială, prosopul. 

511. Dar această prindere nemijlocită cores¬ 
punde unei siguranţe, nu unei cunoaşteri. 

Insă nu prind la fel şi numele unui lucru? 

12 . 4 . 

512. întrebarea este totuşi asta: „Ce-ar fi dacă 
ar trebui să-ţi schimbi părerea chiar şi în privinţa 
acestor lucruri, cele mai fundamentale?“ Şi aici 
răspunsul îmi pare a fi: ,JVu trebuie să ţi-o schimbi. 
Chiar în asta constă faptul că ele sunt «fundamen- 
tale»“. 

513. Ce-ar fi dacă s-ar întâmpla ceva într-ade- 
văr nemaiauziţi Dacă, să zicem, aş vedea cum, 
fără vreo cauză vizibilă, casele se transformă pro¬ 
gresiv în aburi; dacă vitele pe câmp ar sta în cap, 
ar râde şi ar rosti cuvinte inteligibile; dacă treptat 
copacii s-ar schimba în oameni, şi oamenii în co¬ 
paci. Acum, mai aveam eu dreptate atunci când, 
înainte de toate aceste întâmplări, spuneam „Ştiu 
că aceasta este o casă“ etc., sau pur şi simplu 
„Aceasta este o casă“ etc.? 

514. Acest enunţ mi s-a părut fundamental; 
dacă este fals, ce mai înseamnă «adevărat» şi 
«fals»? 

515. Dacă numele meu nu este L. W., cum mai 
pot eu să mă bizui pe ceea ce se înţelege prin 
„adevărat“ şi „fals“? 

516. Dacă s-ar întâmpla ceva (dacă, de exem¬ 
plu, mi-ar spune cineva ceva) care ar fi de aşa 
natură încât să-mi trezească îndoiala în această 
privinţă, atunci sigur ar exista ceva care ar face 
ca temeiurile acestei îndoieli să pară ele însele în¬ 
doielnice, şi aş putea astfel să mă hotărăsc să-mi 
păstrez vechea mea convingere. 

517. N-ar fi posibil să se întâmple ceva care să 
mă scoată cu totul de pe şină? Dovezi care mi-ar 
face inacceptabile lucrurile cele mai sigure? Sau 
m-ar face să-mi răstorn judecăţile cele mai funda¬ 
mentale? (Dacă pe bună dreptate sau nu este aici 
tot una.) 

518. Aş putea să-mi închipui că observ asta la 
altcineva? 

519. Dacă urmezi ordinul „Adu-mi o carte“, 
este, fireşte, posibil să trebuiască să cercetezi 
dacă ceea ce vezi acolo este într-adevăr o carte, 
dar atunci tu ştii totuşi ce se înţelege prin „carte“; 
iar dacă nu ştii, poţi, să zicem, să cauţi ce în¬ 
seamnă, — dar atunci trebuie totuşi să ştii ce 
înseamnă un alt cuvânt. Şi faptul că un cuvânt 
înseamnă cutare lucru, că este folosit aşa şi aşa, 
este tot un fapt empiric, ca şi acela că obiectul de 
acolo este o carte. 

Aşadar pentru a putea urma un ordin trebuie 
să nu ai nici o îndoială cu privire la un fapt em¬ 
piric. Chiar îndoiala nu se bazează decât pe ceea 
ce este în afara oricărei îndoieli. 

Dar cum un joc de limbaj este ceva ce constă 
din acte de joc repetate în timp, se pare că nu se 
poate spune în nici un caz izolat că nu trebuie să 
te îndoieşti de cutare lucru pentru a putea exista 
un joc de limbaj, ci, poate, că de regulă nişte jude¬ 
căţi empirice trebuie să fie în afara oricărei îndoieli. 

13 . 4 . 

520. Moore are tot dreptul să spună că ştie că în 
faţa lui se află un copac. Fireşte el se poate înşela 
în această privinţă. (Clei aici lucrurile nu stau ca în 
cazul exprimării „Eu cred că acolo-i un copac“.) Dar 
dacă el are dreptate sau se înşală în acest caz nu 
este important din punct de vedere filozofic. Dacă 
Moore îi combate pe cei ce spun că aşa ceva nu 
se poate propriu-zis şti, el nu poate face asta dând 
asigurări că el ştie cutare şi cutare. Căci nu trebuie 
să-l credem când spune asta Dacă adversarii lui ar 
fi susţinut că nu se pot crede cutare lucruri, atunci 
le-ar fi putut răspunde: JEu cred asta“. 

14 . 4 . 

521. Greşeala lui Moore se află în faptul că la 
afirmaţia că nu se poate şti asta el replică: „Eu ştiu“. 

522. Noi spunem: Dacă un copil stăpâneşte 
limbajul — şi deci folosirea lui —, el trebuie să 


156 



ştie semnificaţiile cuvintelor. Trebuie, de exem¬ 
plu, să poată atribui unor lucruri albe, negre, roşii, 
albastre numele culorii lor fără să aibă îndoieli. 

523. într-adevăr, aici nu mai regretă nimeni 
lipsa îndoielii; nu se miră nimeni că noi nu doar 
presupunem semnificaţia cuvintelor. 

15 . 4 . 

524. Este oare esenţial pentru jocurile noastre 
de limbaj (de exemplu «A porunci şi a asculta») 
ca în anumite locuri să nu apară vreo îndoială, sau 
este de ajuns dacă există sentimentul de siguranţă, 
chiar dacă cu o uşoară umbră de îndoială? 

Este oare, aşadar, suficient dacă eu nu numesc, 
ca acum, ceva pur şi simplu «negm», «verde», 
«roşu», fără intervenţia vreunei îndoieli—ci în loc 
de asta spun „Sunt sigur că acest lucru este roşu“, 
cum se spune, să zicem, „Sunt sigur că el va veni 
astăzi“ (aşadar cu «sentimentul siguranţei»)? 

Sentimentul însoţitor nu are pentru noi, fi¬ 
reşte, nici o importanţă, şi cu atât mai puţin trebuie 
să ne batem capul cu cuvintele „Sunt sigur că“. — 
Important este dacă de asta se leagă o diferenţă 
în practica limbajului. 

S-ar putea pune întrebarea dacă pretutindeni 
acolo unde noi, de exemplu, comunicăm ceva cu 
siguranţă (de exemplu, într-un experiment, ne 
uităm într-un tub şi comunicăm culorile pe care 
le observăm), el, în această ocazie, spune „Sunt 
sigur“. Dacă face asta, vom fi mai întâi înclinaţi 

să-i verificăm afirmaţia. Dacă însă el se arată a 
fi cu totul demn de încredere, atunci felul său de 
a se exprima s-ar interpreta ca fiind doar o ciudă¬ 
ţenie, care nu afectează chestiunea în discuţie. 
S-ar putea, de exemplu, presupune că el a citit 
filozofi sceptici, a fost convins că nu se poate şti 
nimic, şi de aceea a adoptat acest mod de a vorbi. 
O dată ce ne obişnuim cu acest mod de a vorbi, 
el nu mai aduce nici un prejudiciu practicii. 

525. Cum arată deci cazul în care cineva are 
într-adevăr, de exemplu, o altă relaţie cu numele 
culorilor decât noi? Adică acolo unde persistă, 
în utilizarea lor, un uşor dubiu sau posibilitatea 
unui dubiu. 

16 . 4 . 

526. Pe cel care uitându-se la o cutie poştală 
englezească ar spune „Sunt sigur că este roşie“ 
ar trebui să-l considerăm daltonist, sau să credem 
că nu stăpâneşte limba română şi ştie numele co¬ 
recte ale culorilor într-o altă limbă. 

Dacă n-ar fi nici una, nici alta, noi nu l-am înţe¬ 
lege bine. 

527. Un român care numeşte această culoare 
„roşu“ nu este «siguD> că ea se numeşte, pe româ¬ 
neşte, „roşu“. Copilul care stăpâneşte folosirea 
cuvântului nu este «sigur că această culoare se 
numeşte în limba lui aşa». Şi nici nu se poate spu¬ 
ne despre el că atunci când învaţă să vorbească. 

învaţă că pe româneşte culoarea se numeşte aşa, 
sau că ştie acest lucru dacă a învăţat folosirea 
cuvântului. 

528. Şi totuşi: dacă m-ar întreba cineva cum se 
numeşte culoarea în limba română, şi i-aş spune, 
şi el m-ar întreba „Eşti sigur?“, i-aş răspunde: 
„Ştiu asta; româna este limba mea matemă“. 

529. Şi un copil, de exemplu, va spune despre 
altul, sau despre sine însuşi, că deja ştie cum se 
numeşte cutare şi cutare lucru. 

530. Pot să-i spun cuiva „Această culoare se 
numeşte pe româneşte «roşu»“ (dacă, de exemplu, 
îl învăţ limba română). N-aş spune, în acest caz, 
„Eu ştiu că această culoare...“ — poate aş spune 
asta, dacă tocmai am învăţat-o eu însumi, sau în 
opoziţie cu altă culoare, al cărei nume românesc 
nu-1 cunosc. 

531. Nu este însă acum corect să descriu starea 
mea prezentă aşa: eu ştiu cum se numeşte această 
culoare pe româneşte? Şi dacă este corect, de ce 
să nu-mi descriu starea mea prin cuvintele cores¬ 
punzătoare: „Eu ştiu etc.“? 

532. Aşadar, dacă Moore, stând în faţa copa¬ 
cului, ar spune „Eu ştiu că acela este un..el ar 
afirma, pur şi simplu, adevărul despre starea lui 
de atunci. 

[Acum eu filozofez ca o bătrână, care tot timpul 
schimbă locul obiectelor şi trebuie să le caute din 
nou; când ochelarii, când legătura de chei.] 

533. Acum, dacă a fost corect să-ţi descrii starea 
în afara oricărui context, a fost la fel de corect să 
rosteşti în afara contextului „Acela este un copac“. 

534. Este însă greşit să spunem: „Copilul care 
stăpâneşte un joc de limbaj trebuie să ştie anu¬ 
mite lucruri“? 

Dacă în loc de aceasta s-ar spune: „Trebuie să 
poată anumite lucmri“, ar fi un pleonasm, şi totuşi 
exact asta aş dori să replic eu primei propoziţii. — 
Dar: „Copilul îşi însuşeşte cunoştinţe de istorie 
naturală." Asta presupune ca el să poată întreba 
cum se numeşte cutare şi cutare plantă. 

535. Copilul ştie cum se numeşte ceva dacă 
poate răspunde corect la întrebarea „Cum se nu¬ 
meşte asta?" 

536. Copilul care începe să înveţe limbajul încă 
nu posedă, fireşte, conceptul de a se numi. 

537. Se poate oare spune despre cineva care 
nu posedă acest concept că ştie cum se numeşte 
cutare lucru? 

538. Copilul, aş zice, învaţă să reacţioneze în 
cutare fel; şi făcând asta, încă nu ştie nimic. Cu¬ 
noaşterea începe abia într-un un stadiu ulterior. 

539. Stau oare lucrurile, în cazul cunoaşterii, 
ca în acela al acumulării? 

540. Un câine ar putea învăţa să alerge, la stri¬ 
gătul „N“, la N, şi la strigătul „M“, la M, — dar 
ar şti el, de aceea, cum se numesc acei oameni? 

541. „Ştie doar cum îl cheamă pe acesta, încă 
nu şi cum îl cheamă pe acela.“ Asta nu se poate 
spune, în sens strict, despre cineva care încă nu 
are câtuşi de puţin conceptul că oamenii au nume. 

542. „Nu pot descrie aceste flori dacă nu ştiu 
că această culoare se numeşte «roşu».“ 

543. Copilul poate folosi numele persoanelor 
cu mult înainte de a putea spune, într-un mod 
oarecare: „Eu ştiu cum îl cheamă pe acesta; încă 
nu ştiu cum îl cheamă pe acela.“ 

544. Fireşte, pot să spun în conformitate cu ade¬ 

vărul „Eu ştiu cum se numeşte această culoare 
pe româneşte“, în timp ce, de exemplu, arăt spre 
culoarea sângelui proaspăt. Dar- 


17 . 4 . 

545. «Copilul ştie ce culoare desemnează cu¬ 
vântul „albastru“.» Ce ştie el atunci nu este deloc 
aşa simplu. 

546. „Ştiu cum se numeşte această culoare“ 
aş spune, de pildă, dacă ar fi vorba de nuanţe ale 
căror nume nu le ştie oricine. 

547. Nu-i poţi spune încă unui copil care abia 
începe să vorbească şi poate folosi cuvintele 
„roşu“ şi „albastru“: „Nu-i aşa, tu ştii cum se nu¬ 
meşte această culoare." 

548. Copilul trebuie să înveţe folosirea numelor 
de culori înainte să poată întreba cum se numeşte 
o culoare. 

549. Ar fi greşit să se spună că aş putea să spun 
„Eu ştiu că acolo se află un scaun" doar atunci 
când acolo se află un scaun. Desigur că acest lucru 
este numai atunci adevărat, dar eu am dreptul 
s-o spun când sunt sigur că se află unul acolo, 
chiar dacă n-am dreptate. 

[Pretenţiile sunt o ipotecă care împovărează 
puterea de gândire a filozofilor.] 

18 . 4 . 

550. Dacă cineva crede ceva, nu trebuie întot¬ 
deauna să se poată răspunde la întrebarea «de ce 
crede aceasta»; dacă însă ştie ceva, trebuie să se 
poată răspunde la întrebarea „Cum ştie asta?" 

551. Şi dacă se răspunde la această întrebare, 
asta trebuie făcut după principii general recunos¬ 
cute. Aşa se poate şti aşa ceva. 

552. Ştiu eu că acum stau într-un fotoliu? — 
Nu ştiu?! Nimeni nu va spune, în împrejurările 
de faţă, că ştiu, dar tof atât de puţin, de exemplu. 

că sunt conştient. Nu se va spune asta, de obicei, 
nici despre trecătorii de pe stradă. 

Dar chiar dacă nimeni n-o spune, oare de aceea 
nici nu este aşa?? 

553. Este ciudat: Dacă spun, fără vreun prilej 
aparte, „Eu ştiu“, de exemplu „Eu ştiu că acum 
stau într-un fotoliu“, afirmaţia mi se pare nejustifi¬ 
cată şi prezumţioasă. Dacă însă fac aceeaşi afir¬ 
maţie când este nevoie de ea, atunci, deşi nu sunt 
nici cu un strop mai sigur de adevăml ei, ea mi 
se pare perfect justificată şi comună. 

554. în jocul ei de limbaj ea nu este prezumţi¬ 
oasă. Acolo ea nu se află mai presus decât însuşi 
jocul de limbaj al oamenilor. Căci acolo îşi are 
ea aplicarea ei limitată. 

Dacă însă rostesc propoziţia în afara contex¬ 
tului ei, atunci ea apare într-o lumină falsă. Căci 
atunci este ca şi cum aş vrea să dau asigurări că 
există lucmri pe care le ştiu. Despre care nici 
chiar Dumnezeu nu mi-ar putea spune nimic. 

19 . 4 . 

555. Noi spunem că ştim că apa fierbe când 
este pusă pe foc. Cum ştim asta? Ne-a învăţat ex¬ 
perienţa. — Eu spun „Eu ştiu că azi de dimineaţă 
am luat micul dejun“; experienţa nu m-a învăţat 
asta. Se spune şi „Ştiu că îl doare“. De fiecare 
dată jocul de limbaj este altfel, de fiecare dată 
noi suntem siguri, şi de fiecare dată ceilalţi vor 
cădea de acord cu noi că suntem în măsură să 

ştim. De aceea şi propoziţiile fizicii se găsesc în 
manuale pentru toată lumea. 

Dacă cineva spune c^ştie ceva, trebuie să fie 
ceva pe care el, în acord cu judecata generală, să 
fie în măsură s-o ştie. 

556. Nu se spune: Este în măsură să creadă asta. 

Dar se poate spune: „Este raţional ca în această 

situaţie să presupui asta“ (sau „să crezi“). 

557. O curte marţială poate avea de judecat 
dacă în cutare situaţie era raţional să se presupună 
cu siguranţă (chiar dacă în mod fals) cutare lucru. 

558. Noi spunem că ştim că în cutare circum¬ 
stanţe apa fieibe şi nu îngheaţă. Ne putem închipui 
că ne înşelăm în această privinţă? O eroare nu ar 
răsturna oare orice judecată? Mai mult ce-ar mai 
rămâne în picioare dacă asta ar cădea? Ar putea 
cineva să descopere ceva, iar apoi noi să spunem: 
„A fost o eroare**? 

Orice s-ar întâmpla în viitor, oricum s-ar com¬ 
porta apa în viitor, — noi ştim că până acum ea 
s-a comportat în nenumărate cazuri astfel. 

Acest fapt este turnat în temelia jocului nostru 
de limbaj. 

559. Trebuie să ţii seama de faptul că jocul 
de limbaj este, ca să zic aşa, ceva ce nu poate fi 
prevăzut. Vreau să spun: Nu este întemeiat pe 
ceva. Nu este raţional (sau iraţional). 

El există — ca şi viaţa noastră. 

560. Iar conceptul de cunoaştere este cuplat 
cu acela de joc de limbaj. 

561. „Eu ştiu“ şi „Te poţi bizui pe asta“. Dar 
nu se poate întotdeauna înlocui prima expresie 
cu cea de a doua. 

562. în orice caz, este important să-ţi imagi¬ 
nezi o limbă în care conceptul nostru de «a şti» 
nu există. 

563. Se spune ,J^tiu că el are dureri", deşi nu 
se poate da vreun temei convingător pentm aceas¬ 
ta. — Este acesta acelaşi lucru ca şi „Sunt sigur 
că el... “? — Nu. „Sunt sigur" îţi dă siguranţa su¬ 
biectivă. „Ştiu" înseamnă că între mine, care ştiu, 
şi cel care nu ştie există o diferenţă de înţelegere. 
(Poate bazată pe o diferenţă de grad al experienţei.) 

Dacă spun, în matematică, „Eu ştiu", atunci 
o dovadă pentru asta este demonstraţia. 

Dacă în ambele cazuri în loc de „Ştiu" se zice 
„Te poţi bizui pe asta", atunci întemeierea este, 
de fiecare dată, de alt gen. 

Iar întemeierea are un sfârşit. 

564. Un joc de limbaj: A aduce materiale de 
constmcţie, a comunica numărul pietrelor dispo¬ 
nibile. Uneori numărul este apreciat, alteori sta¬ 
bilit prin numărătoare. Urmează atunci întrebarea 
„Crezi că sunt atâtea pietre?" şi răspunsul „Ştiu, 
tocmai le-am numărat". Dar aici „Ştiu" ar putea 

să lipsească. Dacă însă există mai multe feluri 
de a constata ceva cu siguranţă, precum numără¬ 
toarea, cântărirea, măsurarea stocului etc., atunci 
poate interveni, în loc de specificarea felului cum 
se ştie, enunţul „Ştiu“. 

565. Dar aici încă nu este vorba câtuşi de puţin 
de un «a şti» că aceasta se numeşte „lespede“, 
aceasta „stâlp“ etc. 

566. într-adevăr, copilul care învaţă jocul meu 
de limbaj (nr. 2)' nu învaţă să spună „Eu ştiu că 
aceasta se numeşte «lespede»". 

Acum fireşte că există un joc de limbaj în care 
copilul foloseşte această propoziţie. Asta presu¬ 
pune ca de îndată ce i se oferă un nume, copilul 
să-l poată deja folosi. Cum ar fi dacă cineva mi-ar 
spune „Această culoare se numeşte «...»“ — 
Aşadar, o dată ce copilul a învăţat un joc de limbaj 
cu materiale de construcţie, i se poate spune deja 
ceva de felul „Iar această piatră se numeşte «...»“, 
şi prin asta i-a fost extins]oc\x\ de limbaj originar. 

567. Acum este oare o cunoaştere ca aceea că mă 
numesc L. W. de acelaşi fel ca aceea că apa fierbe 
la 100°? Această întrebare este, fireşte, prost pusă. 

568. Dacă unul dintre numele mele n-ar fi folo¬ 
sit decât foarte rar, s-ar putea întâmpla să nu-1 ştiu. 
Faptul că-mi ştiu numele este de la sine înţeles 

‘ Cercetări filozofice §2 («. ed.). 

numai deoarece eu, ca oricare altul, îl folosesc de 
nenumărate ori. 

569. O experienţă lăuntrică nu-mi poate arăta 
că ştiu ceva. 

Prin urmare dacă în pofida acestui lucru spun 
„Eu ştiu că mă cheamă...“ şi, evident, aceasta nu 
este o propoziţie de experienţă,- 

570. „Eu ştiu că mă cheamă aşa; la noi fiecare 
adult ştie cum îl cheamă." 

571. „Mă cheamă..., poţi să te bizui pe asta. 
Dacă s-ar dovedi fals, poţi să nu mă mai crezi 
niciodată." 

572. Totuşi, se pare că ştiu că în privinţa pro¬ 
priului meu nume, de exemplu, nu mă pot înşela! 

Asta se exprimă în cuvintele:, JDacă acest lucru 
este fals, atunci sunt nebun." Bine, bine, dar aces¬ 
tea sunt cuvinte; dar ce influenţă are acest fapt 
asupra utilizării limbii? 

573. Aceea că nupot fi convins prin nimic de 
contrariu? 

574. întrebarea e: Ce fel de propoziţie este 
asta: „Eu ştiu că nu mă pot înşela în această pri¬ 
vinţă", sau: „Nu mă pot înşela în această privinţă"? 

„Eu ştiu" pare aici să elimine toate temeiurile. 
O ştiu pur şi simplu. însă dacă poate fi aici vorba 
în genere de eroare, atunci trebuie să se poată veri¬ 
fica dacă ştiu. 

575. Cuvântul „ştiu“ ar putea aşadar să aibă 
rostul de a arăta unde sunt demn de încredere, 
însă utilitatea acestui semn trebuie să provină din 
experienţă. 

576. S-ar putea spune „Cum ştiu eu că nu mă 
înşel în privinţa numelui meu?“ — şi dacă s-ar 
răspunde la asta „Pentru că l-am folosit atât de 
des“, s-ar putea întreba mai departe: „Cum ştiu 
eu că nu mă înşel în această privinţă?** Şi aici 
„Cum ştiu eu** nu mai poate avea nici o semnifi¬ 
caţie. 

577. „îmi ştiu numele cu deplină certitudine.** 

Aş refuza să iau în considerare vreun argument 

care ar dori să arate contrariul! 

Şi ce înseamnă „Af refuza**? Este oare expri¬ 
marea unei intenţii? 

578. Dar n-ar putea vreo autoritate mai înaltă 
să mă asigure că eu nu ştiu adevărul? încât să tre¬ 
buiască să spun „învaţă-mă!** Dar atunci ar trebui 
să-mi fie deschişi ochii. 

579. Este o trăsătură a jocului de limbaj cu nu¬ 
mele de persoane faptul că fiecare îşi ştie cu cea 
mai mare siguranţă propriul nume. 


20 . 4 . 

580. S-ar putea totuşi ca de câte ori ziceam 
„Eu ştiu**, acest lucru să se dovedească a fi fals. 
(De arătat.) 

581. Dar poate că n-aş avea încotro şi aş conti¬ 
nua să-i asigur pe ceilalţi: „Ştiu...“. Dar cum a 
învăţat oare copilul expresia? 

582. „Eu ştiu asta“ poate însemna: Lucrul îmi 
este deja cunoscut — dar şi: E sigur aşa. 

583. „Ştiu că în limba... aceasta se numeşte 
«...».“ — Cum ştii tu asta? — „Am învăţat...“ 

Aş putea eu aici să înlocuiesc „Ştiu că etc.“ 
cu „în limba ... asta se numeşte «...»“? 

584. Ar fi oare posibil ca verbul „a şti“ să fie 
folosit doar în întrebarea „Cum ştii tu asta?“, care 
să urmeze unei simple afirmaţii? — în loc de 
„Ştiu deja asta“ se spune ,Acest lucm îmi este 
cunoscut**; şi asta urmează numai după comuni¬ 
carea faptului. Dar* ce se spune în loc de „Eu ştiu 
ce-i asta**? 

585. Dar nu spune oare „Eu ştiu că acela este 
un copac** altceva decât „Acela este un copac**? 

586. în loc de „Eu ştiu ce-i asta** s-ar putea 
spune „Eu pot spune ce-i asta**. Şi dacă s-ar adopta 
acest mod de exprimare, ce s-ar întâmpla cu „Eu 
ştiu că acela este...**? 

587. înapoi la întrebarea dacă „Eu ştiu că acela 
este un.. .** spune altceva decât „Acela este un.. .**. 
— în prima propoziţie este pomenită o persoană, 

* Ultima propoziţie este o adăugare ulterioară («. ed.). 

în a doua nu. Dar asta nu arată că ele au sensuri 
diferite. în orice caz, adesea prima formă se înlo¬ 
cuieşte cu a doua şi i se dă apoi, de multe ori, o 
intonaţie aparte. Căci altfel vorbeşti când faci o 
constatare necontestată şi altfel când o menţii îm¬ 
potriva unei contraziceri. 

588. Dar nu spun eu oare, prin cuvintele „Eu 
ştiu că...“, că mă aflu într-o stare anumită, pe când 
simpla afirmaţie „Acela este...“ nu spune asta? 
Şi totuşi, la o asemenea afirmaţie se răspunde 
adesea „Cum ştii tu asta?“ — „Dar sigur, numai 
deoarece faptul că afirm asta dă de înţeles că eu 
cred că ştiu acel lucm.“ —Asta s-ar putea exprima 
şi astfel: într-o grădină zoologică ar putea exista 
afişul „Aceasta este o zebră“; dar nu şi „Eu ştiu 
că aceasta este o zebră“. 

„Eu ştiu“ are sens numai când este exprimat de 
către o persoană. Atunci însă este indiferent dacă 
exprimarea este „Eu ştiu...“ sau ,A^cela este...“. 

589. Căci cum învaţă cineva să-şi recunoască 
starea sa de cunoaştere? 

590. Despre recunoaşterea unei stări s-ar putea 
vorbi mai degrabă acolo unde se zice „Eu ştiu 
ce-i asta“. Aici ne putem convinge de faptul că 
posedăm într-adevăr această cunoaştere. 

591. „Eu ştiu ce fel de copac este acela. — Este 
un castan.“ 

„Eu ştiu ce fel de copac este acela. Eu ştiu că 
este un castan." 

Primul enunţ sună mai natural decât al doilea. 
Se spune a doua oară „Eu ştiu" numai când se do¬ 
reşte să se accentueze în mod deosebit certitudinea; 
bunăoară pentm a preveni o contrazicere. Primul 
„Eu ştiu" înseamnă aproximativ: Eu pot să spun. 

într-un alt caz însă, s-ar putea începe prin con¬ 
statarea „Acela este un...", şi după aceea, la o 
contrazicere, să se replice: „Eu ştiu ce fel de copac 
este acela", şi astfel să se accentueze siguranţa. 

592. „Eu pot să spun ce fel de... este acela, 
şi anume cu siguranţă." 

593. Chiar dacă se poate înlocui ,3u ştiu că este 
aşa" prin, Aşa este", nu se poate totuşi înlocui ne¬ 
gaţia unuia cu negaţia celuilalt. 

O dată cu „Eu nu ştiu..." apare un nou element 
în jocurile de limbaj. 

21 . 4 . 

594. Numele meu este „L. W." Şi dacă cineva 
ar contesta asta, aş putea imediat să fac nenumă¬ 
rate legături care să-l asigure. 

595. „Dar pot să-mi imaginez un om care face 
toate aceste legături dintre care nici una să nu con¬ 
corde cu realitatea. De ce nu m-aş afla şi eu într-un 
caz asemănător?" 

Când îmi imaginez acel om, îmi imaginez şi 
o realitate, o lume care-1 înconjoară; şi pe el, cum 

gândeşte (şi vorbeşte) în contradicţie cu această 
lume. 

596. Dacă cineva mă informează că numele 
lui este N. N., are oare sens, pentru mine, să-l în¬ 
treb „Te poţi înşela în această privinţă?" Aceasta 
este o întrebare permisă în jocul de limbaj. Şi 
răspunsurile la ea ,T)a“ şi „Nu“ au sens. —Acum, 
fireşte că nici acest răspuns nu este infailibil, adică 
se poate dovedi uneori greşit, dar asta nu face ca 
întrebarea „Te poţi...“ şi răspunsul „Nu“ să fie 
lipsite de sens. 

597. Răspunsul la întrebarea „Te poţi înşela în 
această privinţă?" dă afirmaţiei o anumită greu¬ 
tate. Răspunsul poate fi şi: „Cred că nu." 

598. Dar nu s-ar putea răspunde, la întrebarea 
„Te poţi...", cu: „O să-ţi descriu cazul, şi vei putea 
apoi să judeci tu însuţi dacă mă pot înşela"? 

De exemplu, dacă este vorba despre numele 
persoanei, s-ar putea întâmpla ca persoana să nu 
fi folosit niciodată acest nume, dar să-şi amin¬ 
tească a-1 fi citit de pe un document, — şi, pe de 
altă parte, răspunsul ar putea fi: „Am purtat acest 
nume toată viaţa, am fost numit aşa de către toţi 
oamenii." Dacă asta nu este echivalent cu răs¬ 
punsul „Nu mă pot înşela în această privinţă", 
atunci el nu mai are câtuşi de puţin sens. Şi totuşi 
este foarte clar că astfel se indică o deosebire 
foarte importantă. 

599. S-ar putea, de exemplu, descrie siguranţa 
propoziţiei că apa fierbe la 100°C. Ea nu este, de 
exemplu, o propoziţie pe care am auzit-o odată, 
ca bunăoară cutare şi cutare propoziţie, pe care 
aş putea-o indica. Am făcut eu însumi experimen¬ 
tul la şcoală. Propoziţia este una foarte elementară 
în manualele noastre, pe care ne putem baza în 
asemenea privinţe, fiindcă... —Acum, la toate 
acestea se pot opune exemple care arată că oa¬ 
menii au considerat cutare şi cutare ca lucruri 
sigure, care apoi, în opinia noastră, s-au dovedit 
false. Dar acest argument n-are nici o valoare*. 
A spune „până la urmă nu putem prezenta decât 
temeiuri pe care noi le socotim temeiuri” înseamnă 
a nu spune absolut nimic. 

Cred că ceea ce stă aici la bază este o neînţele¬ 
gere a naturii jocurilor noastre de limbaj. 

600. Ce temei am eu să am încredere în manu¬ 
ale de fizică experimentală? 

N-am nici un temei să nu le acord încredere. 
Şi le acord. Ştiu cum iau naştere asemenea cărţi — 
sau mai degrabă cred că ştiu. Am unele dovezi, 
dar ele nu ajung departe şi sunt foarte risipite. Am 
auzit, am văzut, am citit anumite lucruri. 

' Notă marginală: Căci nu se poate de asemenea în¬ 
tâmpla ca acum să se creadă că se recunoaşte o eroare 
a timpurilor trecute şi după aceea să se ajungă la conclu¬ 
zia că prima părere era corectă? 

22 . 4 . 

601. Suntem tot timpul în primejdia de a vrea 
să recunoaştem semnificaţia prin considerarea 
expresiei şi a stării de spirit în care ea este folo¬ 
sită, în loc să ne gândim totdeauna la practică. De 
aceea ne spunem nouă înşine atât de des expre¬ 
sia, fiindcă este ca şi cum ar trebui să găsim ceea 
ce căutăm în ea şi în sentimentul pe care-1 avem. 

23 . 4 . 

602. Ar trebui oare să spun „Cred în fizică“ 
sau „Ştiu că fizica este adevărată"? 

603. Sunt învăţat că în asemenea circumstan¬ 
ţe se întâmplă asta. Acest lucru a fost descoperit 
făcându-se experimentul de câteva ori. Fireşte, 
toate astea nu ne-ar dovedi nimic dacă n-ar exis¬ 
ta, în jurul acestei experienţe, altele, care împre¬ 
ună cu ea alcătuiesc un sistem. Astfel, nu s-au 
făcut numai experimente despre căderea corpu¬ 
rilor, ci şi experimente despre rezistenţa aemlui 
şi altele. 

Până la urmă însă, mă bizui pe aceste experi¬ 
enţe sau pe relatările cu privire la ele, îmi conduc 
acţiunile după ele fără nici un scmpul. Dar această 
încredere nu s-a confirmat şi ea? Atât cât pot eu 
aprecia — da. 

604. într-un tribunal, afirmaţia unui fizician 
că apa fierbe la cca 100°C ar fi acceptată necon¬ 
diţionat ca adevărată. 

Dacă n-am încredere în această afirmaţie, ce-aş 
putea face ca s-o infirm? Să fac eu însumi experi¬ 
mente? Ce-ar dovedi ele? 

605. Dar cum ar sta lucrurile dacă afirmaţia 
fizicianului ar fi o superstiţie şi ar fi la fel de ab¬ 
surd ca judecata să se orienteze după ea precum 
ar fi să se orienteze după o probă a focului? 

606. Faptul că, în opinia mea, un altul s-a în¬ 
şelat nu este un temei pentru a admite că eu acum 
mă înşel. — Dar nu este un temei pentru a ad¬ 
mite că m-aş putea înşela? El nu este un temei 
pentru nici o nesiguranţă în judecăţile sau acţiu¬ 
nile mele. 

607. Judecătorul ar putea să spună „Acesta este 
adevărul — atât cât îl poate cunoaşte un om“. — 
Dar ce-ar realiza acest adaos? („beyond all reason- 
able doubt“*). 

608. Este greşit că eu mă ghidez în acţiunile 
mele după propoziţiile fizicii? Ar trebui oare să 
spun că nu am nici un temei bun pentru asta? Nu 
este chiar asta ceea ce numim noi «un bun temei»? 

609. Să presupunem că am întâlni oameni care 
nu consideră asta drept un temei concludent. 
Acum, cum ne reprezentăm noi acest lucru? în 

' „dincolo de orice îndoială raţională** (în engleză în 
original). {N. Trad.) 

loc de a întreba un fizician, ei consultă, bunăoară, 
un oracol. (Şi de aceea noi îi considerăm primi¬ 
tivi.) Este greşit faptul că ei consultă un oracol şi 
se ghidează după el? — Dacă numim acest lucru 
„greşit", nu pornim noi de la jocul nostru de lim¬ 
baj şi îl combatem pe al lor? 

610. Şi avem noi dreptate sau nu să-l com¬ 
batem? Fireşte, demersul nostru va fi sprijinit prin 
tot felul de sloganuri. 

611. Unde se întâlnesc cu adevărat două prin¬ 
cipii care nu pot fi reconciliate, acolo fiecare om 
îl declară pe celălalt nebun şi eretic. 

612. Spuneam că l-aş «combate» pe celălalt, — 
dar atunci nu îi voi oferi temeiuril Desigur; dar 
cât de departe ajung ele? La capătul temeiurilor 
sXz.persuasiunea. (Gândeşte-te la ce se întâmplă 
când misionarii îi convertesc pe băştinaşi.) 

613. Dacă spun acum; „Eu ştiu că apa din oala 
de pe aragaz nu va îngheţa, ci va fierbe", par a fi 
la fel de îndreptăţit la acest „Eu ştiu" ca la ori¬ 
care altul. «Dacă eu ştiu ceva, atunci ştiu asta.» — 
Sau eu ştiu f^tul că omul din faţa mea este vechiul 
meu prieten X cu o şi mai mare certitudine? Şi 
cum este asta în comparaţie cu propoziţia că eu 
privesc cu doi ochi şi îi voi vedea dacă mă voi 
uita în oglindă? — Nu ştiu sigur ce-ar trebui să 
răspund aici. — Dar există totuşi o deosebire 
între cazuri. Dacă apa îngheaţă pe flacără, voi 

fi, desigur, uimit în cel mai înalt grad, dar voi pre¬ 
supune o influenţă încă necunoscută mie şi îi voi 
lăsa, poate, pe fizicieni să decidă asupra ches¬ 
tiunii. — Insă ce-ar putea să mă facă să mă îndo¬ 
iesc de faptul că acest om este N. N., pe care îl 
cunosc de ani de zile? Aici o îndoială pare că ar 
trage totul după sine şi l-ar prăbuşi în haos. 

614. Adică: Dacă aş fi contrazis din toate păr¬ 
ţile, spunându-mi-se că pe acela nu-1 cheamă cum 
ştiam dintotdeauna (şi intenţionat folosesc aici 
„ştiam“), atunci mi-ar fi sustras fundamentul tutu¬ 
ror judecăţilor. 

615. Acum înseamnă oare asta: „Eu pot în ge¬ 
nere judeca doar fiindcă lucrurile se comportă aşa 
şi aşa (ai zice, cu blândeţe)“? 

616. Dar ar fi oare de negândit ca eu să rămân 
stăpân pe situaţie chiar şi când faptele s-ar încă¬ 
păţâna atât de tare? 

617. Prin anumite evenimente aş fi pus într-o 
situaţie în care n-aş mai putea continua vechiul 
joc. în care aş fi scos din siguranţa jocului. 

într-adevăr, nu este de la sine înţeles că posibi¬ 
litatea unui joc de limbaj este condiţionată de anu¬ 
mite fapte? 

618. S-ar părea atunci că jocul de limbaj ar tre¬ 
bui să «arate» faptele care îl fac posibil. (Dar nu 
aşa stau lucrurile.) 

Se poate, aşadar, spune că doar o anumită regula¬ 
ritate în evenimente face posibilă inducţia? «Posi¬ 
bilă» ar trebui, fireşte, să însemne «logicposibilă». 

619. Trebuie oare să spun: Chiar dacă ar apărea 
deodată o neregularitate în evenimentele naturale, 
asta n-ar trebui să mă facă să nu mai fiu stăpân 
pe situaţie? Aş putea, ca înainte, să fac raţiona¬ 
mente — dar dacă aceasta s-ar mai numi «induc¬ 
ţie» este o altă chestiune. 

620. în anumite împrejurări se spune „Te poţi 
bizui pe asta“; iar această asigurare poate fi, în 
limba de zi cu zi, justificată sau nu, şi poate chiar 
să fie considerată justificată şi când nu se întâm¬ 
plă ceea ce fusese prezis. Există un joc de limbaj 
în care asigurarea este folosită. 

24.4. 

621. Dacă ar fi vorba de anatomie, aş spune: 
„Ştiu că din creier pleacă 12 perechi de nervi.“ 
N-am văzut niciodată aceşti nervi, şi chiar un spe¬ 
cialist i-a observat doar la puţine specimene.—Toc¬ 
mai aici este folosit în mod corect cuvântul „Ştiu“. 

622. însă este corect să fie folosit „Ştiu“ şi în 
contextele menţionate de Moore, cel puţin în anu¬ 
mite împrejurări. (Ce înseamnă „I know that I am 
a human being“' fireşte nu ştiu. Dar şi acestei ex¬ 
primări i se poate da un sens.) 

' „Ştiu că sunt un oni“ (în engleză în original). {N. Trad.) 

Pot să-mi imaginez pentru fiecare din aceste 
propoziţii circumstanţe care să facă din ele miş¬ 
cări într-unul dintre jocurile noastre de limbaj, 
fapt prin care ele îşi pierd tot ce au uimitor din 
punct de vedere filozofic. 

623. Ciudat este că într-un asemenea caz aş 
dori întotdeauna să spun (deşi este fals): „Eu ştiu 
asta — atât cât se poate şti aşa ceva.“ Acest lucm 
nu este corect, dar se ascunde ceva corect în spa¬ 
tele lui. 

624. Poţi tu să te înşeli în privinţa faptului că 
această culoare se numeşte pe româneşte «verde»? 
Răspunsul meu la asta nu poate fi decât „Nu“. 
Dacă aş spune „Da — căci o iluzie este oricând 
posibilă", asta n-ar însemna absolut nimic. 

Căci este oare propoziţia adăugată ceva necu¬ 
noscut celuilalt? Şi cum îmi este ea cunoscută mie? 

625. înseamnă însă aceasta că ar fi de negândit 
ca aici cuvântul „verde" să se fi ivit dintr-un fel 
de lapsus linguae sau de confuzie de moment? 
Nu cunoaştem noi asemenea cazuri? — I se 
poate spune cuiva şi: „Nu cumva te-ai exprimat 
greşit?" Asta înseamnă ceva de felul: „Mai gân- 
deşte-te o dată la asta." — 

Dar aceste măsuri de precauţie au sens doar 
dacă ajung odată la un sfârşit. 

O îndoială fără sfârşit nici măcar nu mai este 
o îndoială. 

626. Nu are sens nici să spui: „Numele româ¬ 
nesc al acestei culori este sigur «verde», — dacă 
nu cumva acum am un lapsus sau sunt cumva 
aiurit." 

627. N-ar trebui introdusă această clauză în 
/oa/e jocurile de limbaj? (Fapt prin care se vede 
lipsa ei de sens.) 

628. Dacă se spune „Anumite propoziţii tre¬ 
buie să fie sustrase îndoielii", atunci se pare că 
ar trebui să includ aceste propoziţii, de exemplu 
aceea că mă numesc L. W., într-o carte de logică. 
Căci dacă ţine de descrierea jocului de limbaj, 
atunci ţine de logică. Dar faptul că eu mă numesc 
L. W. nu ţine de o astfel de descriere. Jocul de 
limbaj care operează cu nume de persoane poate 
foarte bine să dăinuie şi dacă eu mă înşel în pri¬ 
vinţa numelui meu, — dar el presupune că este 
un nonsens să spun că majoritatea oamenilor se 
înşală în privinţa numelor lor. 

629. Pe de altă parte este corect dacă îmi spun 
mie însumi „Nu mă pot înşela în privinţa numelui 
meu", şi greşit dacă spun „Poate mă înşel". Dar 
asta nu înseamnă că pentru alţii este lipsit de sens 
să se îndoiască de ceea ce eu declar drept sigur. 

630. A nu putea greşi, în limba ta maternă, în 
privinţa desemnării anumitor lucruri este pur şi 
simplu cazul obişnuit. 



631. „Nu mă pot înşela în această privinţă" 
caracterizează pur şi simplu un tip de afirmaţie. 

632. Amintire sigură şi nesigură. Dacă amin¬ 
tirea sigură nu ar fi în general mai demnă de în¬ 
credere, adică nu ar fi mai des confirmată prin alte 
verificări decât cea nesigură, atunci exprimarea 
siguranţei şi a nesiguranţei nu ar mai avea în lim¬ 
baj funcţia lor actuală. 

633. „Nu mă pot înşela în această privinţă" — 
dar ce-ar fi dacă atunci totuşi m-am înşelat? Nu 
este oare posibil acest lucru? Dar face oare asta 
din enunţul „Nu mă pot etc." un nonsens? Sau ar 
fi mai bine ca în loc de aceasta să spun „Este greu 
să mă înşel în această privinţă"? Nu; căci asta în¬ 
seamnă altceva. 

634. „Nu mă pot înşela în această privinţă; şi 
în cel mai rău caz voi face din propoziţia mea o 
normă." 

635. „Nu mă pot înşela în această privinţă: am 
fost ieri la el." 

636. „Nu mă pot înşela în această privinţă; 
dacă însă ceva ar părea să vorbească împotriva 
propoziţiei mele, eu mi-aş menţine părerea, în po¬ 
fida aparenţei." 

637. „Nu mă pot etc." îi indică afirmaţiei mele 
locul în joc. Dar ea se referă în mod esenţial la 
mine, nu la joc în general. 


181 



Dacă eu mă înşel în afirmaţia mea, asta nu-i 
răpeşte jocului de limbaj utilitatea. 

25.4. 

638. „Nu mă pot înşela în această privinţă" este 
o propoziţie obişnuită care serveşte la indicarea 
gradului de certitudine al unui enunţ. Şi ea este 
îndreptăţită numai în folosirea ei curentă. 

639. Dar la ce naiba mă mai ajută dacă eu — 
aşa cum se admite — mă pot înşela în privinţa ei, 
şi deci şi a propoziţiei pe care ar trebui să o spri¬ 
jine? 

640. Sau ar trebui să spun că propoziţia ex¬ 
clude un anumit gen de greşeală? 

641. „El mi-a spus astăzi acest lucru — în 
această privinţă nu mă pot înşela." — Dar dacă 
s-ar dovedi că este fals?! — N-ar trebui făcută 
aici o deosebire între modurile în care ceva «se 
dovedeşte fals»? — Căci cum poate să se dove¬ 
dească că afirmaţia mea a fost falsă? Aici doar 
stă o dovadă în faţa alteia, şi trebuie să se decidă 
la care din ele trebuie să se renunţe. 

642. Cum stau însă lucrurile dacă vii cu îndo¬ 
iala: Dar dacă brusc m-aş trezi, ca să zic aşa, şi 
aş spune „Acum mi-am închipuit că mă cheamă 
L. W.i" — cine spune că nu mă voi mai trezi încă 
o dată şi nu voi considera aceasta drept o închi¬ 
puire ciudată ş.a.m.d. 

643. Desigur poţi să-ţi imaginezi un caz, şi 
chiar există cazuri, în care după «trezire» nu te 
mai îndoieşti cu privire la ce a fost închipuire şi 
ce realitate. Dar un asemenea caz, sau posibili¬ 
tatea lui, nu discreditează propoziţia „Eu nu mă 
pot înşela în această privinţă". 

644. Căci, altminteri, n-ar fi aşa discreditate 
toate afirmaţiile? 

645. Nu mă pot înşela în această privinţă, — 
dar s-ar putea într-o bună zi, pe drept sau nu, să 
cred că-mi dau seama că n-am fost apt de a judeca. 

646. Dacă asta s-ar întâmpla mereu sau des, ar 
schimba, în orice caz, cu totul caracterul jocului 
de limbaj. 

647. Este o diferenţă între o eroare pentru 
care, ca să zic aşa, este prevăzut un loc în joc, 
şi o deplină încălcare a regulilor, care intervine 
în mod excepţional. 

648. Pot să-l conving şi pe altul că «nu mă pot 
înşela în această privinţă». 

îi spun cuiva; „Cutare a fost azi înainte de 
masă pe la mine şi mi-a relatat asta şi asta.“ Dacă 
faptul este uimitor, el, eventual, mă întreabă: „Nu 
se poate să te înşeli în această privinţă7‘ Asta poate 
să însemne: „Sigur s-a întâmplat asta azi-dimi- 
neaţăl“, sau: „Sigur l-ai înţeles bine?" — Este 
uşor de văzut prin ce consideraţii aş putea arăta 

că nu m-am înşelat cu privire la timp, şi, de ase¬ 
menea, că n-am înţeles greşit relatarea. Dar toate 
acestea nu pot arăta că n-am visat toată povestea 
sau că nu mi-am închipuit-o ca prin vis. Nu pot 
arăta nici că n-am avut în permanenţă un lapsus. 
(Aşa ceva se întâmplă.) 

649. (I-am spus odată cuiva — pe engleză — 
că forma unei anumite ramuri este caracteristică 
unui ulm, ceea ce el a negat. Apoi am trecut pe 
lângă nişte frasini, şi eu am spus „Vezi, astea sunt 
ramurile de care-ţi vorbeam". La care el: „But 
that’s an ash“‘ — iar eu: „I always meant ash 
when I said elm"^.) 

650. Asta înseamnă: posibilitatea unei erori 
poate fi eliminată în anumite cazuri (care sunt 
frecvente). — Astfel sunt eliminate (şi) gre¬ 
şelile de calcul. Căci atunci când un calcul a 
fost verificat de nenumărate ori, nu se mai 
poate spune: „Corectitudinea lui este totuşi 
doar foarte probabilă —; fiindcă mereu se mai 
poate să se fi strecurat o greşeală." Căci presu¬ 
punând că o dată s-ar părea că s-a descoperit 
o greşeală — de ce n-ar trebui să presupunem 
aici o greşeală? 

' „Dar ăsta-i un frasin" (în engleză în original). 
{N. Trad.) 

2 „întotdeauna aveam în vedere «frasin» când spu¬ 
neam «ulm»“ (în engleză în original). (N. Trad.) 

651. Nu pot să mă înşel asupra faptului că 
12x12=144. Şi nu se poate opune siguranţa mate¬ 
matică unei relative nesiguranţe a propoziţiilor 
de experienţă. Căci propoziţia matematică a fost 
obţinută printr-o serie de acţiuni care nu se 
deosebesc în nici un fel de cele ale restului vieţii, 
şi sunt în aceeaşi măsură expuse uitării, trecerii 
cu vederea, iluziei. 

652. Pot eu oare acum să fac profeţia că oa¬ 
menii nu vor răsturna niciodată propoziţiile arit¬ 
metice de astăzi, că nu vor spune niciodată că 
abia acum ştiu cum stau lucrurile? Dar ar 
justifica asta o îndoială din partea noastră? 

653. Dacă propoziţia 12x12=144 este sustrasă 
îndoielii, atunci tot aşa trebuie să fie şi anumite 
propoziţii nematematice. 

26.4.51 

654. Dar la asta se poate obiecta câte ceva. — 
în primul rând, „12x12= 144“ este tocmai opropo- 
ziţie matematică, şi de aici se poate conchide că 
doar astfel de propoziţii sunt în această situaţie. 
Iar dacă această concluzie nu este îndreptăţită, 
ar trebui să existe o propoziţie la fel de sigură care 
se referă la acel proces de calculare, dar care nu 
este matematică. — Mă gândesc la o propoziţie 
cam de felul acesta: „Calculul «12x12», când este 
făcut de oameni pricepuţi la calcul, va da în marea 
majoritate a cazurilor «144»“. Această propoziţie 

nu va fi contestată de nimeni, şi, fireşte, ea nu este 
una matematică. Dar are ea certitudinea celor ma¬ 
tematice? 

655. Propoziţiei matematice i-a fost întipărită 
oarecum oficial ştampila incontestabilităţii. Adică: 
„Certaţi-vă pe alte teme; aceasta este ceva sta¬ 
bilit, este o balama în jurul căreia se poate învârti 
disputa voastră." 

656. Iar asta nu se poate spune despre propo¬ 
ziţia că eu mă numesc L .W. Nici despre propo¬ 
ziţia că unul sau altul au efectuat corect cutare 
calcule. 

657. Propoziţiile matematice, s-ar putea spune, 
sunt fosilizate. — Propoziţia „Mă numesc..." nu 
este astfel. Dar şi ea va fi considerată de neclintit 
de către cei care, ca mine, au dovezi covârşitoare 
pentru ea. Şi asta nu din lipsă de chibzuinţă. Căci 
faptul că dovezile sunt covârşitoare constă chiar 
în aceea că nu trebuie să ne lăsăm înduplecaţi de 
nici o dovadă contrară. Avem astfel aici o proptea 
asemănătoare cu aceea care face propoziţiile mate¬ 
matice de neclintit. 

658. întrebarea „Dar n-ai putea să fii acum 
pradă unei amăgiri şi să descoperi, poate, mai 
târziu că erai astfel?" poate fi adusă ca obiecţie 
şi la fiecare propoziţie a tablei înmulţirii. 

659. „Nu pot greşi în privinţa faptului că toc¬ 
mai am luat prânzul." 

Desigur, dacă-i spun cuiva „Tocmai mi-am luat 
prânzul", el ar putea crede că mint sau că acum 
nu sunt în toate minţile, dar nu va crede că fac o 
greşeală. Presupunerea că aş putea greşi nu are 
aici nici un sens. 

Dar acest lucru nu-i corect Aş putea, de exem¬ 
plu, imediat după masă, fără să ştiu, să fi aţipit şi 
să fi dormit o oră, şi să cred acum că tocmai am 
mâncat 

Dar eu disting aici totuşi între diferite feluri de 
eroare. 

660. Aş putea întreba: „Cum aş putea să mă 
înşel asupra faptului că mă numesc L. W.?“ Şi pot 
spune: Nu văd cum ar fi posibil. 

661. Cum aş putea să greşesc în presupunerea 
că n-am fost niciodată pe Lună? 

662. Dacă aş spune: „N-am fost niciodată pe 
Lună — dar s-ar putea să mă înşel", ar fi stupid. 

Căci chiar gândul că aş fi putut să fiu trans¬ 
portat acolo, prin mijloace necunoscute, în somn, 
nu mi-ar da nici un drept să vorbesc aici despre 
o posibilă eroare. Aş juca jocul în mod greşit âdic^ 
aş face asta. 

663. Am dreptul să spun „Nu pot greşi aici" 
chiar când sunt în eroare. 

664. Este o diferenţă: între a învăţa la şcoală 
ce este corect şi ce e greşit în matematică, şi a 

declara eu însumi că nu pot să mă înşel în pri¬ 
vinţa unei propoziţii. 

665. Aici adaug ceva deosebit la ceea ce este 
stabilit în general. 

666. Dar cum stau lucrurile, de exemplu, cu 
anatomia (sau cu o mare parte a ei)? Nu este şi 
ceea ce descrie ea dincolo de orice îndoială? 

667. Chiar dacă aş ajunge la un popor care 
crede că oamenii ar fi transportaţi, în vis, pe Lună, 
tot n-aş putea să le spun: „Eu n-am fost nicio¬ 
dată pe Lună. — Fireşte că mă pot înşela.“ Iar 
la întrebarea lor „Nu te poţi înşela?" ar trebui să 
răspund: Nu. 

668. Ce urmări practice are dacă transmit o 
informaţie şi apoi adaug că s-ar putea să mă înşel? 

(Aş putea de asemenea, în loc de asta, să adaug: 
„Pot să mă înşel tot atât de puţin ca în privinţa 
faptului că mă cheamă L.W.“) 

Un altul ar putea totuşi să se îndoiască de afir¬ 
maţia mea. Dar dacă mă crede el nu se va lăsa 
doar învăţat de mine, ci va şi trage din convin¬ 
gerea mea anumite concluzii referitoare la com¬ 
portamentul meu. 

669. Propoziţia „Nu mă pot înşela în această 
privinţă" este cu siguranţă folosită în practică. 
Este însă discutabil dacă ea trebuie atunci înţe¬ 
leasă într-un sens cu totul strict sau este mai 

degrabă un fel de exagerare, care eventual este 
folosită numai în scopul de a convinge. 

27 . 4 . 

670. S-ar putea vorbi despre principii funda¬ 
mentale ale cercetării omeneşti. 

671. Zbor de aici într-o parte a lumii în care 
oamenii au numai informaţii vagi sau chiar nici 
o informaţie despre posibilitatea de a zbura. Le 
spun că tocmai am zburat la ei venind de la... 
Ei mă întreabă dacă nu s-ar putea să mă înşel. — 
Ei au evident o reprezentare greşită despre felul 
în care se petrec lucrurile. (Dacă aş fi fost împa¬ 
chetat într-o cutie, s-ar fi putut să mă fi înşelat 
în privinţa genului de transport.) Dacă le spun 
pur şi simplu că nu pot să mă înşel, asta poate că 
nu-i va convinge; dar îi voi convinge dacă le de¬ 
scriu procesul. Atunci în mod sigur ei nu vor mai 
aduce în discuţie posibilitatea unei erori. Dar şi 
atunci ei ar putea — chiar dacă îmi acordă încre¬ 
dere — să creadă că am visat sau că o vrajă m-a 
făcut să-mi închipui asta. 

672. «Dacă n-am încredere în această dovadă, 
de ce ar trebui atunci să mă mai încred în vreo 
dovadă?» 

673. Nu este oare greu de distins între cazurile 
în care nu mă pot înşela şi acelea în care cu greu 
mă pot înşela? Este întotdeauna clar cărui tip îi 
aparţine un caz? Nu cred. 

674. Există însă anumite tipuri de cazuri în care 
spun pe bună dreptate că n-aş putea să mă înşel, 
şi Moore a dat câteva exemple de astfel de cazuri. 

Pot să enumăr diverse cazuri tipice, dar nu pot 
să indic o trăsătură generală. (N.N. nu se poate 
înşela asupra faptului că a zburat de câteva zile 
din America în Anglia. Doar dacă este nebun poate 
considera posibil altceva.) 

675. Dacă cineva crede că de câteva zile a zbu¬ 
rat din America în Anglia, atunci eu cred că el nu 
se poate înşela aici. 

La fel dacă cineva spune că acum stă la masă 
şi scrie. 

676. „Dar chiar dacă nu pot să mă înşel în 
asemenea cazuri, — nu este posibil să fiu sub 
narcoză?" Dacă sunt şi dacă narcoza îmi răpeşte 
conştiinţa, atunci eu nu vorbesc şi nu gândesc cu 
adevărat. Nu pot să iau în serios presupunerea 
că acum visez. Cine spune, în vis, „Eu visez", chiar 
dacă ar spune asta cu voce tare, are tot atât de 
puţină dreptate ca şi când ar spune în vis „Plouă" 
în timp ce chiar ar ploua. Chiar şi dacă visul său 
ar fi într-adevăr legat de zgomotul pe care îl face 
ploaia. 

